text:
破例打口語.輕鬆話題,大家睇得開心啲. Draft嘅時候,我以我花過嘅時間(目測)嚟shortlist咗二十幾個遊戲,結果當然係要諗多啲criteria嚟揀十個.於是我訂咗以下嘅規則: 一)個遊戲真係對我有啲影響,例如個遊戲嘅故事或玩嘅過程好深刻真係好深刻,或者令到我往後做嘅嘢有唔同之類,齋燒時間齋娛樂嘅排後. 二)同系列,而成個系列對我影響差不多嗰啲,group埋. 三)完全唔關事,但對我嚟講意義差不多嘅遊戲,都係group埋. 我係唔好以下幾類遊戲嘅:賽車,射擊,即時戰略.原因好簡單,我手殘,鍾意turn based多啲.同埋我好少玩Online Game,我係小毒L,打機鐘意自己打,同埋prefer啲會爆機唔係無限loop嘅遊戲(The Sims例外,講定先,知你見到下面個list會問). 全部按玩嘅時序(記得嘅話)排列.先嚟上唔到榜嘅honourable mention: 軒轅劍(淨係玩過一,二同外傳.唔係佢我當年應該唔會掂電腦.) Street Fighter(我玩嘅第一隻電視遊戲,我打得再廢都要落一落你名…) 仙劍奇俠傳(嗰陣明明覺得個故事好正,而家諗極都唔記得個故事係點,淨係記得有個要不停用錢丟先丟得死嘅最後大佬拜月教主.條link裡面咁多集我只係玩過第一集.) 金庸群俠傳(呢個你數有幾多打機嘅人無玩好過啦.) 超級機械人大戰(淨係玩咗3同4,唔係應該上咗榜.) Civilization系列(其實我唔知點解我會玩哂咁多集,尤其玩到2定3電腦用野人可以打死我啲坦克車嗰陣,我堅係燥過底.不過我大個教辯論嗰陣,試過攞返幅game圖出嚟解釋科技發展,然後佢地居然明仲有人揾嚟玩.我吹到啤一聲.) The Sims(呢隻game係好多人嘅共通話題.唔係講笑.可能夠FF,又可能夠變態掛.) Restaurant City(喂,你話我低能都好,嗰陣我返工,全個office嘅人一齊玩㗎.) 好,入正題.繼續時序排列: I. Pool of Radiance系列 趕客,第一隻講隻九成半人唔識嘅.講AD&D好啲喇掛?我用電腦玩咁解啫. 我成日都話,我嘅英文係呢隻game教㗎.我到今日都唔識分啲tense邊隻打邊隻或者幾時用乜,但touch wood我寫出嚟都係唔會點錯,就係因為由細(五歲六歲左右)對住佢對到大咋.打機冇用?算吧啦,同你講冇用嗰啲自己搭車推緊銀仔咋. II. Super Mario World 唔係系列,淨係佢.我其他都鐘意玩,但呢隻地位最崇高.全盛時期,我玩到全部關全部秘道全部鎖匙位記得哂喺邊,要齋爆機十分鐘內搞掂,同埋可以游水游到個人喺水底,畫面見唔到但一路都浸唔死. III. 三國志系列 我由第二代玩到而家.第二代淨係得啲數目字喺度打交.嗰陣喺超任玩冇中文版(好似第三代開始先有,但嗰陣我轉咗玩電腦版),全部角色名用漢語拼音出,嗰陣對普通話零認識嘅我完全冇辦法知道啲人邊個打邊個. 結果?結果我因為咁走咗去睇《三國演義》,由連環圖睇到原裝,中四學校搞聯校三國演義問答比賽(唔好問我點解係joint school),我負責出題目.我仲因為睇三國嘅關係鐘意咗睇歷史書,唔係話睇得多,但對中國歷史嘅基本概念係咁樣嚟.死未? Btw我唔係代代鐘意玩.我唔鐘意玩單人嗰幾代(我班friend相反),12都唔得(唉等咗咁多年);最鐘意so far應該係11,10都ok但硬係覺得幅地圖大到唔合理. IV. Live a Live 超任RPG Game.聽過嘅可能性近乎零,但佢個故事都算係我玩過嘅RPG入面最特別㗎喇(利申:可能係我玩得少). 簡單講吓(in case你懶得睇條Wiki link).一開頭有七個短篇故事(其實玩落唔係真係咁短篇,當七隻獨立game你唔會覺得太失禮的),唔同時代唔同背景.玩完會unlock咗一關,用一個中世紀嘅型友(「英雄」或者「勇者」呢類term我習慣慎用),佢被誤會咗係個魔頭,由萬人迷一夜之間變咗全國公敵.佢去咗打真嗰個魔頭,去到先知原來個魔頭係佢bff,仲要自己條女鐘意嗰個原來係個bff唔係自己.佢打贏咗,但打贏等於親手殺咗自己個bff,條女仲要殉埋情.佢覺得生無可戀,於是選擇真係走去做魔王.最後,你可以揀聯合七個勇者去打呢個新魔王,或者用個魔王同埋七個短篇嘅大佬去打返七個勇者… 我知我講得好衰(喂大佬講哂成個故仔我要講成日㗎),但嗰陣真係俾佢個橋段震撼咗.好正. V. 信長之野望系列/太閣立志傳系列 其實唔應該group埋,因為真係兩類遊戲嚟,不過對我嚟講意義幾接近就真嘅. […]Read More...
Share This Page
Categories
-
Recent Posts
Subscribe to JL's Blog
Top Posts & Pages


c: text/html

text:
好嘢嚟㗎,飲支少支.﹙設計對白﹚
爆壹爆
港男港女面交炒威士忌
愈來愈多人轉玩威士忌,早前幾個威士忌拍賣會銷情大好,搞到酒價又急升幾倍,形成全城熱炒威士忌之象.一支日本羽生伊知郎撲克牌系列的彩色 Joker都炒上一萬二千元成交,絕版輕井澤更炒到廿幾萬,就知個熱潮好勁.
大型拍賣會炒,網上私人拍賣網一樣瘋狂,同一支 Joker威士忌,直接購買價更達一萬四千二百元,比拍賣會的成交價仲要高.爆哥於是相約其中一個私人炒家出來,仲解開咗熱炒之謎.
呢個炒家阿文承認,係拍賣會不斷谷高個價.「我哋一直都會去日本捐窿捐罅搵(日本威士忌)返嚟,未炒到咁熱嘅時候,只係(港幣)幾千蚊一支.只不過全世界都用咗拍賣行個價做標準,拍賣會完咗,就跟隨加價,連帶日本嗰邊本土貨都貴埋.」佢仲聲稱手上支 Joker威士忌,在尖沙咀其他酒鋪,開價仲誇,二萬八千蚊一樣有人買.爆哥初時懷疑拍賣會支酒同私人炒家放出市場嘅係同一支酒,塘水滾塘魚咁不斷來回造市炒高,但對過阿文手頭支酒身編號,又唔一樣喎.
同佢吹完水之後,爆哥玩跟蹤,發現阿文急急腳走去港鐵站,原來趕去港鐵站見另一名港女,仲幾靚吓.兩個人一手交貨,一手交二千蚊,呢類網上約出來交收形式叫「面交」,即當面交易,話咁快就交收咗一支日本余市 20年,真係好鬼熱鬧咁.
十三太保普通話唔掂
爆哥之前上網聽過曹仁超普通話訪問,如果唔睇字幕,爆哥真係唔知佢講乜.但估唔到一山還有一山高,昔日 14K「慈雲山十三太保」嘅成員高飛,即係李兆基,早前同佢昔日江湖大佬陳慎芝接受鳳凰衞視專訪,節目仲登咗《壹》仔去年訪問陳慎芝同佢江湖兄弟嘅報導.
講番個電視訪問,基哥用盡力以普通話回答,不過聽真啲,爆哥都唔知基哥講緊廣東話定普通話定日文,例如佢話去靈堂道別昔日兄弟貓仔,佢就用普通話答:「好多警橙到奔儀館外面,每一個到來都要『趴埋牆』登記.」又將「慈雲山十三太保」讀成「痴 one山十三太保」再高兩個 key,真係聽到你兩眼反白.
五十九歲嘅基哥夠晒可愛,佢同爆哥傾電話,佢話呢幾年經常返大陸登台,所以「訓練」到普通話喎,不過佢最近輕微中風,要喺屋企抖吓,過幾個月先返大陸表演喎.
搭直升機幫洗米華剪髮
人有起錢上嚟就乜都得,但又偏偏回味未發達時生活.講緊澳門賭業猛人洗米華,條友對女人多情就係人都知,但原來佢對髮型師就好專一,由年輕到而家,都係幫襯開同一個髮型師,未變過.
有髮型師爆料,話早在十幾廿年前,洗米華仲來回澳門同香港搵食嗰陣,已經指定搵一個髮型師幫佢剪頭髮,話剪得佢靚仔又好意頭咁喎.就算後來洗米華專心去澳門做疊碼仔,都會定期返香港搵佢剪髮.而家洗米華做咗大亨又鬼咁多女,身家億億聲巴閉啦,忙到七彩,打理幾十樣生意之外,又要陪老婆同紅顏知己,邊有時間返香港剪頭髮.為咗 keep住個靚靚蛋撻頭,每隔兩個星期,洗米華就會叫嗰位香港髮型師,坐直升機去澳門幫佢剪頭髮,來回機票當然由洗米華出,剪完仲會再醒三千蚊俾個髮型師.剪頭髮都剪到咁巴閉,洗米華真係江湖傳奇,古惑仔偶像.
爆哥乜料
金融界撈家,穿梭黑白政商界,朋友遍布旺角至中環,每星期都八到唔同料,同《壹》仔讀者過吓癮!

robotstxt: allowed

filter: keep


text:
我唔係講啲港姐!
港姐俾人話一年差過一年,問心講比起80年代,現今港姐確實少咗啲氣質,但其實又唔係真係好似傳媒或坊眾講得咁差,以前都有大把醜! 但講到港姐d styling喇喎,就真係不得不佩服TVB既堅持,唔醜既都唔出黎獻世! 好似啱啱試戰衣既世姐香港代表朱希敏同國姐香港代表許亦妮,又示範了兩套"驚為天人"既晚裝,難得兩位港姐敬業樂業,仲笑騎騎一副滿意狀咁俾傳媒任影,戲劇科仲唔斟下兩位姐仔客串下?
其實太陽報既記者好好人,影唔哂成件衫.其實件衫一味死駁,好似
粵語殘片黃曼莉家窮唔夠布做衫俾個女咁,求其搵啲碗布駁埋下半截.
啲色水又唔討好,而且又一貫港人致愛乜都加啲上件衫度,慌死蝕底!
其實呢個港人傳統真係死症,唔信你睇下結婚啲新娘,簡簡單單一條婚紗
唔得既,死加閃珠又加朵花咁,唔夠busy唔收貨!
真係好想同許小姐講句:四位食小菜吖唔該! 點啫,成個稻香知客咁,
拎埋個walkie-talkie就真係神似過繆非臨@志明與春嬌呀! 呢件旗袍聽講
係民族服裝黎架,而家都唔興中國風啦,仲整啲咁鬼out既款式,做乜
對鞋唔整埋橙色啫,要醜都醜盡啲吖嘛! 唉,真係希望可以憑Whitney
既標緻樣貌拉返高少少分啦!
其實Karen Chan或其他服裝同事明唔明簡單就是美既道理呢? 就算冇fashion sense,睇下其他國際選美或時裝雜誌都知而家選美既晚裝應該係點架啦,唔需要嘩眾取寵以為香港人就鍾意呢啲!!! 有冇人有Karen Chan既Facebook呀? 真係好希望佢知道自己啲「傑作」有幾咁震撼!!
朱晨麗:你地兩個玩得開心啲喇,著呢兩件衫carry得
好睇啲喇,希望你地唔好俾其他佳麗笑啦!
朱希敏&許亦妮:睇下到華姐時你點死!
梁麗翹:好彩我唔洗出去選啫!


text:
Kelly尋晚(18日)係紅館開騷,勁歌熱舞,靚衫乜都有得睇,當然唔少得邀請嘉賓上台傾計啦! 第一場嘅嘉賓佢就邀請咗張家輝,一出嚟就笑Kelly件衫話︰「頭先我見到你件衫個V落到去肚臍到,你有冇搵啲泥膠貼實個肚臍?唔係冷親個肚臍,又翻風,好容易攝親.」搞到Kelly笑到彎腰.張家輝仲大爆自己有去過大台嘅舞蹈藝員訓練班︰「查實我都有考過無綫舞蹈藝員訓練班嘅,不過我無周圍講,我見你跳得咁爽都替你開心. ...
Kelly尋晚(18日)係紅館開騷,勁歌熱舞,靚衫乜都有得睇,當然唔少得邀請嘉賓上台傾計啦! 第一場嘅嘉賓佢就邀請咗張家輝,一出嚟就笑Kelly件衫話︰「頭先我見到你件衫個V落到去肚臍到,你有冇搵啲泥膠貼實個肚臍?唔係冷親個肚臍,又翻風,好容易攝親.」搞到Kelly笑到彎腰.
張家輝仲大爆自己有去過大台嘅舞蹈藝員訓練班︰「查實我都有考過無綫舞蹈藝員訓練班嘅,不過我無周圍講,我見你跳得咁爽都替你開心.」豈料遭Kelly寸爆話︰「點解你會去咗亞視嘅?」令張家輝無言而對.
一向都愛唱兩咀嘅張家輝,除咗sell下自己套電影之外,梗係借Kelly去換衫嘅時候,大開金口唱歌啦! 不過唔知係咪當住咁多人唱Live太緊張,一時唔記得歌詞,查實張家輝唱歌都唔錯吖.


text:
7日旅程會有3日到京都
由於我哋啲行程都唔少,所以大部份日子都6點幾就起身,即香港o既5點幾
真係返工都無咁早
雖然荝一日俾凌晨機折磨得好緊要
但因為我哋實在琴晚實在太早瞓嘞,又一覺瞓天光
所以我哋都叫做瞓到8 - 9個鐘,真係早睡早起精神好呀
出發前,喺酒店o既lift度影一影個街景先
係呀,部lift係透明o架
好嘞,正式出發去嵐山
今日都會用張Kansai Thru 3-Day Pass
搭地鐵去到梅田就要自己買JR飛去嵯峨嵐山站,張Pass唔包JR
又係大概一個鐘度就去到嵯峨嵐山
好多人會選擇搭觀光小火車,但我哋就唔搭lu,覺得無乜特別
但都喺人哋個車站影吓相,佢有架小火車俾人影o架
因為唔記得喺火車站擇地圖,所以我哋就跟人行,諗住行去野宮神社
沿途見到啲人力車車夫,比香港嗰啲年青力壯好多
然後俾我哋見到架香港的士
仲以為日本啲的士全部都係黑色o既添
行吓行吓就到咗天龍寺,原本諗住去完野宮神社先去o既地方
咁就入咗天龍寺先啦
天龍寺都已經有好多紅葉啦,只係外圍都已經紅到咁嘞
然後我哋就買飛入去睇嘞
入面最出名梗係嗰個曹淵池啦
題外話:
我就喺呢度發生意外呀,就開始咗我o既不停意外及不快之旅呀!
話說我正想幫朋友影相之際,一覺唔小心將自己部相機跌咗落地
好彩鏡頭無事,但個機身就花咗唔少,真係心痛死
但我朋友竟然目無表情淡淡然咁問我可以幫佢影得相未
嗰一刻我真係呆咗
咁我都幫佢影埋相先,然後再細心睇清楚自己部相機
除咗心痛之餘,仲有少少唔開心添
唔明點解朋友會有咁o既反應
唉……算啦!喺唔想影響大家o既心情下,我唯有唔出聲亦無黑面咁繼續玩落去
再行入去就會發覺,其實除咗曹淵池外,其他景色都好靚
然後繼續跟人行,就到咗竹林之道
呢度喺我最想去o既地方之一,突然諗返起竹林深處人家呢課書呀
離開竹林,都想搵返條路去野宮神社,但又唔知方向
而朋友又好似興趣唔大
所以我哋就去發去渡月橋嘞
沿路都行得好舒服
仲俾我哋見到個周恩來碑添
繼續行o既景色都好靚
唔駛好耐就已經去到桂川嘞
因為渡月橋太多人,所以我最切只係見到大堰川呢幾隻字
但明明應該無錯,結果來來回回咁喺條橋行幾次,先發覺橋o既另一邊就有渡月橋三個月o既牌
之前梗係俾人遮住咗啦,真係有少少俾佢玩死呀
我哋喺渡月橋旁o既中之島公園買咗串燒同粟米食
然後就行去手信街,喺手信街買咗個好好食o既牛肉球
又係車站附近買咗個勁好食o既抹茶奶油麵包
食完一輪,我就哋就搭京福電鉄去二条城
題外話
話說我哋喺度等車o既時候
同朋友講開話去清水寺嗰日着和服o既事
我先發覺我無last confirm我朋友話我唔陪佢一齊着和服
即係得佢自己一個着
朋友即係話佢有啲唔開心
事實上我都覺得自己有啲唔着
雖然我有話無興趣,但喺香港嗰時我係有講過話考慮吓,應該都無問題
係我自己後尾諗吓都係唔着嘞,而且我又諗如果改變主意可以到時walk-in,所以到最後我只係book咗佢一個
好可惜我又無通知佢,等佢以為可以一齊玩
就係咁大家又搞到有少少唔開心
然後大家又好似放低咗,咁繼續玩
不過惡夢開始嚟
打後幾日,朋友都有意無意咁用啲唔歡悅o既語氣用我講嘢
唉……其實我都知自己理虧在先,唔怪得人o既
只係佢嬲咁多日,令我覺得佢可能玩得唔開心
咁大家一齊去得旅行就梗係想開心啦,
所以又有少少梗住梗住咁
好嘞,繼續行程
二条城本來係無諗住去,但因為朋友話想去晴明神社
而二条城同晴明神社又好近,所以就順便去埋
二条城係德川家康o既屋企
又令我諗起大奧嘞
其實二条城都幾好行
因為佢有條路線俾人行,所以完全唔駛諗,跟住指示行就已經ok
但入去就要除鞋,而入面亦唔可以影相
最舒服o既係,二条城唔算咩旅遊熱點
所以無咩同胞或台灣自由行
大部份都係啲日本學生或交流生
就算係遊客,都係以外國人多
題外話:
呢個時候,不快事情又發生
話說我唔知係咪因為跌咗部相機落地下,整到張SD Card
所以喺二条城好多時都影唔到相,咁我就用後備啦
後尾發覺張SD Card唔知點解lock咗,咁就解釋到點解影唔到相
咁我咪好自然咁同朋友講,點知佢竟然話,咁即使影唔到又點,你又唔係無電話,都可以影啦,駛乜大驚小怪
我當堂又呆多一次
已經第三次嘞,今日第三次佢用啲咁唔鍾意o既語氣同我講嘢喇!
到底我幾時罪佢呀,就算佢唔鍾意我唔同佢一齊着和服都唔駛咁嘛!
但因為我的確有虧在先,又唔想同朋友嘈o既情況下,我都無出聲!
都係嗰句啦:算啦,出嚟玩求開心啫!
喺二条城玩咗個幾兩個鐘,就搭巴士去晴明神社
我都係第一次喺日本搭巴士,而且仲要係喺京都
呢度啲巴士都好user friendly,有電子版話俾你聽下一站係咩
而且又準時喎,完全可以令旅程輕鬆好多
再加上今日用嗰張Pass又包搭巴士
所以張Pass真係好好用又好抵用
開頭以為晴明又唔係咩旅遊點,應該都好冷清無咩人
但又估唔到原來燈火都幾鼎盛,可能要多得陰陽師呢本書嘞
如果唔係,我哋都唔會嚟啦!
喺紀念品區,仲俾我見到陰陽師作者夢枕獏o既繪馬添呀
然後我哋就搭車去返梅田,因為見時間尚早
所以我哋就去咗梅田阪急三番街行吓
同東京一番街一樣,呢度都係賣吓啲公仔精品時裝咁
我哋就當然去咗睇玩具啦
呢個時候意外又發生喇!
當我哋係咁四圍影相嗰時,朋友發現自己跌咗張Pass
同上次喺東京一樣
朋友懷疑張Pass跌咗去人哋店入面啲短櫃下面
咁我哋唯有鬼鬼祟崇咁移開哂人哋啲櫃嚟睇
好彩真係俾佢搵到,如果唔係就蝕大本嘞
好彩啲職員無鬧我哋咋,佢哋唔知點解隻眼開隻眼閉,難道好人得咁緊要?!
返到心齋橋,我哋就去咗明治軒食蛋包飯做晚餐


text:
嚟到喺上海o既最後一日,執好行李又寄存咗喺酒店後,我哋就去食早餐嘞!
就係佳家湯包,真係皮薄饀靚呀!
今日o既行程都好有文化吓!因為我哋會參觀魯迅故居同紀念館,同埋去文化名人街.
我哋首先就去魯迅公園同埋佢o既紀念館嘞!
魯迅墓
"橫眉冷看千夫指"呢句說話,我都唔知幾多年無聽過咯!
雖然話中國人同日本人好似有啲世仇o既關係,但都唔見得所有人都仇外o既!
好似魯迅先生同好多日本人都有文化交流o架,內山完造就係其中一位嘞!
之後我哋就去多倫路文化名人街嘞!
其中一樣吸引我o既係咸亨酒店.
其實咸亨酒店唔止一間,間間都話自己係正宗!Anyway,我都叫做去過吖!
咸亨酒店當然唔少得孔乙己啦!
名人街入面有好多雕像,都係啲名人雅士!
郭沫若,丁玲,茅盾,馮雪峰,瞿秋白等等,當然唔少得魯迅先生啦!
而呢度o既建築物都好有歐陸色彩o架!
有啲係民房,有啲係美術館展覽館咁!
魯迅故居係唔可以影相o既!
不過其實入面無乜嘢睇,都係有床有書台,但就要收費,又唔可以影相唔可以摸.
個職員又唔會講解,又唔會解答你o既問題,只係企喺旁邊望住,開門同閂門咁!
真係睇得有啲無癮呀!
感受完文化氣息後,我哋返去人民廣場,食埋晏,再參觀下啲美術館咁!
又優優閒閒咁hea下就返酒店攞返行李去機場返香港lu!
話說嚟上海之前都睇到天氣報告話會落雨.
但嚟咗上海幾日都無雨落,特別係去世博嗰兩日,真係Thanks God呀!
即使落兩都係有一晚,我哋玩完又食完晚飯返酒店嗰時就落咗一場好o既雨!
然後……hahahahaha…………就係喺我哋一踏入機場嗰一刻,個天就開始落雨,仲好似好大添呀!
真係要多一次Thanks God呀!


text:
可能因為自己識整下蛋糕,所以我一直都5覺得其實蛋糕有咩意議,心諗米又係放入口度食~整咩鬼d人洗咁多錢去訂蛋糕至得gar?That's why次次小王子生日,我都5係好願幚佢整生日蛋糕,我真係覺得﹣﹣呢d o野,求其出去訂米得law!
我一嬲做人嘅宗旨係﹣﹣
用小小錢攪得掂嘅o野,就米鬼自己煩!
之不過如果要出去訂個咁嘅Cake,真係會死得人,所以我至死死地氣自己整gar啫~
琴日係小王子嘅Farewell and Birthday party,小王子揀左去一間尊比小朋友玩槍戰嘅地方度開,當我一攞個Cake入去個間o野度,即時成十幾個路人圍住個Cake,重猛問我o係邊度訂.我話我自己做gar!佢地即刻問我接5接order?我話﹣﹣
"接~不過我下個禮拜搬去Sydney度喎!"
連o個間o野個職員都同我講﹣﹣"我o係度做左咁耐,呢個係我見過最靚嘅蛋糕呀!"
吓?咁誇?
其實我從來都無諗過呢個蛋糕會令人有咁大嘅反應,點知就係因為呢個Cake,成為全個Party嘅焦點,無論係大人同細路,見到個Cake都開心得好緊要~d家長就猛咁影相.我第一次發現,原來一個靚嘅蛋糕,係真可以令成個聚會嘅氣氛完全5同哂.平時開呢d Party,家長多數放底個細路就算.咩都5會同你講~但係琴日,d家長一見到個蛋糕,個個都停哂o係度傾計.雖然我一早就諗定要整個Chess Cake,不過就無諗過要整到咁鬼大個,呢個Cake成17" x 17" .嘩!大到呢~係真正國際象棋嘅原來大細.原先想整個微型嘅~老實講~呢d 野都係象徵式gar啫,5洗整哂成副出嚟嘅!點知小王子話想要Full Set喎~Full Set 成64格ga ma,得o個12個細路,咁淨o係度o個52格點算呀????
好彩到最後d家長個個都話要take away d蛋糕返屋企,至救我一命咋!
(Party d 相下次至post呀下~)


text:
2014年12月1日 星期一
嘉嘉的為食路上,出前一丁
今集購丁麵.係香港人都知丁麵係一個牌子,而唔係用微波爐叮熱個麵咁解!而其實講丁麵真係打死,因為作為一個香港成年人,又有邊個唔識煮丁麵,又或者冇自己嘅一套西丁麵心得呀!講丁麵?真係講呢尐!
我食丁麵嘅經驗自然唔少,細個嘅時候,考試成績好,即係中英數冇肥佬,至有得食丁麵,係就係cheap尐,但果陣時係唔俾食咁多丁麵,因為佢唔單止被稱為冇益食品,重曾經一度流傳,話呢隻麵係膠做嘅,食得多,身體會積存好多膠質,會塞住尐腸,之後就會死咖喇!不過都食左咁多十年,又都未聽過人因為身體內有太多膠而死,咁我諗呢方面嘅顧慮應該可以取消!
食左咁多年丁麵,我一直嘅煮法都係煲一煲水,水滾落麵去,然後等到麵煮好就落埋包味精,之後熄火就搞掂!但係近來至知道原來我呢個煮法係錯嘅!原來煮麵嘅部份冇問題,但係味精粉係要先倒落個碗度,然後等個麵煮好,先倒尐煮麵水去開味精粉,到尐粉溶哂至倒埋尐麵落個碗度!我點知呢個係最正確做法?個包庄紙係咁寫咖嘛,而且重有人講,如果包味精粉放入滾水內,高溫會產生不良物質添,唉,都又唔知邊句真囉!
不過我而家食丁麵係會煲兩鍋水,煮好麵之後,將味精粉放入另一鍋內,再加埋尐麵入去,咁樣,至少個湯清尐,感覺上好似食少左好多不健康物質咁!當然你會話咁驚就唔好食喇,但係又真係唔得喎,因為佢係我嘅comfort food,當工作困擾,身心疲倦之時,一碗充滿麻油香嘅丁麵,真係可以令人心情為之一振,如果再加一枝可樂真係可以令我心情輕鬆番哂.
其實丁麵一向最殺食就係果包麻油,咁多年似乎都係靠包麻油食糊,除此以外都冇乜點改變味道,可能中間有試過一尐新口味嘅,但係應該唔係幾成功,所以我地都唔多知佢以前出過尐乜嘢味!但係近年就唔同,出左好多味,而呢尐新口味又真係配制得幾好添.我唔係得把口咖,我真係走去買哂咁多款泥逐一試味至寫咖!
其中我最讚賞就係東京醬油豬骨湯麵,湯底香濃,飲完一啖之後,係唔可以收手,明知係人做味精湯,你都係會追住泥飲嘅!另外咖哩湯亦都做得非常好味,不太辣但吃完之後,會有一種內心發熱的感覺,與吃完咖哩之後泛起嘅溫暖感覺好相似.我知道有人喜歡吃黑蒜油豬骨湯麵,但我覺得那幾滴黑蒜油在那碗麵上游下游下咁,賣相不佳,而且湯底亦沒有甚麼特色,可能與我口味不對,所以我並不欣賞!
當然這些新口味中,要數我最喜歡的,就一定是香辣麻油味了.其實以前有時為左配合自己口味,我都會加尐辣椒仔去碗丁麵度幫助刺激味蕾.而家佢有辣味,而且辣得泥都幾惹味果種,唔係死辣,所以真係非常之原美.
不過自從有左呢款辣味之後,再食番原庄口味,就好似真係冇咁吸引,連麻油味都好似冇之前咁惹味咁!不過係咁咖喇,我地生活喺呢個物質之都,不斷俾新事物刺激,無論視覺,聽覺,味覺,都好容易番唔到轉頭!所以得閒真係要去親近大自然,尋找番視覺,聽覺,味覺嘅原汁原味,如果唔係只識得抱住比真像濃郁嘅仿製感覺,就真係太可悲喇!
訂閱: 張貼留言 (Atom)


text:
其實我用佐手提電話差唔多10年, 大家估下我總共用過幾多部電話?? 我相信大家換電話既次數應該多到都未必記得. 但係我好記得喎, 因為... 我10年黎只係用過三部電話, 即係平均3年先轉一部, 勁哩~?!!
記得中學A-level出佐第一部電話, 果陣間公司好似叫1+1, 因為果陣阿媽比錢, 所以出佐部好舊款黑色一舊, 好似係Ericsson既電話, 記得果陣部電話好快無電, 備用時間得十零廿個鐘, 通話時間只得幾個鐘, 每日返去都要叉電.
後尾入佐U, 我就轉佐台去One2Free, join佐佢個學生plan, 改佐電話號碼之餘(果陣都未有攜號碼轉台), 仲買佐部新電話, 型號係Sony Ericsson既T-28, 當時黎講算係最新, 機價我記得好似成三千蚊. 部機一用就用佐差唔多四年, 用到由最新款既電話, 變成最老土既電話, 因為之後個個都用緊彩芒, 和弦鈴聲, 可以上網, 影相既手提電話, 而我仲用緊一部黑白芒, 得普通鈴聲, 一部四年前出品既史前電話. 我果陣拎部電話出黎都要左遮右遮, 講電話果陣就盡量用手或者頭髮遮住, 費事比人睇到我仲用緊部咁舊既電話.
T28
T630


text:
唔知係咪之前果日行左好耐,又食到飽飽就瞓覺,今朝Ambrose飲完奶奶之後又瞓番,結果我地一家三口瞓到早餐時間過左先起身,真係難以置信!去旅行去到我地咁鍾意瞓都有嘅?!遲左起身真係幾大件事,即刻彈起身整粥仔俾Ambrose,如果唔係真係唔使旨意出到街呀!之前一晚食得太飽,所以我同爹爹都無食野,諗住攪掂哂出去嘅時候先再睇吓食咩喇!
爹爹睇左出面嘅天氣,佢話無雨,似乎都可以去動物園喎,咁我地就執埋野出發!因為木柵動物園正正在捷運唔知咩線嘅終站,係比較遠嘅一個地方,打的都唔知要幾錢,所以我話要搭捷運去,唔好貪方便嘥哂d錢喇!
可能今日星期五唔係番工時間,捷運都無咩人,幾舒服!去到台北車站轉線搭嘅捷運好似細架d咁,架bb車一入車箱,幾乎無位咁濟,架車都好似地鐡咁打對面有兩排椅子,不過捷運打對面得黎中間應該係企唔到人,所以我地都係企左响門口附近.不過我地又體驗到台灣人嘅好文化,當我地迫迫地企左响度嘅時候,有人讓位俾我地坐,重要係一讓讓左兩個位,真係令人好感動呀!香港都好少有咁嘅待遇呀,甚至係我試過大住個肚搭巴士由中環返屯門無位坐,企足一程車都無人讓位俾我坐,講緊係成車人得我一個人企,唔係要迫住企果隻!香港人,唉!
由飯店去到木柵動物園計埋行去車站同轉線都係一個小時左右,都幾快,亦都慶幸無走去搭的士!一出車站閘口幾乎係半室外地方,好凍!動物園站真係動物園站,佢嘅牆身都油左好多唔同動物,好colourful!Ambrose一見到就行黎行去,條條柱都睇吓掂吓捱吓,不亦樂乎,到最後當然係爹爹抱走佢啦!由車站去到動物園入口係非常近,唔知係咪我地平日去,果度又好似有少少荒蕪,個動物園門口好大又一個人都無,驟眼睇重以為關左門,行近d先見到有兩個細細地嘅賣票counter.買完票,爹爹問知唔知幾多錢,我梗係唔知啦,原來成人都只係十鬆d蚊,Ambrose唔使錢,即係廿幾蚊入動物園,重平過去海洋公園呀,我地不期然又再為左尋日二百蚊上101肉赤呀!
朝早我地無食野,黎到動物園已經肚餓,環顧四周都唔似有野食,唯有入園望吓有咩食啦,.一入園門口附近有麥當勞同便利店,嘩,原來有好多唔知中學定小學生响度午餐.我地入左便利店望有咩野食,真係無咩好食,再望吓個地圖,似乎我地都只係可以選擇麥當勞,唉,麥當勞就麥當勞啦,排長龍都要食架!爹爹抱左Ambrose入紀念品店行,又係好多動物,同我地响誠品果間動物店係一樣,而呢度就再多d動物毛公仔,我就梗係負責去買麥當勞啦!排吓排吓至發現呢間麥當勞只係賣雞嘅食物,就連漢堡飽呢d咁classic嘅野都無得賣,對於唔食雞又肚餓嘅我真係一個好大打擊!
快快趣趣食埋野,望吓個地圖,原來可以搭一架小火車入園中心,唔使行餐死!我地拿拿林推Ambrose去個站度等車,眼見Ambrose有d呆滯,都知佢眼瞓,真係大件事呀!等左一陣有車喇,架車係一卡一卡,好似dwe入面架circus train咁,都幾得意!我地見Ambrose可能隨時會豬左,都不斷同佢講野,唔想佢到左先黎瞓,咁就真係嘥哂!
望吓地圖,終點站附近係非洲區,果度應該有齊哂Ambrose喜歡嘅動物,我地決定一落車先飛奔去果度睇左先,如果唔係Ambrose一瞓左,我地自己睇又好掃興啦!首先見到嘅係大象,有幾隻咁多,睇左一陣,又唔見佢地行近d,又無噴水,我地都係把握時間,影完相就行喇!之後係河馬,嘩,老實講,我自己都好似無見過真嘅河馬添呀!我地見到有好多隻河馬痴埋一齊瞓覺,都攪唔清果堆野有幾多隻,但有一隻唔瞓,行黎行去,原來真嘅河馬一d都唔得意,又肥又輪盡!再行就見到d好大隻嘅羚羊定羚牛,都無仔細睇佢前面嘅牌介紹喇,睇睇吓見有隻斑馬行左出黎,隻眼細細但又好精靈咁係咁望住我地影佢相,佢一路望唔郁,都幾攪笑!不過呢個動物園都幾奇怪,d動物只係用好矮嘅石牆同我地分隔住,我地真係可以好free咁去睇動物,但咁free,牆又唔高,點解d動物唔會誇過走出黎呢?佢地咁大隻,要誇咁矮嘅牆好似好易咁!之後有獅子,不過只見到一隻,重要係唔係好多毛鬆鬆果種,失望!之後見到有長頸鹿個頭露左出黎,不過搵極都唔似係响果度睇,因為實在太高圍牆喇,唔多似去啱地點欣賞咁,唔緊要,再行,見到犀牛,馬騮,好多唔同品種嘅動物.其中我地見到一隻好大嘅黑猩猩,佢行左埋去崖邊vivi,嘩,佢vivi同我地vivi真係差好遠,真係好似小橋流水,源源不絕,嘩哈哈!正當我地講緊小橋流水嘅時候就聽到旁邊有d唔知係幼稚園定小學生驚叫,原來隻黑猩猩一手兜住自己嘅booboo擺入口食呀!呢個時候,我地都差唔多行完一圈,差在未搵到長頸鹿真身,而Ambrose亦都攰到瞓左!
Ambrose一瞓著,咁啱我地就到左兩棲爬蟲動物館,我地話Ambrose真係醒,知道非洲區行完,一行爬蟲館就好知機去瞓覺,哈哈!雖然爬蟲館係唔及出面果d大型動物吸引,不過其實都幾好睇,如果有心機去睇埋d字,真係知好多野,我覺得呢度都好有教育意義!行左一輪,見到有個小食亭,忍唔住走埋去食番d野先繼續行.
雖然話去動物園係專for Ambrose而去,不過木柵真係好大同好多動物,即使大人去都唔會悶,Ambrose瞓覺期間我地都自得其樂!
再去左一陣,我地忽然見到有一堆馬,嘩,好開心呀,d馬都好活躍,跑黎跑去,唔係企哂响樹發呆架!Ambrose最鍾意嘅馬終於都出現喇,好神奇,呢個時候Ambrose明明瞓左無啦啦起左身喎!真係啱哂呀,佢竟然避過左悶悶地嘅爬蟲館,一起身又接住睇番佢嘅至愛動物,重要一開眼就見到馬,真係好喇!睇馬都睇左好一陣,因為有兩隻馬响度追逐,少見麻!
行行行,又見到斑馬,今次係去左斑馬竇喇,不過都係得一隻斑馬行出黎應酬我地,其他都入哂屋瞓覺!之後,好好彩,終於誤打誤撞去到去長頸鹿個竇,好清楚見到幾隻長頸鹿,正呀!重要有隻長頸鹿無啦啦拔足跑左幾步,大家都驚嘆長頸鹿跑呀,又真係幾難咁,條頸咁長,哈哈!
再行去左澳洲區同沙漠區,離遠見到袋鼠跳跳跳,又見到駝鳥,不過好似細隻左少少,同條頸有毛咁,同平時見到果d都有d唔同!之後有駱駝,單峰同雙峰
都有,單峰駱駝好似寒背禿頭咁,而雙峰就圍住個峰都有毛毛裙邊,都幾唔同!
睇到七七八八,中間有時會有d石造動物响條路度,Ambrose都好興奮,行黎行去,笑騎騎,佢又爬左上去隻龜同青蛙度當馬騎,又拍拍拍,好攪笑!本來都重有個樹熊館同熊貓館,我地都無入去睇喇,爹爹話唔明熊貓咁懶,懶到連交配都唔做而面臨絕種,點解要搵佢黎做國寶?哈哈,又幾有道理喎!重有個兒童動物園,其實只係將唔同動物細細隻果d擺埋一齊,真係叫做一次過睇哂咁多動物嘅bb版咁,不過果度實在唔知點解好臭,見既然都已經睇哂想睇嘅野,都係走人喇!
再下一站,係紀念品店,好多唔同動物公仔,Ambrose好high,又攞呢隻又攞果隻行黎行去,好彩我地之前在誠品店買左河馬咋,呢度咁大間都無我地果隻河馬,真係好彩有買!行完紀念品店,都已不多四點九,動物園五點鐘關門,時間啱啱好!
出左動物園,見天色開始暗,天氣又凍相機又無哂memory,本身諗住搭埋貓空纜車上貓空,諗住去飲茶同買茶葉,真係好大掙扎.不過行吓行吓都去到纜車站,諗住都黎到,搭一搭都唔會好耐掛,反正Ambrose又醒左,俾佢感受吓搭纜車都好,就係咁,買飛去喇!
入到去纜車站見無人搭,都心驚驚,我地成架bb車入個纜車車箱,個工作人員叫我地一人坐一邊,我個心都不知幾慌,不過都唔敢表露出黎,又唔敢亂郁.車箱臨關門一刻,爹爹問工作人員去到貓空要幾耐,一聽到成二十五分鐘,真係想大叫!咪即係搭左半程飛機囉!真係好後悔,Ambrose二十五分鐘可唔可能唔扭計唔郁呢?佢一郁架車會唔會搖搖吓呢?諗起都驚!再望埋上山,嘩,又斜又長,好得人驚,個車箱離地果刻真係成個心跳出黎!我知爹爹都有同樣擔心,不過既然都已經上左車,無法啦!我試圖不斷同Ambrose玩同睇動物書,一來將自己不安情緒分散,二來亦都要响Ambrose未扭計之前令佢平靜吓,唔係高空唔知幾尺佢一發顛都唔知點算呀!真係講到我口水都乾埋先到,總算舒一口氣,不過都重有回程要驚!天色黑得好快,我地上到去天都黑哂喇,一出站四圍都無咩野睇,係有幾間茶館,不過要上樓,我地推bb車又唔太方便.望吓水牌,指住去茶葉莊嘅路又黑又無人,又唔知要行幾耐,都有d卻步!爹爹話點解香港山頂都幾熱鬧,呢度一出黎真係可以咩都無?真係唔知點解,係咪我地夜上黎呢?見有個遊客counter,問吓要行入茶葉莊要幾耐,原來都要成十分鐘,雖然十分鐘又唔叫好耐,問題係天色已經黑哂,又凍又無人,靜英英咁推住bb車行十分鐘都真係好驚.就係咁,我地都係決定打道回府,又要再搭一轉纜車落山!呢一程,都唔易過,因為天黑,周圍又係d草叢,望出去都係黑漆漆,黑到有d令人心裡發毛,重要唔知點解唔見左本動物書,無左本書,係好難定住Ambrose.好彩,都無驚無險,安全著陸!
返左飯店歇一歇,換番走對濕襪,又出左飯店,行我地平日會行嘅相反方向,原來果度都好熱鬧,又有地道檔攤野食,我地都忍唔住就地坐低食左少少野,正!估唔到同Ambrose一齊都食到街邊野,哈哈!行吓行吓,又係食飯時間,諗住搵地方食野,點知又係唔係上樓或者好迫,一係就無咩人幫襯,兜黎兜去,都唔知食咩好,最尾都死死地氣入左間食台灣牛肉麵嘅餐館,都無人咁濟,不過係時候要食野,又費時再行去搵,照食啦!叫左兩碗麵,一碗酸辣湯,一碟炒菜同一碟餃,好味!食到好飽!不過個碗湯同我地心目中同飲開果d都唔同,都麻麻地好味!台灣人又係好熱情,我地無野俾Ambrose食,問左侍應要左杯水,將炒菜浸吓水過吓油先俾同Ambrose食,點知個侍應無啦啦攞左塊大大嘅炸蝦片俾Ambrose食,都真係唔知多唔多謝佢好,我地點炒菜都要隔油先俾同Ambrose食啦,佢竟然炸塊蝦片俾bb食,真係好攪笑!我地都勉強俾左少少蝦片Ambrose食就收埋左喇!
呢一晚,係我地响台北最後一晚喇!又諗緊我地咩手信都無買唔知點交代,食完飯時間唔太晏,精神又ok,即刻打的去西門町老天祿入貨去!買完老天祿,行多一陣想話去屈臣氏入埋Dr Wu,點知間屈臣氏又要上樓,而Ambrose好似又眼瞓,最後都係打的返飯店.重以為無機會入貨,點知飯店個女待應話街口間康是美收好晏,咁我地上左房,整左Ambrose瞓,我就衝左落去入貨喇!見有周年慶減價,買滿二千減三百,左挑右選,最終都買左四千幾新台幣護膚品,睇黎,未來一年我都可以唔使再買護膚品喇!
可能係最後入貨機會,我都攪左好耐先上房,嚇到爹爹死死吓!哈哈!我返去又輪到爹爹落街行吓買宵夜,無法啦,帶住個仔去旅行,唔多唔少都要分頭行事架喇!不過好慶幸,Ambrose去旅行呢幾日都同平時差唔多,作息定時,無因為去旅行而攪亂哂,更加令我覺得就算去旅行有好多地方想去都好,始終大原則都係唔好攪亂Ambrose生活規律.


text:
Aug 29, 2013
Thursday
(3Y4M2W2D)
話說昨日發生左d小意外o係Jayden身上
我將部Mac Book放左o係梳化邊
我一唔留神
Jayden唔小心將部Mac Book推
部Mac Book跌左落Jayden隻右腳
Jayden痛到哇哇大叫
我feel到真係好痛
因為Jayden好少會喊咁耐
佢喊左10分鐘
等Jayden喊完之後
我望一望佢隻右腳
啊, 淨係dup中第三隻腳趾仔 !
隻腳趾變成紅卜卜
之後再變成瘀瘀紅紅咁
行路行到一拐一拐咁
K baba放工之後
我同佢講返件事
佢話「去醫院照一照睇o下有冇fracture啦」
今朝, 晨早
我地就帶Jayden去醫院照X-Ray
唔知點解, 我地都未去到醫院
Jayden無啦啦爆左句「我唔去睇醫生」
K baba「唔係, 去影相ja, 一陣個哥哥同你隻腳影相」
...
入到去X-Ray房
Jayden爆喊, 我都唔知佢驚乜
其實我一直都抱住佢, 我已經講明我唔會行開
「我要mami呀, 我要mami呀」
「哇哇哇, 哇哇哇」
結果, 我一隻手攬住Jayden
一隻手按住佢隻腳
佢就攬到我實
最後, 叫做順利完成
K baba o係房外面都聽到Jayden喊
...
等
...
哈哈, 之後,
K baba親自去睇片 (電腦睇)
結果係: 冇fracture! 冇事!
呼, 好彩
...
搞埋d手續, 跟住返屋企
Jayden今日成日都一拐一拐咁行
我諗佢隻腳趾真係好痛
希望佢下星期會好d啦
嘻, Jayden玩檸檬茶中
搞到個地都濕埋


text:
今天早上(nov 10, 07)來欣賞
故事講19世紀1個法國小鎮,1個有vision的生意人re-activate間絲綢廠,成功地提供就業機會,帶起全鎮嘅經濟
但後來歐洲的蠶蟲都受到病毒感染,土耳其也受到波及,於是商人找來哈夫 (michael pitt飾)去埃及找perfect的蠶蛋,但回來孵化後也是有病的蠶蟲
於是哈夫被派去遠征日本找健康的蠶蛋,迫住與新婚妻子海倫(keira knightley飾,即魔盜王的女主角)暫別.第1次去到人生路不熟嘅地方,又神秘(去村莊嗰段路要矇眼),又雞同鴨講,幸好日本富商(役所廣師飾)懂英文,仲可以溝通到.嗰次哈夫第1次見到富商個女人,但就已經比佢個眼神吸引住.任務完成回國,批蛋証實好貨,帶挈哈夫搵到1筆,買到大屋同1塊地與老婆終老
批蛋總有用完嘅1日,哈夫於是需要第2次去日本,雖然日本內政不穩,但哈夫還是可以成功拿着健康的蠶蛋返國.今次富商個女人偷偷地交咗張字條比哈夫 –“回來,否則我會死”(哈夫要去到里昂才找到個高級日藉妓女(中谷美紀飾)翻譯到) 雖然個妓女有勸哈夫忘記呢個女人,但佢仍是念念不忘.老婆好似都feel到老公唔同咗,顯得唔多開心.
哈夫最後堅持冒險去日本搵蠶蛋(其實商人有提出去中國呢個新貨源),不過個內亂已毁咗舊貨源, 富商帶同家眷同親信1齊逃難,哈夫只有遠遠望住富商個女人頂橋離開.哈夫唯有去遠1d搵貨,但回國前d蛋已孵咗同死埋,哈夫也開始變得沉默
間絲綢廠因為無蠶蛋,所以被迫停產,為了解決全鎮嘅經濟危機,哈夫唯有請起全村人去佢屋企起花園,順便可以完咗老婆想有滿園白合花嘅心願,無幾耐,哈夫收到1封由領袖個女人寄比佢嘅信(都喺去里昂搵嗰個翻譯),內容大致話1齊已完結,唔會再有機會再見
老婆沒多久因為健康問題而離開咗佢,享年34嵗,後來哈夫先知老婆唔知咩時候已知道咗佢心中有個日本女人,封信是佢寫但就叫里昂個妓女譯成日文.另外老婆生前亦交託咗個由細睇到佢大個男仔將來幫哈夫打理個花園
後記
齣戲用上了倒敍法,全片嘅故事無嘜高潮位,充其量都喺末段哈夫發現到老婆生前對佢嘅心思,最後哈夫1個人坐在個花園度懷緬佢老婆作結,比人好大感慨
人好似好應該不停咁向前行,好似個商人因為已經achieve到已set嘅target, 將盤絲綢生意交咗比人,就離開個鎮,唔打算再返嚟.另外富商亦因為內戰,要遷去第度.個妓女亦唔會1世留喺里昂做妓女,轉咗去巴黎住豪宅,脫離以前嘅生活.但男主角就背道而馳, 眷戀住無明/唔理智嘅心結 - 富商個女人,其實佢地跟本無嘜單獨接觸過,更遑論發生過咩激情嘅事/經歷過d嘜添啦,又唔知1直在佢身邊嗰個,已經喺最好,直至追唔番嗰時才體會到
所以我都要積極d向前行,當喺回饋關心我嘅人嗰份心意,事關生命無take 2


text:
周子揚生日party食女激似前度何傲兒2,848views│2016年07月20日薜世恆生日party請咗60女40男,單身一段時間嘅周子揚都有份,呢60個女人入面,佢偏偏睇中一個同前度何傲兒好似樣嘅女仔.開頭周子揚未開獵食mode,自己同幾個佬玩咗陣貼紙相機,過咗陣呢個黑長髮,露膊女子出現喇,又幾分似何傲兒,同同行嘅女友人揀飾物影相,完全投入喺自己嘅世界,不過周子揚睇中目標就發功,喺呢名女子身邊 ...
周子揚生日party食女 激似前度何傲兒
2,848 views│2016年07月20日
薜世恆生日party請咗60女40男,單身一段時間嘅周子揚都有份,呢60個女人入面,佢偏偏睇中一個同前度何傲兒好似樣嘅女仔.
開頭周子揚未開獵食mode,自己同幾個佬玩咗陣貼紙相機,過咗陣呢個黑長髮,露膊女子出現喇,又幾分似何傲兒,同同行嘅女友人揀飾物影相,完全投入喺自己嘅世界,不過周子揚睇中目標就發功,喺呢名女子身邊斥卓咁轉.
三唔識七,隔住人哋個friend都要望,欲言又止咁樣,企圖撩人講嘢;不過黑長髮女子眼尾都唔望,周子揚開始謄雞,之後行開咗.
以為佢死心?錯,佢再返嚟攝鏡.
低招還低招,又work喎,俾佢同翻版何傲兒吹水,仲影埋相留念.
60條女,係都要揀個似何傲兒,都唔知話佢放唔低定口味專一好,如果閣下係黑長髮,大眼,長腿,可以同周子揚聯絡.


text:
2016年7月10日星期日
Gang keow wan gai青咖喱雞
書中嘅相片土咗一啲,冇所謂啦. 試咗一個簡單嘅青咖喱雞.
400g 雞胸切條,一小樽竹筍切條,兩湯匙青咖喱,一罐椰奶,兩湯匙魚露,一湯匙糖(已減糖).
五湯匙椰奶面頭嘅fat,同青咖喱加入鑊中煮.然後落雞胸同竹筍,倒埋餘下嘅椰奶.魚露,糖調味.上碟時放上九層塔同紅甜椒絲.
家中盆九層塔第二輪出嘅葉仲係好細,所以煮時我用咗乾貨.上碟時用basil代替.今次我醃咗啲雞肉先, 而有跟食譜嘅話會好甜,自己再調味㗎要.
36 則留言:
配埋白飯就更架正啦回覆刪除
我地好多舊書都拎去d學校, 茲善機構, 但好多時我都就咁執入個袋度拎出垃圾房.回覆刪除
呢次青咖哩幾似樣.回覆
我喺HK時我拎去旺角舊書檔㗎.刪除
賣相似鬼佬泰國餐^^回覆刪除回覆
泰國人o既泰國餐唔知係點呢?刪除
物盡其用好好呀!10個贊!回覆刪除
書本幅相雞肉黃啲喎!比你白曬曬嘅更鈎起食慾,我估打黃燈影嘅,我會用些少老抽上色好睇好多.回覆
佢成幅相都係黃黃地.刪除
大家分享就是和諧社會的表現.回覆刪除回覆
幾好.你冇用嘅可能人哋有用.刪除
應該有下次啦回覆刪除
有時用唔著, 俾有需要嘅人都幾好, 好過扔左去回覆
好食呀,一定有下次.刪除
我無用嘅嘢,通常會放響門口,放個牌,俾人自己攞回覆刪除回覆
住house就可以放門口.刪除
唔知點解我對泰式咖哩不怎樣喜歡,可能是辣椒和椰汁成份較重罷,我還是喜歡馬來西亞咖哩多些!回覆刪除
咁你本書睇完使唔使還返去個open library度?回覆刪除
青咖喱辣唔辣?以前朋友煮過青咖喱比我食,真係辣過黃咖喱好多好多回覆
一啲啲啦.工具書會keep.小說睇完我會拎返去.刪除
我嘅青咖喱唔太辣喎,唔知係咪因為係西人出品.
大家分享,沒浪費回覆刪除
學完又可以拎返去書架回覆刪除
200分喜歡交換舊書嘅 idea!! 日本就賣2手書,都OK... 但任喜歡嘅人攞就仲好!!回覆刪除回覆
2手書都OK,好過掉咗佢.我喺HK時我拎去旺角舊書檔㗎.刪除
屋企有時D書太多,又唔翻睇都幾好~回覆刪除
我整青咖喱要自己執材料,剩係將所有野切碎搞爛成咖喱醬都要一大輪,所以已經好耐無整.不過我過去幾個禮拜穿梭法國小鎮無啖好食,返到嚟都好想自己下廚整餐好野.回覆刪除回覆
乜你唔賣現成醬吖?刪除
又去法國??
正, 賣飛佛 :p回覆刪除


text:
各位親朋戚友
大家比titi嘅聖誕禮物將會喺二十六號嘅blog度登出
請各位喺二十五號之前比我一次過影相留念丫 謝謝!
是日精選照片 mami勁冧哩
今日小ti好勁呀 可以等我地訓到十點都唔叫我地起身
mami今朝起身 望望個鐘 哇 十點啦 點解titi冇喊嘅? 過佢間房一睇
佢原來起左身 仲要笑笑口咁望住我 我就溫柔咁 : Good morning呀 bb!
心血來潮 攞返之前買落嘅心水肩同奶咀出嚟
幫titi整左呢個 I love mama look
仲帶埋上次買衫衫 個sale姐姐私人送比小ti嘅頭飾
可能titi多頭髮 好似怪怪地 同個頭飾唔係夾呀 但都影下相啦
I love Mama look 造型
玩左一大餐 就同ti姑姐出去中環食太平館呀
點左出名嘅瑞士雞翼 燒豬肶同 瑞士汁炒牛河 好味
張堅庭book左位呀 但我地食完都未見佢嚟 冇得見佢嘅食相tim
食飽飽 就去返IFC度影靚靚 今年IFC整得唔錯呀 去相
行完ifc 我地返去沖個靚澡 就出去工展會啦
titi唔知點解去到嗰度心情勁靚 我地係咁食野佢都冇扭計 Good 丫
工展會掃完街後 我地飽住個肚再返去ti嫲度做冬
哈哈
有baby嘅一日真係好易過 好開心 多謝諾兒!


text:
2012年7月26日
Epic Mickey - 唉... 百密一疏...
星期一時去完書展,同大家分享過我買咗一本 Epic Mickey 嘅概念畫冊.雖然我未睇哂整本畫冊,但就已經俾入面嘅遊樂場景吸引住.上網睇資料後,知道呢個遊戲係只限 Wii 平台嘅,既然屋企有一部 Wii,就買返黎玩下啦!響唱片鋪搵到呢隻遊戲,仲要係特別收藏版,原先應該大約$500,而家特價$299;真係好好彩,又搵到平貨,所以就即刻買咗落黎,拎返屋企玩啦!
買電子遊戲,最怕就係返到屋企先發現因為系統兼容等嘅問題而玩唔到歷...今次買到返去,放入部 Wii 入面,部機竟然話唔知呢隻係咩碟!玩唔到!其實我好少玩 Wii,所以對佢都唔太清楚.去到玩唔到嘅呢一刻,先記得一樣野...就係美國嘅遊戲要用美國嘅主機先玩到!而屋企呢部係香港機,只能夠玩到日本,台灣嘅遊戲...
雖然玩唔到呢個遊戲,令我有啲沮喪;但我都繼續睇下呢個特別收藏版有咩咁特別.個盒嘅兩邊分別有 米奇 同埋 Oswald The Lucky Rabbit,畫得好靚!
呢盒就係主角,Wii 遊戲光碟!但對於我黎講,佢而家已經變成一位小配角...
收藏版入面仲有一套貼紙,可以俾你貼響 Wii 主機以及搖控器嘅上面.
入面仲有另一隻 Bonus CD,載有幕後花絮片段,以及一啲創作圖.
不過,整盒入面我最鍾意嘅野,就係呢個 米奇 模型公仔啊!好有型!
遊戲入面係設定咗 米奇 用畫筆去做不同嘅任務,所以呢個模型都有一支畫筆附上.
而家就只可以欣賞呢個特別收藏版入面嘅其他物品,但我之後都會諗辦法,務求俾我玩到呢個遊戲,因為啲圖畫實在太吸引啦,令我深信佢必定會係非常好玩!
訂閱: 張貼留言 (Atom)


text:
身邊都有好幾位朋友係「矇珠珠」迷,徇眾要求,就整返個Monchichi啦.
漫畫版既Monchichi好似比較生硬,d毛毛畫得唔夠仔細.我成日都覺得Monchichi都係實物毛公仔版比較可愛,事關我讀中一果陣,就有個Monchichi公仔卦係書包架啦!當年黎講, 好潮架啦!
睇咗一輪漫畫版既Monchichi,橫睇掂睇,都好似爭減d野咁.畫一個細細地既黎睇下先!勉勉強強啦,我都係鍾意細dd既.
放低咗,又唔忿氣.點解一定要跟佢先?
又睇一輪毛公仔版,真係靚d喎!不如自己畫返只啦,咁又係,就算唔得都叫做試過吖麻.好!我畫!
反正毛公仔咯喎,撥一撥佢d毛就唔同樣架啦,其實冇乜譜既.咁即係話:「只要唔好太過份,基本上我點畫都冇人可以話我唔啱架喎!」
咁就得啦!一於同佢set個靚頭先.
係呀,我呢隻Monchichi既眼睫毛寧舍長架,唔得咩?係呀,我呢隻個嘴係細d架,人地斯文吖麻.
睇睇下,你地話爭d咩呢嗄?
係呀,我專登架.就係未有雀斑吖麻!
為咗更完美,我決定雀斑係最後先加上去既,而且d雀斑可以因應主人既心情而走走位,咁就自然得多啦.
我就幾滿意啦,唔知真正既Monchichi迷又點睇呢可?有冇覺得我呢隻比原庄漫畫版可愛呢?
係呀!幸運兒就係你啦!生日快樂呀!係咪好開心呢?記住呀下, 整一個呢d印仔好辛苦架, 就當你已經預支咗聖誕禮物, 新年禮物, 兒童節禮物....架啦!
嗄!咩話?你又鍾意Monchichi呀?唔好搞我啦!睇怕我暫時都唔想再整啦.


text:
經我上網一輪搜尋,要就腳又唔太花費既,就去西九呢間新開既紅蔥頭啦.
原來下午既食物選擇相當多.
多選擇有多選擇既好處, 就係返轉頭幫襯都唔會咁悶.
我地其實係未食午餐既, 所以大家都係點咗午餐.
原來好似食車仔麵咁, 要自助落單既. 係餐廳要咁做, 我都係第一次咋.
上菜既次序係好奇怪既, 都唔知間野係咪新得滯, d侍應既待客方式認真麻麻, 廚房出菜亦配合唔到. 竟然一黎就係呢碟螺絲粉.
跟住上餐湯同蒜蓉包, 件包幾好食既, 脆脆地.
個湯都未飲完, 另一碟主菜又上啦.
飲品又係 bing ling bun 能上埋檯既, 個姐姐仔捧住d食物上檯, 好似好泯水咁, 所以我地都會快手同佢接住, 免生意外.
有兩位係我地食晒d野先黎, 佢叫咗個蛋包飯(加錢升級要埋湯同蒜蓉包)同西多士既下午茶餐. 個蛋包飯竟然係塊蛋好似cum被咁蓋係一堆白飯面, 真係唔留意佢食既樣子, 都唔會知佢係咁既! 而西多呢, 放塊牛油上去都唔會溶, 即係唔熱架啦! 食完碟飯, 收埋隻碟先發現冇起過湯俾佢喎! 咁就追返啦, 湯上檯啦, 但塊包就同我地之前食既樣子好唔同, 冇乜烘過咁樣既.
檯面仲有張野話叫你點埋甜品, 作為完美句號喎, 真係費事啦.


text:
July 16, 2012 (continue)
下面呢個就係浸溫泉的地方,係main building 隔離, 今晚先會黎浸,因為要出去附近的Suzuka Aeon Mall 搵野食先,大約揸10分鐘就到
細佬一入去見到呢款車就要坐,食野時候以為將架車泊係食事門口就得,點知食完出黎就唔見咗架車,後來發現要將張card放係車上表示用緊,人地先唔會推走,不過張card唔知問邊個攞...
行咗一陣就揀左呢間
點解要去呢間? 小朋友揀的, 因為見到有kids meal
Ordered 完我就同另外位團友去行下(當然係趁機會shopping啦),返到黎原來佢地都差唔多食完,唯有用最快速度食完佢
食完之後就去參觀下個超巿,順便入番一些乾糧
買完自己搵個箱pack 好
夜晚的活動當然係浸温泉啦, 開到夜晚11:30
11時前去到Kur Garden, 一入去記住要放拖鞋入locker
女士的locker
男士的locker
然後係Relax Room 左面counter 攞毛巾
入到去一個人都冇, 露天果邊有人所以影唔到相
細細個的小朋友黎都冇問題, 有專用的椅子, 日本人真係照顧周到
更衣室
浸完休息的地方


text:
絕跡咗一輪添.....隨住蛇仔明越大+越懂事, 我嘅時間就越唔夠用喇
好多關於蛇仔明 or 生活點滴想blog, 但冇時間
咁,最少都要記錄吓佢半歲呢個里程嘅~
Happy 1/2 years Ajay~
尋日去健康院, 每次健康院感覺就好似見家長派成績表咁, 哈哈
蛇仔明重9.38kg, 長69.5cm
符合生長線, 叻仔~
姑娘問咗佢食方面嘅發展
依家蛇仔明食固體方面好好, 吞嚥技巧越嚟越叻
仲係食緊一日5 餐, 第二餐會食愛心米糊, 份量由開頭幾匙, 到依家大約半碗
食完我媽媽會再俾佢食4安奶
依家再慢慢減奶加糊, 希望可以一餐全米糊
而食物種類方面,我呢個心急媽都俾過好多嘢佢試
南瓜/蕃薯/梨/蘋果/香蕉/紅衫魚/東昇斑
前幾日去Ruby Tuesday 食飯,見有celery stick 又俾佢自己揸住咬
有時大人食飯,見佢悶悶哋眼望望咁,又俾粒飯佢"梅"吓
活動能力上,兩隻小手已協調得很好,可以隨心所欲咁攞起物品,左右手交換把玩
仲開始百厭,會伸手搞嘢,成日雙眼周圍望吓有咩玩,咩都抓吓摸吓咁
坐都越嚟越好,靠背坐疏化完全冇問題,自己獨立坐就幾秒,跟住會向側邊倒下
已經練成反覆轉身,左轉右轉都冇問題,亦好大力支撐身體, 有時仲會做出類似push up 嘅動作, 好搞笑
感覺佢有意識爬,用玩具引佢,佢會伸手去reach, 雙腳猛"young"
語言能力方面,一向只會依依呀呀或尖叫嘅蛇仔明, 突然有日發出 "mama" "mun mum"
自此就成日ma ma mum mum 咁
感覺上佢未知mama係我,只係純粹巧合,但依家佢每次發出mama聲, 我就會話
"媽媽喺度呀, 你搵我呀?"
希望佢佢總有日realize mama係我, 真正叫聲我啦
仲未出牙仔, 但成日梅吓梅吓個咀, 應該都快喇
唔覺唔覺, 咁就6個月喇~ 記得第一次帶蛇仔明去健康院, 眼見其他bb 好大隻好好玩, 心唸, 幾時到我有呢日呀, 跟住啲媽媽就會同我講, 好快架咋
原來, 真係好快架咋, 仲有點太快添~今次去健康院, 蛇仔明已經係大哥哥喇, 見到其他抱住初生bb 嘅媽媽, 我又好掛住 + 懷念蛇仔明再bb 啲嘅日子, 做人媽咪, 你話幾咁矛盾呢?!
每日都會忍唔住吻蛇仔明的小臉龐好幾十遍, 我媽媽笑我錫到呀囝塊面都係口水喇, 哈哈


text:
勁歌捧大獎
王菀之拍劇回禮
無綫同五大唱片公司嘅關係到家未完全正常番,而喺年初舉行嘅《 2011十大勁歌金曲頒獎典禮》,王菀之( Ivana)冷手執個熱煎堆,首次奪得亞太區最受歡迎香港女歌星獎.近年 Ivana相當努力做碟,成績唔錯,得獎係咪合理,見仁見智.不過得到個大獎, Ivana同以往得過大獎嘅歌星一樣,點都要做番啲嘢報答一下,加上家無綫鬧藝員荒, Ivana係時候出馬喇.
王菀之喺年初勁歌總選得到亞太區最受歡迎香港女歌星大獎,梗係要做嘢報答無綫.資料圖片
同祖藍談情
據馮仁昭八到話嚟緊 Ivana會處女下海為無綫拍劇《老表你好嘢》(暫名),套劇由監製過《阿旺新傳》,《戇夫成龍》同埋《學警》系列嘅黃偉聲製作,其他演員包括郭晉安同王祖藍,仲有新加盟嘅萬綺雯及之前被指係祖藍老竇嘅黃光亮,祖藍好大機會做黃光亮個仔,祖藍同 Ivana仲會有感情線,齋諗佢兩個嘅外型,同埋 Ivana把雞仔聲,相信幾搞笑.東亞唱片發言人梁小姐噚日就 Ivana係咪拍無綫劇回應:「係有傾緊, Ivana都有興趣拍,不過要再詳細傾.」
黃光亮都有份演新劇,極有可能同祖藍扮演父子.
據知王祖藍喺劇中會同王菀之有感情線,相信必定相當搞笑.
Orignal From: 王菀之拍《老表你好嘢》


text:
2004 日本北海道四角之行 之 三
第二個第一次
2 第一次坐JAL要轉內陸機到北海道,以前坐JAL,覺得佢個飛機餐好好味,點知今次再坐,真係差左好多.由香港去日本東京個程,我選了日式咖哩牛肉飯,點知D牛肉 UN到我咬唔開,我唯有用咖哩撈飯,除去勁堅硬的牛肉就好好味喇.
由日本東京再去北海道個程,都成個幾鐘頭,中間轉機時間我要係機場等兩個半鐘,起得飛黎都下午五點半有多,我一心諗住會有一餐食,所以係機場乜都無買來吃,諗住慳得幾多就幾多,點知....上到機後,空姐只係比左杯飲料就收工.嘩~~~~~~~ 由十一點到六點幾都無野再落肚,到步後成九點幾十點,所以你話個晚我有幾肚餓丫!所以又涷又餓既感覺就係禁樣黎既.
重有就係雖然坐返同一間AIRLINE,但由東京轉內陸機到北海道,係要先出關,再攞返D行李,再行過去內陸機COUNTER做CHECKIN既,你話多唔多餘,比係香港其他AIRLINE,一次過攪掂唔洗你攞完又寄,寄完又攞,真係好好多.
還有回程時由東京返香港,本來MENU上是有日式燒雞比客人擇既(我都想擇呢樣),唔知係咪禽流感勁HIT,所以改左做牛肉咖哩飯都無人知.我自上次去程中招後,今次當然唔會擇啦,所以擇左魚.點知空姐派餐派得慢,D魚黎到我處都涼晒,唔係太有口感,不過都好過我之前選既日式咖哩牛肉飯.


text:
其實唔止展咁簡單
仲要係館黎添~~
如果大家有印象
Little C係有隻龍貓Buddy
所以昨日媽媽放假
立即約埋波媽
帶呢Pair兩小無猜小朋友一齊搵龍貓啦
海港城實在唔係一個BB車friendly既地方
因為上次我黎過睇鴨鴨 (仲未blog添...)
所以好快帶左波媽入去
點知....
行足一圈都搵唔到Lift
最後我地兩個決定用扶手電梯
(我地夠膽上,唔夠膽落
倒後落好驚架)
上左一層滿以為搵到Lift
都係搵唔到
終於撞下撞下有個海港城既人經過
帶我地行去搭貨Lift
仲同我地講
d lift好隱蔽
走時記得搵佢地
海港城呢方面係咪應該檢討下呢~~~
好,上到去何其興奮
點知原來閒日都要排隊﹗
當我地以為係果個隊時
原來後面都係囉.....
呢個時候本來我地應該去High Tea
但見要排隊
一於唔High Tea
交由波媽幫手排先
我就去附近既博洛尼亞同Little C開餐
食唔夠10分鐘
波媽已經打黎話就快入得
唯有立即俾錢先 (係博洛尼亞叫左個餐
個餐都未黎,我就俾錢
仲同佢講我一陣返黎食得唔得)
一去到波媽度,好快就入場啦
來來來
龍貓呀﹗
呢張合照得黎不易
因為好多人都想同大龍貓影相
俾我地擺左好耐.....
呢兩個小朋友係咪好可愛呢
波哥好搞笑,我知辛苦波媽好耐
Little C:媽媽,咩黎架,好大呀﹗
好易一時明,一時暗
因為光源唔集中,部機有機會test唔準
所以辛苦波媽呀﹗
呢兩個小朋友都好吸引其他人目光
所以我地影左都幾耐下又無乜人嘈
我地都好識趣地快影就讓俾其他人影
然後瘋狂Shopping
跟住同貓巴士影
大家都快d去啦﹗


text:
小B第一次發燒
小B已經9個月大喇, 慶幸之前都無咩病痛 , 5/7星期六晚小B病了, 朝早小B都無事, 一切正常, 到夜晚小B老豆喂小B食蘋果蓉時, 老豆突然大叫話小B嘔呀, 媽咪即刻由廚房出來, 嘩! 精彩呀, 小B & 老豆成身, 地下全係小B嘔吐物, 咁媽咪就即刻抱小B去浴缸洗白白, 出面地下就交比老豆侍候啦! 同小B洗乾淨, 著衫時發覺小B個頭仔好熱, 咪同小B探熱囉--38.6, 小B發燒呀, 今次係小B第一次發燒, 攪到老豆, 媽咪一頭煙, 手忙腳亂, 唔知點算 , 最終比左D退燒水小B食, 又攞塊退熱貼同小B貼, 但小B唔鐘意塊退熱貼, 成日要搣走佢, 但自己又搣唔到喎, 佢就趴轉用個頭擦張床, 終於比佢整甩左, 激死!
小B食左藥, 都退左D燒, 但半夜又燒過, 攪到媽咪同老豆無覺好訓.
到星期日小B又好似無燒, 到下午又燒, 但D私家醫生好多都星期日下午休息嘛, 咁咪拿拿林上個醫生網睇下屋企附近有無兒科醫生應診, 好在仲有間收18:00, 咪即刻帶小B去睇, 點知到掛左號先見到原來個兒科醫生放左假, 由第二個醫生註診, 咁都要睇啦.
入到去醫生同小B聽心肺, 照下耳仔, 喉嚨, 再睇埋手仔腳仔有無手足口病D病徵, 都話無野,咁咪比左退燒水+開胃藥比小B囉 (呢D藥屋企都有啦) 不過叫做睇左醫生安心D啦.
小B食左藥都係燒下退下咁, 不過都係38.2-3, 惟有叫婆婆同小B勤D探熱, 依時食藥, 沖多幾次涼, 唔好同小B著咁多衫囉.
小B而家係就係嗲D, 摟抱D, 但都仲算幾精靈, 唔會病到”吽下吽下”咁, 希望小B快D好番啦
小B真係擔心死媽咪喇


text:
慢必初戀
慢必自爆初戀做小三 - 慢必初戀
立法會議員「慢必」陳志全出櫃後愈來愈紅,噚日仲喺網上電台大談情史,話大學一年級時與初戀男朋友邂逅於海灘,一見鍾情,為對方放棄一切
因為當年無手機,所以放棄住大學宿舍同埋停止課外活動,每日就係返屋企等情人電話,因為當年佢係「小三」,能得到情人眷顧就滿足.
慢必話同初戀情人嘅關係維持咗大概12年,由大一暑假開始.佢話當年自己外貌似已故歌星陳百強,所以吸引到男友注目,而自己當時都唔知點解 咁迷對方,「好鍾意佢,好死心塌地」,佢話或者係白羊座嘅緣故.
慢必自爆當年係小三,等咗4年先等到男友同另一伴侶分手,「我愛情都幾專一,我認為我鍾意,就會傾盡全力」.
選舉期有過忘年戀 無時間傷痛
無 奈兩人最終分手收場,慢必話都有過其他關係,而對上一次就係同一個細佢十幾年嘅仔,佢話呢個男友選舉時都有幫手,但某日突然喊到牀單都濕 埋,話覺得年紀 差距大,兩人就咁分咗手,而當時係清晨兩點,第二朝佢又如常朝早6點去派選舉傳單,佢話自己一直好忙,至今未有時間去傷痛喎!
慢必現時單身,佢話近期都有啲人喺佢facebook留言想約佢去街,但佢都唔敢,怕唔知係乜嘢人,更怕係記者扮同志約佢.
慢必自爆初戀做小三 - 慢必初戀


text:
first pt. 台東森林公園
去租左架單車遊一轉,公園唔算太大,景點都係d咩湖咩湖
琵琶湖,活水湖.其實覺得呢到冇咩特別,係有時間去睇下咁解
出發去墾丁,天氣幾好,有一段係海線一段係入左山.
十一點幾出發,大概一點到恆春.
先去睇下古蹟北門南門,lunch食見到周圍都有既一樣野
池上飯包,原來只係便當咁解.
食完經過墾丁大街,夜晚係夜市既地方,去睇船帆石,而我地既民宿就係對正呢個人頭!
今晚民宿係叫 夏朵
未check in到就繼續行程la,去睇台灣最南點,又係勁多大陸團
等影石柱果陣有人係到爬,爬爬下跌左落黎
再去好出名既鵝鑾鼻公園,好大片草地配燈塔
咁出名既景點當然要影全景,但係係燈塔前面果幾個女仔係到賴死唔走
邊個角度都影到佢地... o>_<
墾丁之旅都係睇風景,龍磐風景區睇海睇崖石
本身仲諗住去佳落水睇石,不過人車都要收錢所以算數lu
經過風吹沙呢個地方,又真係無啦啦有堆沙係路邊, 哈哈
呢到有個地方出名睇日落,不過今日多雲睇唔到 - 關山
是關係最後一晚既關係,所以決定食好d,食海鮮!!
諗左好多就去後壁湖,去左街市上面既海鮮飯店,叫左個NT$2000既set
人地勁質疑我地3男1女食唔食得晒7人份量既餐叫我地考慮下先.
好可惜,我地係食得晒既xDDDDD
最正就係個刺身,食得出唔係養魚.第二正就係果d炸花枝丸,呢個必食必食
彈口到呢... 應該可以用黎打波.
食飽飽去行下,夜晚wo,一定要去睇出火la
去到其實係勁多香港人,周圍都係講廣東話.當地人就係到賣爆谷.
最後返民宿check in,又係無升降機,所以大家去台灣住民宿千其唔好拎太多野
唔係拎住行幾層都幾甘.. 好彩呢間有d大隻佬幫我地搬,hehe
放低d野又出去夜市la,其實去左咁多夜市,真係到到差無幾


text:
先講吓喺新社花海哩邊撒退嘅路線.原本嘅計劃係由花海會場行番過去中興嶺嗰個公車站,坐 270, 271, 276 或者 277 號公車去到圓山新村站,再行過去之後嘅目的地 ~ 大坑情人橋嗰邊嘅.
搭客運公車台中自由行 2015 - 大坑情人橋
先講吓喺新社花海哩邊撒退嘅路線.原本嘅計劃係由花海會場行番過去中興嶺嗰個公車站,坐 270, 271, 276 或者 277 號公車去到圓山新村站,再行過去之後嘅目的地 ~ 大坑情人橋嗰邊嘅.
搭客運公車台中自由行 2015 - 新社花海
哩個朝早喺酒店食完個靚早餐,八點零鐘就出門;第一個目的地係新社花海.新社花海係台中一年一度嘅大型農業博覽活動;哩個活動每年都係喺十一月頭至十二月頭哩段日子舉辦;2015 年嘅舉辦時間就由 11 月 7 日去到 12 月 6 日.
搭客運公車台中自由行 2015 - 高美濕地
落咗車沿住堤岸一路行,遠遠已經可以望見嗰條長長嘅木棧道.堤岸側邊有啲賣小食嘅商店,有啲商店重會經營收費嘅洗手間.不過查實木棧道入口附近都有個免費嘅公廁,哩個公廁重要係幾乾淨的說 .
搭客運公車台中自由行 2015 - 九號風車站
查實熟食檔哩邊個環境都有啲似香港市政局啲熟食街市㗎.行過一兩個檔口,見好幾檔賣嘅菜色都差唔多,於是都係求其搵檔覺得啲枱櫈企理啲嘅坐底.
搭客運公車台中自由行 2015 - 梧棲漁港
未開始哩日嘅行程之前,先帶各位團友睇睇哩幾日我哋喺台中住哩間客棧嘅早飯有啲乜東東食.
搭客運公車台中自由行 2015 - 逢甲夜市
班機大約晏晝兩點到達台中機場.落機拎番件行李出到出入境大堂,第一件事先去中華電訊個櫃位出番張 7 日無限上網電話卡.
搭客運公車台中自由行 2015 - 準備篇
今次計劃十一月中近近哋去台中玩幾日.未開始講詳細嘅行程之前,先講講出發前要準備嘅嘢.


text:
爆 Like王
棄做律師 街頭歌王香蕉奶:畀力量大家撐落去!
佔中嚟到 65日,週日晚學聯更將行動升級圍政總,港生好熱血,歌手香蕉奶更係瞓身撐.
體重 100磅唔夠嘅港大法律系畢業生香蕉奶(岑瑋倫),有律師呢份好工唔做,做街頭歌手,全因為親眼見證過法律有不公義.
香蕉奶嚟足 65日,卻發現運動愈來愈迷失,希望用自己歌聲去鼓勵大家,他說:「我唱歌唔能夠爭取到真普選,但我畀到一種力量令大家撐落去.」
F:《 FACE》 香:香蕉奶
F:點解有律師唔做?
香:做律師同我想像好唔同,第一次去做實習生,處理一個男被告影裙底,條罪係公眾地方行為不檢.我哋係辯方,他一直話自己冇做,一直話個女仔屈佢,但去到最後他突然話自己有做,我跟嗰個律師同佢講表面證供都幾唔足夠,都好大機會告唔入,你會唔會當冇事發生呀?最後真係畀佢打甩.當時我好記得望住嗰個女仔,佢望住我哋成班律師,佢個眼神我好記得,好似我做錯咗啲事令到佢有寃冇路訴咁樣.
F:做歌手仲黑暗?
香:係㗎!可能仲多㗎!我唔係想做一個要上《勁歌金曲》嘅歌手.我幾 enjoy喺街頭,我唔使要唱啲歌去討好觀眾.我鍾意呢種感覺,成世喺街都冇所謂,如果我成日都諗住出名,就好違背我當日唱歌嘅初衷.我唔想參加嗰啲《中國好聲音》,《超級巨聲》因為我覺得唱歌唔係咁,唔係成日係度嗌,飆高音就係唱得叻.
F:喺金鐘唱歌對佔中有咩作用?
香:每次表演完收到好多紙條或者 inbox,佢哋好多可能會愈來愈迷失,唔知點解要坐喺呢度.好似政府唔會畀到咩回應我哋啦,可能思想混亂,但佢哋話每次聽完我唱歌可以舒緩心情啦,咁呢樣就係我想帶畀大家嘅嘢.我並唔能夠畀到實質嘢佢,我唱歌唔能夠爭取到真普選,但我畀到一種力量令大家撐落去.
F:第一日到𠵱家你心態有咩轉變?
香:一開始喺急救中心幫手,之後又去過物質站,有時要揾個定位畀自己究竟嚟做啲咩嘢呢,可能好似我朋友咁,喺樓梯畀隻手人做扶手,一個微笑可能係一個崗位.我問自己點解要嚟呢度?為呢場運動有咩付出呢?就係以我嘅唱歌啦,或者一啲卡通人物公仔放喺度,希望呢啲微小東西可以幫到大家,畀力量大家撐落去!


text:
最初嘅計劃係一早上少女峰,落 Grindelwald,再落 Interlaken 先返 Lauterbrunne 嘅旅館,諗住咁樣就最順路~
不過睇天氣預測,早上係 mostly cloudy,下午係 mostly sunny,冇理由咁傻仲朝早走上去咖~
亦因為少女峰嘅天氣預測,我哋估計 Grindelwald 下午嘅天氣可能都會好啲,其實兩個地方嘅天氣可能根本就唔關事,唔理咁多,呢個係唯一可以拎嚟推斷嘅因素,我決定先落 Interlaken,再上少女峰,最後先去 Grindelwald~
一出門口,見到隻貓,一隻瑞士山區貓,你真係夠晒幸福~
今日天氣明顯比噚日好,個天都光啲,真係人都醒神啲呀!
由於要上少女峰嘅關係,我哋都帶咗羽絨嚟歐洲,自然今日都預咗孭足一日~
(死蠢當時唔醒起可以放喺火車站嘅儲物櫃)
因為陣間會上少女峰嘅關係,我哋落去 Interlaken 時買咗來回 Lauterbrunen 嘅車飛~
第一個錯嘅決定,就係拎埋羽絨落 Interlaken!
陣間都返上嚟 Lauterbrunnen 轉車啦,旅館又近,拎埋落去托咩,應該返返上嚟先拎啦!
不過呢個都錯有錯著,因為如果返返上嚟先拎,應該會錯過咗一班車,咁就比較嘥時間,呢個決定其實錯唔晒~
第二個錯嘅決定,Interlaken → Lauterbrunne 坐過唔止一次,點解我唔選擇經 Grindelwald 上少女峰,坐吓 Interlaken → Grindelwald 呢段火車呢?
呢兩樣嘢,都係事後先醒起,如果當時醒起的話,我願意放棄回程上 Lauterbrunnen 嘅車飛~
搭火車時先食早餐,早餐係噚晚喺超市買,味道可以~
落到 Interlaken,見到有間 Coop,裡面有間餐廳,走去望吓啲營業時間,收 1830,我哋應該無緣光顧了~
火車站 Interlaken Ost~
呢個景,如果冇咗間教堂,仲以為去咗日本~
經過兩間非常簡潔嘅教堂~
其中一間教堂設有自動門,其實真係有咁嘅需要咩?
Casino Kursaal~
行咗一個圈,不過興趣不大~
水上樂園?
要小心啲行,否則好易跌落去......
其他 Interlaken 風景~
去到火車站,見到有少女峰 live cam,唉,成個畫面都係灰色嘅,咁仲上唔上好呀?
不過我哋只係考慮咗幾秒,天氣預測話下午 mostly suuny,而家開始上去,上到去都過下午一點,決定上去!
走到 counter 買飛時,話佢知要買飛由 Lauterbrunnen 至 Jungfraujoch,唔知點解佢有啲猶豫,又同隔離果個交談似係換取意見,跟住就係咁用部電腦~
搞咗一輪,佢同我哋講「via grindelwald would be more easier」,我真係覺得有啲奇怪,我做咗咁耐功課,從來都冇人提過邊度上會易啲~
不過我哋都唔駛諗咁多,我哋已經買咗上 Lauterbrunnen 嘅回程車票,而我又相信經 Lauterbrunnen 上唔會有幾難,我 show 埋張回程車票俾佢睇,佢都仲仍然問多我一句係咪確定經由 Lauterbrunnen 上,我唯有毫不猶豫咁話俾佢聽,係!
佢態度其實幾好,真係有啲唔忍心拒絕佢,不過都冇計啦~
講講少少關於少女峰嘅資訊先~
由 Interlaken Ost 經 Lauterbrunnen 上 Jungfraujoch,分三段火車,分別係:
Interlaken Ost → Lauterbrunnen
Lauterbrunnen → Kleine Scheidegg
Kleine Scheidegg → Jungfraujoch
而最尾呢一段火車,中途有兩個站會停五分鐘,遊人可以落一落車欣賞吓風景~
呢兩個站分別為 Eigerwand 及 Eismeer
少女峰少女峰,聽就聽得多,到做功課時先知,多數遊人會上嘅,其實唔係少女峰,而係少女約峰~
少女峰 (Jungfrau) 高度為 4158 米,一般遊客乘火車到達嘅只係少女約峰 (Jungfraujoch),高度為 3454 米~
上咗火車坐低咗,由於前幾日同後幾日少女峰天氣都差,今日下午可以話係機不可失,相信會有好多人同我哋一樣揀呢個時候上去~
由 Lauterbrunnen 至 Kleine Scheidegg 一段嘅風景~
上到嚟 Kleine Scheidegg,雖然都有啲雲,但天氣絕對係好好!不過雪山上同呢度會唔會唔同呢?希望繼續好天啦~
轉咗去另一部火車,坐對面有個男人問我,呢部車係咪上少女峰嘅,其實我都係第一次嚟,我都唔可以 100% 肯定係,不過月台指示同車身顯示都係上少女峰嘅,同時有一大團印度旅行團喺度,我相信佢哋唔會係上嚟健行卦,應該都係上少女峰啦,所以我答咗佢,我相信係,大家相視笑了一下~
由 Kleine Scheidegg 至 Eigerwand 一段,好多都喺山洞入面,都冇咩風景睇到~
佢即刻流露出恍然大悟嘅表情,跟住就一齊離開車廂~
見到咁嘅情景,真係心都實埋~
我好希望只係咁啱有舊雲遮住~
到咗 Eismeer,情況實在令人鼓舞!
上到 Jungfraujoch 火車站,係一個好似山洞咁嘅嘢嚟,我哋落咗車已經感受到果股寒氣~
落咗車第一件事搵洗手間先,行咗分幾兩分鐘,我哋兩個都頂唔順,身穿短袖衫嘅我哋,身體開始發抖,想去埋個洗手間先著都唔得,要即刻著咗先~
去完洗手間出嚟,見到有部 lift,都冇理係去邊,上咗去先算~
上到去原來係觀景台~
上到嚟呢度,真真正正見到少女峰嘅風景,不過係隔住層玻璃,我哋仍然喺室內~
雖然視線範圍內見到可以出去零阻隔咁欣賞少女峰美景,不過我哋冇即刻出去,因為我哋真係要休息吓~
我哋兩個都出現輕微嘅高山反應,有少少頭暈同頭痛,雖然輕微得完全冇妨礙我哋嘅活動能力,但為免令症狀惡化,就在室內休息一下吧~
室外溫度為 -5 度~
現場高度為 3571 米~
休息咗一陣就行出去~
好幸運好幸運,天氣非常好!
現場為崖上嘅金屬架,通窿睇到下面嘅~
小姐,其實你凍唔凍呢?
落返去下面,有個地方有啲嘢睇吓,唔知點形容呢個地方......
現場都幾跣,仲見到有個人跣低咗......
睇完冰雕就出去另一個觀景台~
呢個觀景台嘅出入口係斜路,近門口位嘅地下都係冰,非常跣,兩旁有繩可以拉住佢上落~
不過唔知點解有人係要喺中間上......
非常壯麗嘅景色,很喜歡,很喜歡~
之後就搵間餐廳坐低食嘢~
去旅行,有時都想間中食好啲,不過屎塔實在對瑞士嘅食物有點抗拒,反正都係唔鍾意,寧願食平啲,唔好嘥錢,所以去咗一間叫 Restaurant Bollywood~
呢度係快餐形式咁叫嘢食,我哋求其點咗一碟有雞一碟有豬~
頂佢個肺!又係好鹹!唔好食呀!
食完想離開時,咁啱又見返前日在旅館相遇果對香港男女~
我哋本身係坐窗邊,諗住俾個位佢哋,佢哋話唔駛,因為佢哋唔係嚟食嘢,只係休息,原來個女嘅好頭痛~
道別後就離開餐廳去返火車站搭車落 Grindelwald~
去到火車站見到非常多人,我哋覺得未必可以上到嚟緊果班車,咁當然,都係照排隊咖啦~
等咗大約二十分鐘,有車嚟,最後都上到車,不過就只有企位,照上~
喺車上遇到兩件相類似嘅事,我個人覺得幾離譜~
我哋上車時見到前面個個人都係企喺通道,咁正常梗係冇位坐先會咁,完全冇為意原來仲有兩個座可以俾人坐~
點解講可以俾人坐咁奇怪呢?
先講冇咁過份(相對地)嘅一個,當時車卡上企人企到想轉身都冇位,原來有男人放咗個袋喺其中一張凳~
講真,咁嘅情況,正常人都識做拎開佢俾人坐啦~
有人指住個袋同佢講 excuse me,佢仲老大不願意咁慢動作拎開個袋,真係離譜!
另一個仲離譜,有個女人一人佔兩個位,佔用方式係打橫坐,係伸直雙腳打橫坐,仲要冇著鞋,赤腳倚傍住車箱牆邊一人佔兩位!
其實咁樣已經係離譜之極,有人同佢講 excuse me,佢望一望果個人,三秒,起碼三秒都冇意思郁開佢對腳!
但係有時未知真相實在不宜下定論,唔排除佢對腳有事,再睇吓故事發展如何~
之後佢又係老大不願意咁慢動作放返隻腳落地著鞋同坐返好,完全唔覺佢有咩病患!
離譜到咁都有!
到咗 Kleine Scheidegg ,要轉車落去 Grindelwald,搵到位坐,望一望對面嘅男女,又會咁蹺,又係果對香港男女~
聽佢哋講,可能玩滑雪兜玩得激烈得滯,導致出現比較嚴重嘅高山反應~
雖然我哋冇諗住玩,但都諗住過去睇睇,聽到佢哋咁講,而家先醒起我哋唔記得咗過去果邊睇吓......
而佢哋可能玩得太過忘形,唔知道有支瑞士國旗果個觀景台存在~
落到 Grindelwald,先去 Tourist Center 攞張地圖,再周圍行吓~
行完大街,打算行過遠方對岸如畫般風景嘅地方,一路沿住斜路向下走,走到只有車路而沒有行人路嘅地方,行咗約十多分鐘,望到遠處河邊只有一條僅夠一部車行過嘅車路,我哋知道再行落去,就只會去到果條車路,一旦遇上有車經過,實在係太危險,唯有折返~
本來想睇吓有冇咩其他途徑可以過到去,不過而家時間已經唔早,所以打消咗呢個念頭~
Interlaken → Jungfraujoch → Grindelwald,原來咁走法,一日係走唔晒......
對面真係好靚,有機會下次再嚟,要租車揸過去至得!
沿途見到有一群羊~
由於我哋都唔想再喺瑞士嘅餐廳度食嘢,所以只係打算喺啲便利店或者超市買啲嘢食就算~
而家 1945,超市早就閂咗,連便利店都已經喺 1930 閂咗門,行經見到有間 snack bar,見到佢個雪櫃有三舊類似包嘅物體,唔理咁多,三舊要晒!
買多排朱古力同可樂,就係今晚嘅晚餐~
去到火車站,要等半個鐘先有車,咁就喺火車站食埋嘢先啦~
果舊類似包嘅物體,係甜嘅,表面有啲沙糖,裡面有啲果仁咁上下嘅嘢,好彩唔係太甜,都入到口~
反正有時間,又影吓相~
其實 Interlaken Ost → Lauterbrunnen 呢段,我哋都真係搭咗好幾次,所以我哋決定留喺 Zweilütschinen 等車~
去到 Zweilütschinen,竟然 search 到有 free wifi!
呢次佢當然冇再查我哋票啦~


text:
上一個月不知多少個週末在下雨中渡過,
只好逛街商埸或者留在家中!
終於這個星期六天氣晴朗,於是決定岀走
到赤柱逛逛!
今次食完早餐即走!!!!
之前成日喺屋企拖下拖下又晏咗行…
差不多11點就到,一定有停車位!
食飽先出發…揀返穩陣的飮茶
小檬話要企後面,可能佢驚塊面大!
少女情懷
走笠好勁呀!
太曬了..黑超少不了
成日要拖住呀妹,呀妹又唔鍾意佢大力
兩個好冤氣~
好在一唱歌就笑哂!
好靚嘅樹呀!!
抱起妹妹掂吓樹根
就咁開心, 做人容易滿足都好
行咗過碼頭..睇吓啲人釣魚
妹妹勉強都可以比哥哥拖住...
不過要睇住吓
唔係哥哥好容易拖跌佢===> 如下
天氣真係好好!
有啲海風,都唔算太熱.
行吓大街
點少得暴走?
暴走新成員
好似好勁咁
其實得幾步~
周圍行吓行吓,就坐低飲杯野..
大家都有野飲...點解我飲水水嘅?
幾relax
食吓薯條
有得食
妹妹點會執輸
呢個景飲野真係正...
夏天見到雪糕車好難唔買嚟食吓
雖然小檬好鍾意食,不過難得都肯同妹妹分享!!
小檬果時好似差不多兩歲先食吓雪糕.
而家妹妹歲半未到就比佢食~
食到幾滋味
食完雪糕食手手
賣麵包的小孩
似比人賣多啲!! wakaka~
行完條遊客街,去左個細公園玩吓,
不過公園可能好少人去,
有啲dirty,於是玩兩吓就走.
突然我諗諗吓點解買呢件衫嘅時候
好似鍾意佢可以遮吓隻麒麟臂.但點解好似冇左呢個效果嘅?
最後終於著返啱
原來我冇著錯咗件衫(anki媽話其實係兩著)
攪掂啲小朋友自己著衫就匆匆忙忙亂哂籠...
有兩張比較鍾意嘅相


text:
今次介紹嘅麵包同蛋糕都係 Panash 出品,好好食 o架!
呢個叫做薯仔脆法包,我第一次食嘅時候係啱啱熱辣辣出爐,見到相當吸引,梗係唔會放過呢個大好機會,即刻買嚟試吓啦!
果然係 "正",啲香草薯蓉好香,薯仔又唔會太爛,仲有小小粒狀,有咬口,撈埋啲沙律醬就更加惹味.包身鬆軟,但唔脆,可能係太熱嘅關係啦!試過之後,我知道嗜包嘅 Lily 一定鍾意,於是就搵機會買個俾佢試吓啦.因為到佢入嚟學琴已經隔咗夜,一定無新鮮熱辣咁好食,所以我專登用烤爐烤番熱俾佢食,點知無心插柳,將個包烤到脆卜卜,咁就更加合哂佢合尺啦,因為佢鍾意食香口嘢嘛!Lily 食過之後不斷咁話 " 好正,好好食呀!" 所以我估到應該佢呢個焗脆咗嘅包係比我上次新鮮出爐果個仲好食,於是我就再買多次返屋企食,今次特別烤脆佢先至食,果然又係另一番風味,真係好食好多.
呢個就係綠茶紅豆糯米蛋糕,亦係我喺 Panash 咁多種產品之中嘅至愛之一,我特別鍾意佢果種軟糯口感.之前我食過香橙味同朱古力味,綠茶紅豆就今期新推出,我覺得朱古力味就最無乜特別,而香橙味就最吸引我,綠茶紅豆都唔差,都係 my favourite 口味.
呢個係用烤爐烤過嘅,因為佢糖份高,所以表面烤到變咗金黃色,亦因為呢個原因,所以食落去就外面香脆,裡面軟糯,同時間領略兩種口感,Lily 就梗係叫我烤脆先俾佢試啦!
裡面啲紅豆餡都幾多,Lily 就覺得甜過頭,我就覺得啱啱好啦.唔知 Panash 下一期會推出咩口味呢?大家拭目以待!


text:
佢哋今朝六點半飛到, 因為酒店要下晝兩點先可以check-in, 所以先到我家沖個涼, 休息一下.
所以今朝我一早起身恭候, 要預備好毛巾和沐浴用品, 還準備了一堆食物給他們做早餐.
他們八點正到我屋企, 見到佢哋真開心. 他們的囝囝比大佬細兩年, 我兩年前到德國時見過佢, 依家個樣都冇咩變, 只係大隻咗啫. 小朋友成十二個半鐘機都冇瞓過, 所以朋友兩公婆都全程冇得瞓, 陰公.
安頓好佢哋我就返工嘞. 姐姐啱啱報告: 大佬和朋友囝囝玩Sudoku(數獨?). 乜六歲半同四歲半細路識玩咩? 佢哋仲要係完全言語不通. 連我都聽唔明朋友囝囝講乜, 平時睇都仲睇得明少少德文生字, 聽就真係一啲都唔掂.
我請咗假聽日陪佢哋去動物園, 三個小朋友一齊去, 一定好好玩, 依家已經好期待.
講開呢個德國朋友就要post吓泰國菜, 因為我本泰國食菜就係當年佢送俾我既.
上星期六整的紫椰菜蝦沙律, 加了洋蔥和車厘茄, 紫椰菜又甜, 配上泰式醬汁, 好味好開胃. 家裏冇指天椒, 只用普通紅椒, 不夠辣.
姐姐某日煮的泰國青咖喱雞, 明知我想減肥, 佢仲整啲咁正既, 直情想靠害. 個咖喱都幾辣吓, 攪到我仲食多啲飯添.
青咖喱雞食譜.


text:
黎 明 同 樂 基 兒 喺 上 水 嘅 愛 巢 終 於 喺 今 個 月 入 伙 , Gaile ( 樂 基 兒 ) 開 心 到 暈 , 除 咗 人 前 人 後 大 讚 新 居 好 住 , 仲 開 過 幾 次 入 伙 party . 有 朋 友 將 照 片 擺 咗 上 blog , 媽 咪 姐 發 覺 , 最 特 別 嘅 係 佢 哋 將 花 園 改 成 泳 池 . 而 新 居 布 置 以 啡 , 綠 同 灰 為 主 , 相 當 大 自 然 , 難 怪 Gaile 個 friend 都 大 讚 間 屋 好 warm .
以 後 日 日 可 以 同 honey 鴛 鴦 戲 水 呀 ! ( 設 計 對 白 )
上 禮 拜 五 ( 17 日 ) , Gaile 出 席 H&M 開 幕 時 , 談 到 新 屋 佢 十 分 雀 躍 , 仲 猛 讚 新 屋 空 氣 清 新 ︰ 「 都 習 慣 咗 新 環 境 , 尤 其 係 嗰 度 好 清 靜 , 每 日 起 身 連 雀 仔 聲 都 聽 得 到 . 」 問 到 如 何 布 置 新 居 , 佢 話 ︰ 「 我 係 間 屋 嘅 art-director , 所 以 間 屋 放 咗 好 多 中 國 畫 , ( 你 自 己 畫 嗰 啲 呢 ? ) 少 少 啦 , 間 屋 以 earth tone 為 主 , 好 nature , 我 覺 得 最 緊 要 有 書 架 同 窗 , 感 覺 舒 服 溫 暖 . 」
二 人 當 日 揀 選 了 超 巨 型 大 牀 , 早 前 Gaile 亦 直 認 : 「 大 張 啲 舒 服 啲 嘛 , 我 鍾 意 大 字 形 瞓 . 」
去 年 9 月 , Gaile 與 黎 明 被 拍 到 喺 中 環 「 galerie du mode 」 揀 梳 化 .
Gaile 除 咗 招 呼 班 朋 友 大 吃 大 喝 , 就 連 佢 愛 犬 Tiger 都 出 動 埋 做 model 影 相 .
Gaile 嘅 天 台 花 園 , 除 咗 放 有 巨 型 啡 色 梳 化 , 加 埋 後 面 選 用 石 材 布 置 , 就 係 佢 所 講 嘅 earth tone .
天 台 仲 擺 咗 隻 木 馬 , 唔 通 佢 哋 咁 有 童 真 , 一 齊 騎 木 馬 ?
Gaile 啲 朋 友 通 屋 走 玩 到 癲 , 連 主 人 家 鴛 鴦 戲 水 嘅 泳 池 都 唔 放 過 .
向 來 nice 爆 嘅 Gaile , 相 當 好 客 , 喺 大 門 口 親 自 接 送 每 位 朋 友 .


text:
班機大約晏晝兩點到達台中機場.落機拎番件行李出到出入境大堂,第一件事先去中華電訊個櫃位出番張 7 日無限上網電話卡.
搭客運公車台中自由行 2015 - 準備篇
今次計劃十一月中近近哋去台中玩幾日.未開始講詳細嘅行程之前,先講講出發前要準備嘅嘢.
韓國冬日滑雪自由行 2015 - 閒遊明洞
哩日係我哋今次韓國之旅嘅最後一日,夜晚八點就要由仁川機場坐飛機番香港.得大半日時間唔去得太遠嘅地方,哩日我哋都係喺番明洞行街買嘢.唔使遠行可以玩得 Hea 啲,哩日朝早十點先出門,先搞掂酒店 checkout 同放低啲行李喺酒店度,跟住就出街食早餐嘞.
韓國冬日滑雪自由行 2015 - 南怡島
哩日行程嘅第二站係南怡島 (남이섬);我哋由金裕貞站出發坐四個站地鐵,首先到達加平 (가평역) 鐵路站.
韓國冬日滑雪自由行 2015 - Rail Bike 江村鐵路自行車
哩日行程嘅第一站,係朝早先去春川踩一轉 Rail Bike 江村鐵路自行車.未講哩日朝早嘅行程點玩之前,想先講吓預訂 Rail Bike 車飛哩個問題.由首爾坐地鐵去到江村 Rail Park 其中一個起點金裕貞站,閒閒哋都講緊要兩個鐘頭車程;如果去到先發現個場客滿冇車,來回成四個鐘咁白行一趟嘅話,你都咪話唔陰公 .所以今次點都想喺出發前搵辦法先辦妥哩轉 Rail Bike 嘅預訂,以免到時長途拔涉咁去到要摸門釘咁慘.
韓國冬日滑雪自由行 2015 - 大阜島.日落樓愛島
番過嚟樓愛島哩邊查實主要有兩個目的,首先係因為見哩日天色唔錯,樓愛島係大阜島哩邊其中一個睇日落嘅絕佳地點嚟,所以諗住番過嚟樓愛島哩邊睇埋哩度嘅日落先回程番首爾;而另一個目的,就係想趁住潮漲嘅哩段時間,睇吓通向樓愛島哩條海路喺海中消失嗰陣嘅景象.
韓國冬日滑雪自由行 2015 - 大阜島.海邊香氣公園 (대부 바다향기테마파크)
由樓愛島哩邊去海邊香氣公園,要坐由大阜島開去安山方向嘅 123 號巴士.下面個地圖就記低咗哩個公園同附近幾個巴士站嘅位置.嗰日我搭巴士去到 방아머리제1주차장 站落車;喺未入去個公園之前,先要搵咗地方醫肚先有氣力繼續行 .


text:
2015年1月31日 星期六
試用:韓國Manito護頸護肩透氣嬰兒坐墊
自從兩年前幫燒腩仔換咗部新BB車之後,雖然新車明顯比舊車穩定,但車身始終有D單薄,所以艾菲一直都物色緊一個好D嘅BB車坐墊,想等燒腩仔坐得舒服D,期間艾菲淘又淘過,喺反斗城買又買過,去旅行時仲買咗個日本出嘅冰涼墊來試,結果啦...都唔係好啱心水,終於畀艾菲遇到呢款韓國出嘅Manito護頸護肩透氣嬰兒坐墊,真係可以用perfect來形容佢﹗
之前用過嘅坐墊,通常都只係一塊厚身少少嘅棉布,夏天仲要加返塊蓆先用得,但Manito呢個坐墊,係3D立體網狀設計,唔焗身超透氣,可以話係冬暖夏涼,等小朋友keep住乾爽,最重要係佢頭部cushion兩邊設計到U型咁,保護到頭仔同頸仔,用咗佢就唔使再突登帶個枕頭出街畀佢哋瞓咁麻煩.
坐墊兩邊膊頭位仲有加厚墊,行車時可以保護到BB膊頭,可以卸咁D震盪,而且好貼心係拆得出來,好似燒腩仔呢D咁大個仔嘅用時,佢哋膊頭已經比較闊,就可以拆出來,唔使頂住唔舒服.
2015年1月29日 星期四
出走嶺南
前一個星期日,離開錦田鄉村俱樂部後,我哋就去咗元朗食飯,基於被自由人攻陷嘅元朗實在人多得恐怖,所以食完飯我哋就急急腳徹退,向住另一個目的地嶺南大學進發,順便帶燒腩仔去坐吓喺馬路行嘅火車輕鐵.
嶺南大學,係艾菲嘅母校,短短三年嘅校園生活,雖然無上莊亦唔太投入,但足以影響艾菲一生,每次行入學校大門,都會特別感概,到宜家仲清楚記得,想當日Jupas no offer,自覺衰到貼地徬徨無助時,就係嶺南畀咗個重生嘅機會自己,所以畢業之後每遇到咩唔開心諗唔通,艾菲總會返來學校行吓望吓,提醒自己係幾咁幸福同幸運.
今次帶燒腩仔來,其實係想畀佢見識吓嶺南貓嘅魅力,點知...返到來一隻嶺南貓都見唔到,反而昔日嶺南貓嘅莆點變咗呢個彩園,有無人知佢哋去晒邊呀???
2015年1月28日 星期三
小小農夫摘士多啤梨
上年已經想帶燒腩仔去摘士多啤梨,不過到醒起時已經近水尾,後來拖吓拖吓就無咗件事,今年的起心肝要帶燒腩仔去,但都拖到前一個星期日先成行...出發前艾菲上網search咗一輪資料,為免多人有考慮過粉嶺再入嘅士多啤梨園,不過米高話交通超唔方便ban咗,最終去咗比較多人推介嘅錦田鄉村俱樂部,可以喺西鐵錦上路站轉小巴過去,亦都相對多嘢玩同多人D.
艾菲:小小農夫準備好未?整咩個樣好似仲未瞓醒咁㗎?畀D精神啦
燒腩仔:等我搵吓邊到有又大又紅嘅士多啤梨先
2015年1月27日 星期二
回到母校
艾菲從來唔係D咩高材生亦唔特別醒,不過想當年就好好彩咁派到入區內band 1嘅中學,一讀就係七年,雖然一直係成績最差嘅一群,但至少學校畀咗一個傳統得來都算自由同開放嘅環境我哋,造就咗今日唔怕死同願意面對失敗嘅艾菲(無計啦,D同學實在太強,會考八A嘅同學係數以十計,艾菲就年年考尾幾,稍為諗歪D都真係會頂唔住),畢業之後幾年都有返去探過老師,但自從出來做嘢之後好難就時間,再加上部分教過艾菲嘅老師陸續退休,都真係好耐無返過去啦,咁啱畢業後返咗去教書嘅好姊妹通知,母校四十周年喺前一個星期六搞咗個fun fair,見幾得意就決定山長水遠都帶燒腩仔返去玩吓(山長水遠係一D都無誇張,皆因艾菲間母校位處山頂,打風落雨真係要攀山涉水先到㗎﹗).
母校唔係一般政府倒模出來嘅學校,地方算大亦有自己設計,幾十年前仲拎過設計奬添㗎,而呢個位於正門嘅金魚池就係特色位之一,我哋當年返學放學日日都會行過,仲試過有同學玩到跌落水,而燒腩仔第一次行都有少少驚,因為佢級與級之間係有D罅,稍為唔小心就會跌落去,好彩佢最終都大步檻過.
至於紅磚牆都係母校嘅另一特色位,咁難得帶咗燒腩仔返來,梗係要捉佢喺到影吓相啦,不過叫佢整happy face,佢唔係遮住塊面就係合埋眼笑囉... >.<
2015年1月23日 星期五
紅葉@青衣公園
又來到一年一度賞紅葉嘅季節,所以襯前一個星期日一早入咗迪欣湖,見出返來都順路就帶燒腩仔去青衣公園走一轉,可能因為時間尚早D葉仲未變晒紅,所以呢日出奇地唔係太多人(上年試過星期日來旺到去咗旺角咁),係多咗D龍友帶齊裝備企喺D影相位到狂影姐,不過亦因為咁益我哋可以影到張唔錯嘅家庭相(請龍友揸機影相是常識吧,kakaka...).
由第一年來,燒腩仔仲係個手抱BB,到第二年來只係顧住追白鴿,今次第三年來活動能力再強勁D,完全失控好似枝箭咁四圍跑,想叫佢企定定影張相都難,唔係唔望鏡頭就搵手遮住個樣,又或者望住鏡頭整個核突笑,再來就未企定已經走咗去.
專登拉佢去返公園中間個影相位影返張相留念,對比返之前兩年喺同一個位置影嘅相,今年終於唔使舉啞鈴咁舉高佢來影,出來效果都叫做自然D,唔...唔知呢D相仲可以影多幾多年呢?
訂閱: 文章 (Atom)


text:
又凍又落雨,素顏 Gigi埋位時都唔理得咁多,交足戲㗎!
真面目
好淒涼 澳門做骨妹 素顏梁詠琪街頭喊天光
Gigi梁詠琪繼喺《香港仔》化身「巨胸女星」後,最近終有新搞作!今次再擔正於新戲《骨妹》飾演按摩女郎,雖然冇性感戲份,不過全片都要素顏出鏡,靚媽 Gigi仲話好輕鬆添!上週 Gigi喺澳門大三巴拍攝外景,街頭喊天光真係交足戲.
《骨妹》是 Gigi產後復出頭炮,不惜犧牲湊女時間,不過,就算拍完通宵戲都會趕船返香港,見少阿女一日都唔得!
喊足 5粒鐘
《骨妹》故事講 Gigi係上咗岸嘅骨妹詩雅(同英皇詩雅撞名!),因收到好姊妹死訊,重返澳門憶起嘅種種往事,除咗主角 Gigi全戲需要素顏上陣,內心戲份重極考驗演技,明俾位佢爭戲后!
上星期《骨妹》喺澳門大三巴街頭拍外景,當晚 Gigi拍攝一 roll機就喊到收唔到聲, Gigi一埋位就拍足 5粒鐘勁投入.
「見識到演技!」
最後拍到天光先收工的 Gigi,隨即趕去碼頭搭頭班船回港見寶貝女 Sofia!至於首次同 Gigi同場嘅廖子妤大賣口乖︰「我覺得 Gigi真係好好人!好開心可以同佢合作,以前讀書時已經有人話我似佢,冇諗過之後可以做到佢嘅年輕版,嗰日都好開心,見識到佢嘅演技,學到好多嘢!」
廖子妤之前拍《同班同學》已經情緒爆煲,今次都一樣抽離唔到,「日日都係瞓得一,兩個鐘又要繼續拍,好擔心自己表現,積埋好多壓力唔識得舒緩,投入咗好多感情,所以 cut機後一時抽離唔到,情緒一下就爆發出嚟,好彩大家都好諒解我!」
愈來愈放
好多人以為 Gigi係唱歌出道,查實佢 96年推出唱片, 95年已經同劉德華拍《烈火戰車》;多年來 Gigi亦提名過多次「最佳女主角」,可惜仍未一嘗影后滋味,今次擺明又想叫糊
採訪,撰文:娛樂組


text:
狂哭了的一天
今日工人姐姐放假, 唔知係唔係呢個關係, 定係因為有Midby爸o係屋企, 我起身之後心情好左, 整左個simple lunch 比佢同我食, 之後佢就玩佢既飛機, 我就上我既網, 拾下野...上上下網見到雅典娜, 問佢上胎幾時生, 知道佢個b女係過期1個星期, 仲係7lbs 幾, 結果要聯2x 針.聽左之後好驚好驚...番左入房, 諗唔開, 喊左出來.
喊既時候我同自己講, 唔比有下一次喊.我喊之前Midby仔o係度郁緊, 但當我喊得緊要時, 佢好靜...好靜, 好似feel 到我唔開心, 好似佢都知道有事發生, 唔敢亂郁.Midby爸入左房見到我咁...唉, 同我"訓話"一番.
好多野都係我自己諗唔開, 諗唔通.我好多野即時都聽唔入耳, 不過我會去消化架, 我覺得佢講得好o岩, 成個生bb既過程, 分娩只係好短一個stage, 我唔應該只係focus o係呢個stage 度.呢個stage = gambling game, 未試過唔知係唔係一定輸.Baillie 今日打比我, 同我講左句令到我有番力量既說話, 就係開唔開刀唔係關個bb size 大唔大事, 佢個表姐頭胎8.x lbs都可以順產, 但2nd 胎得4.x lbs 反而就開刀, 因為子宮頸唔開.
聽到咁, 我當然舒服一d, 唯有希望我到時作動既時間, 子宮頸會生生性性同我開哂佢, 等Midby仔由我既產道出世.
同尋日一樣, 我有好多好多分泌.d 分泌除左好似水狀之外, 仲有d 好似鼻涕咁既物體.我懷孕係因為成晚打平左訓覺, 令到佢難流出來, 所以一起身之後就流哂出來.d 分泌多到要用護墊先頂得住, 曾經都有懷疑係唔係穿水, 但又唔似, 因為好"傑"既, 不過就比尋日更加多, 只不過仲係冇紅色囉.
喊完之後我去左訓覺, 訓到6:00點就起身, 因為我知道工人就番喇...等到7:30pm Midby爸陪我行去深水步食晚飯, 行行行行到成11點我地番到屋企.樓梯我唔係行得多, 不過行路都唔少了, 希望有幫助啦.
今晚仲食左個紅綠兩溝豆沙@松記tim! 唔知對產程有冇幫助喇! 儘下人事試下啦!
我心情而家好了...情緒既野都係一時半刻o者, 我會多d 諗下Midby仔出左世之後既開心情景, 我好想以一個開心既心情去等待分娩, 做個開心既媽媽.我絕對唔想Midby仔因為我而家既心情咁唔好, 而令到佢唔肯出來呢個世界上呀!


text:
2013年9月29日 星期日
肉片炒莧茉莖
50 則留言:
咁樣處理真係好聰明啊!回覆刪除回覆
多謝,真係食得唔好嘥刪除
紅黃綠...顏色分明吸引食慾回覆刪除
好煮意, 唔好嘥野, 宜家D菜好貴呀, 仲貴過豬肉.回覆刪除回覆
D野咁貴,真係食得唔好嘥刪除
咁貴一斤,食得唔好浪費!回覆刪除回覆
D野咁貴,真係食得唔好嘥刪除
好多顏色...好吸引呀 !回覆刪除
賣相吸引又健康 !回覆刪除
你D莧菜貴買平食!回覆刪除回覆
係呀,咁又多碟鎹.刪除
對!食得唔好曬!回覆刪除
夠慳家....又健康...抵讃!回覆刪除
食物我不會浪費的.總之唔爛唔臭我都食架.回覆刪除
莧菜莖好甜好好食架!回覆刪除回覆
係呀,今次呢D仲好鮮嫩.刪除
唔浪費食物, Good !!!回覆刪除回覆
食得唔好o徙嘛.刪除
比葉高纖維夠健康又可多一款菜式回覆刪除回覆
係呀,而且都幾好食架.刪除
- 回覆
真係食得唔好o徙.刪除
EE好主/煮意!回覆刪除
多謝Lilo.回覆刪除
EE,這款菜我都鍾意食,不過無諗過咁貴啫.回覆刪除回覆
而家買鎹真係好貴架.刪除
食得唔好浪費~~~~我支持~!回覆刪除回覆
係呀,而且都幾好食.刪除
我係莧菜葉同莖一齊煮的, 唔會嘥.回覆刪除回覆
莖比菜葉硬,所以我分開煮刪除
我最近愛上左有機莧菜, 嫩好多架回覆刪除回覆
我有買有機紅莧菜,真係嫩D.刪除


text:
豐收星期日本來尋日都想寫﹐但係朝六晚一成個人近乎虛脫﹐不過一個豐收既星期日唔寫點得呀...
主日學 - 承蒙魚牧不棄﹐有機會人生首次教主日學.其實應承左之後非常後悔﹐因為好驚﹐唔係怕要花時間預備﹐而係怕教得唔好徙左大家既時間.加上夏天合班人數甚多﹐人越多壓力越大.知道時間同題目好耐﹐開頭驚左一大輪﹐之後因事忙就無再諗.跟住時日無多﹐急急同魚牧傾傾.好在佢俾左好多資料我﹐睇返D野又無甘緊張.加上係topical, 講如何發掘恩賜﹐唔係教書卷﹐都比夠容易入手.重要魚牧教一半﹐我主要負責做問卷部份.教前﹐教緊既時候都唔太緊張呀﹐講野都唔會太快﹐問返D feedback 都算正面﹐自覺合格啦.都感恩有呢個機會去嘗試下睇下自己有無呢方面既恩賜.同埋神知道我信心唔夠﹐於是安排我教一課比夠容易handle 既﹐如果一開始就要我教以賽亞書我諗我一定唔會有下次.宜家都諗緊會唔會再教﹐希望會盡快做好決定啦.
崇拜 - 之後直落做主席﹐開頭真係驚暈倒臺上﹐又驚訓著.但感恩今次竟然係做主席以來最喜樂﹐最平安既一次.多謝聖靈感動我睇到詩篇17篇.雖然今早醒來第一意識又唔係想起神﹐但係真係一個好好既提醒.
至於我,我必在義中見你的面;我醒了的時候,得見(或譯:看)你的形像就心滿意足了.(詩篇17: 15)
食飯 - 有男有女有新人﹐有大有細﹐有可愛小朋友又有靚姊姊.D conversations 有進步喎﹐終於無甘悶啦.不過最開心梗係坐係你隔離啦﹐你重主動同我解釋D game 點玩﹐睇住你玩﹐睇住你食飯﹐好溫馨呀! 開心死我啦! 唔知幾時會再有甘既機會呢?
等人 - 雖然等左好鬼耐﹐但係都好﹐有時間同唔同既弟兄姊妹傾下偈﹐又多謝魚牧車亞媽返屋企.
consignment - 雖然因件數唔夠攪唔成﹐但係起碼去過﹐甘我將D衫 donate 左囉.
講電話 - 係呢D時候﹐我點可以唔麻煩你呢? 多謝你的分享﹐全中.再一次多謝你的忠告﹐未來日子相信會時時勞煩你啦.先行謝過.
訓晏覺 - 星期日下晝既必修科﹐雖然得 15 分鐘﹐好過無啦.
甘樣就12 個鐘啦﹐真係幾豐收架!


text:
2015年7月30日 星期四
早餐@百份百
一般扒餐都比大家樂貴幾蚊
無可否認,呢度既多士算唔錯既.人地中環利源西街既茶記,都只係賣$18,佢敢收人$21.
我甚少幫趁食三文治既,但離遠見到斜對面大叔果份三文治又好似幾對版咁.
湯粉麵都比人地貴一兩蚊
有意大利蕃茄濃湯通粉,我有興趣試喎.爸爸就要咗餐蛋麵.
點知我碟野原來係咁既! 係湯通粉上加咗D煮過既蕃茄粒加好似罐頭五香肉可咁霉質感既肉碎粒.唔可以叫做肉碎,因為係好難發現佢地既芳蹤既.原來咁就叫Minced Pork and Macaroni in Italian Tomato Soup,真係失覺晒! 咁即係大家都唔需要考慮點佢既所謂乜乜物物既蕃茄湯餐點啦.
配蒜香多士半件,味道正常,亦新鮮,用咗比普通方包厚身少少既包黎做,但又未至於係厚多士喎.即係人地一磅方包八件,佢切成六件咁上下啦.唔記得影相,但絕對係及格有餘既.
至於早餐既靈魂,即係杯奶茶,實在太令人失望,可以講係好差,味道不足,又唔香之餘,又澀澀地.我一向飲奶茶唔放糖既,今次都要放少少黎麻醉自己先可以啪咗佢.
最唔可以接受既,係佢地既空調做得好差.係門口等位時已覺得好大陣油煙味,d人想話唔等位,買外賣,收銀都話外賣最少要等廿分鐘,咁就認真離譜啦.
坐落,一路見住廚房既蒸氣不斷噴出黎.我地已經坐得唔算近廚房,都一路食一路出汗,好難頂.
所以,免得過,我都唔黎呢間啦.
8 則留言:
即係又貴又難食....回覆刪除
個通粉真係睇見都唔開胃...回覆
見到碟野咁款,真係差過美心好多咯.刪除
今日去荃灣食飯, D菜幾好味, 但, 漏單等成半個鐘又唔道歉.回覆刪除
揮手叫waiter, 水吧既個個睇到我地揮手, 但就係唔同隔籬既waiter講, 我地都嬲爆.回覆
碟通粉睇見就唔想食!回覆刪除回覆
等我仲滿懷希望要蕃茄湯添! 起碼都要似罐頭湯吖,點知普通茶記都不如.刪除


text: 你好毒 作词:JOAN.WU 作曲:王一隆 演唱:张学友 你说我耍赖才让你离不开 你说我自私只顾着自己爱 一阵阵暴雨随狂风吹过来 我左右摇摆差点就倒头栽 幸好我仍然有一点功力在 你触碰不到我致命的要害 卯上你只好自认倒霉活该 揣揣的样子你真的心太坏 你好毒 你好毒 你好毒 呜呜呜 你越说越离谱 我越听越糊涂 你好毒 你好毒 你好毒 呜呜呜 打死不肯认输 还假装不在乎 你好毒 你好毒 你好毒 呜呜呜 你给我说清楚 我要啃掉你的骨 你好毒 你好毒 你好毒 呜呜呜 每次都被欺侮 小心我一定报复 幸好我仍然有一点功力在 你触碰不到我致命的要害 卯上你只好自认倒霉活该 揣揣的样子你真的心太坏 你好毒 你好毒 你好毒 呜呜呜 你越说越离谱 我越听越糊涂 你好毒 你好毒 你好毒 呜呜呜 打死不肯认输 还假装不在乎 你好毒 你好毒 你好毒 呜呜呜 你给我说清楚 我要啃掉你的骨 你好毒 你好毒 你好毒 呜呜呜 每次都被欺侮 小心我一定报复 你好毒 你好毒 你好毒 呜呜呜 你越说越离谱 我越听越糊涂 你好毒 你好毒 你好毒 呜呜呜 打死不肯认输 还假装不在乎 你好毒 你好毒 你好毒 呜呜呜 你给我说清楚 我要啃掉你的骨 你好毒 你好毒 你好毒 呜呜呜 每次都被欺侮 小心我一定报复


text:
(12/10)清晨我哋都係唔放心,餵咗枝奶俾阿肶食,咁就帶佢去仁安睇急症啦!呢度個醫生就正路D,起碼聽完我講個情況同阿肶的病歷先分析阿肶今次會係咩嘢病,佢話不過首要都係要退咗燒先,同樣係同佢塞肛,但阿肶又係即刻賴屎,由於佢即賴,所以姑娘喺我哋清理完之後又同佢塞過,今次終於OK喇!之後都退咗燒,醫生話都係留小便驗吓有無菌,排除咗尿道炎呢個可能性先,呢D先係醫生嘛!做咗有步驟,解釋得清清楚楚,政府嗰D好似我帶個小朋友嚟就係想入院咁,如果無必要咁入嚟做乜,仲要ar住個床位.呢日阿肶都係燒,但食咗藥又好似退到吓咁!基本上佢精神同食慾都OK,除咗發燒同少少鼻水又真係無乜嘢!真係唔知佢到底開邊範.
如是者到(13/10)清晨阿肶又高燒番,仲要燒到成103度,因為咁燒法真係唔掂,於是就同阿肶返仁安,去到仁安再探,已經燒到104度,醫生話都係入院檢查吓啦!接待處已經貼咗兒科病床全滿,好彩咁啱二人房有位,咁就算貴D都要啦!急症室醫生首先都係同佢塞肛令佢退咗燒先,之後再上病房由兒科醫生詳細檢查.
仁安的服務真係好,當然一分錢一分貨,無可能要求公立醫院有私家醫院的服務水平.喺接待處辦完手續就有人帶我哋上病房,上到病房姑娘會先問症,安頓好小朋友入病房,佢再通知當值醫生嚟幫小朋友做檢查.醫生好快已經嚟咗,同佢作初步檢查,醫生話阿肶可能係流感,尿道炎或玫瑰疹,所以要攞阿肶的鼻液及小便樣本進行化驗,等報告的同時佢會處方退燒及收鼻水藥控制住病情先,阿肶嚟到陌生的環境,好明顯係好不安,要一直揹住佢,想放低佢換條片片都唔得,姑娘幫佢抽鼻液樣本嗰時當然係喊到拆天啦!不過姑娘手勢好,三兩吓就攪掂!而尿就要到下午先攞到,因為阿肶不斷流汗,所以無尿疴.鼻液報告旁晚醫生巡房出咗,話佢唔係甲乙型流感,都唔係豬流感,所以第一可以排除佢流感的可能性,驗尿報告就要等第二日先有.嗰晚我喺醫院陪阿肶,房內設施齊備,有洗手間及沖涼設施,仲有梳化床俾方便家長留宿,晚上有阿姐嚟開床,兩張病床中間又有布簾分隔,環境真係好OK,好彩阿肶晚上都瞓到,只係半夜食退燒藥嗰時喊咗一陣啫!
題外話,由於我要等阿肶瞓咗先泵奶,都驚嘈到隔離床,好彩咁啱嗰個媽咪都要泵,咁我先安樂D咋,畢竟嘈到人都唔係咁好,又好彩佢哋係香港人又唔係D麻煩人,否則真係難頂喇!隔離間房應該係住咗D強國人,嗰晚佢哋講電話竟然嘈到我哋房都聽到,如果同佢哋同房,真係唔知點算,有時真係唔係我哋想歧視佢哋,而係唔到我哋唔歧視佢哋囉!佢哋D行為有時真係好討厭.
(14/10)上午醫生巡房,尿液報告初步指白血球水平正常,,雖然種菌報告未出,應該都唔係尿道炎,加上阿肶身上開始出疹,故此醫生確診阿肶係出玫瑰疹,佢見阿肶都好精神同退咗燒,所以俾我哋出院,不過埋單就真係金,住咗兩日一夜,埋單九千幾蚊,真係夠我哋一家去一個短trip喇!好彩公司可以claim番D,否則就真係慘喇!不過如果大吉利是又有下次,我都係會去私家醫院,因為真係快同令家長放心D.
(19/10)阿肶D玫瑰疹退晒喇!不過醫生話由於枝MMR針起碼10日先會發出嚟,可能嚟緊阿肶又會發多次燒,希望阿肶無嘢啦!


text:
俾人叫肥苟真係有原因㗎,昔日嘅省鏡苟姑娘減極都咁肥,睇下對手,再睇下對腳?仲粗壯過扶佢嗰個幕後!
封面
肥到起唔到身 苟芸慧 170磅企跳
有得瘦,又有邊個想做「肥苟」?叫叫下,苟芸慧由女神變肥苟已經三年,叫極都唔見個體重下降,惟有接受大台地位不停下降,新劇《 EU超時任務》淪落到四線大茄,仲要係反派港女,好慘豬豬!
其實又唔怪得大台現實,上週三( 27日),簡簡單單一場天台企跳場口, 170磅肥苟睇又唔睇得,虎背熊腰爭啲撐爆衫;打亦唔打得,上落三呎矮牆亦勞師動眾極之論盡.停工年半大台先終於搵到個角色用得着佢,你估易?
明明五官極標緻, 09年做華姐冠軍時仲要 fit到漏,由女神 BB搞到人人叫肥苟,都係因為工作繁重,壓力過大荷爾蒙失調. 13年拍完《飛虎Ⅱ》,大台皇恩浩蕩減低苟芸慧工作量,事隔近兩年再派苟芸慧接新劇,雖然戲份由花旦級數跌到落四線反派,好歹都叫有劇拍,有冇得翻身都係睇呢鋪!
造型核突
上週三( 27日),《 EU超時任務》主要演員齊集拍攝天台戲份.劇情講到圍村村長王浩信前度苟芸慧拿住支紅酒,吹住「喇叭」搞事,王浩信同朱千雪齊齊追到上天台解圍.
當紮時期戲份吃重啲,角色討好啲,造型都靚啲,今時今日肥苟一概保唔住:戲份排在朱千雪,朱晨麗之後,連劉玥珮,譚凱琪都多戲份過佢;角色有破壞冇建設,典型港女最叻一哭二喊三上吊;連造型,為咗遮掩一身肥肉,大熱天時仍要灰色老土 one piece連全黑外套,髮型又係襯番個角色求其用師奶髮夾夾起, 32歲女咋,咁就被大台塑造成難攪中女.
營養師意見:睇完醫生再減肥
苟姑娘話自己甲狀腺指數正常咗!咩叫甲狀腺指數?《 FACE》問過專業營養師 Angela:「甲狀腺屬於內分泌器官,主要功能就係控制身體代謝,調節身體機能,簡單嚟講,甲狀腺指數高會瘦,甲狀腺指數低,個人就算唔食嘢都會肥!呢個時候最緊要係睇醫生食藥先,減肥都係後話,同時間可以做嘅都係均衡飲食,多食蔬果,同適量運動.」
爬牆論盡
肥人最慘唔係肥,而係被瘦人襯托到比現實更肥.同場開工,除咗高人一等練到六嚿腹肌嘅王浩信,就係唔夠 110磅瘦到似碌竹嘅朱千雪;肥過全場演員都算, 170磅肥苟身型同在場大台武師,燈光師無分彼此嗰下最係諷刺.
其實揸住紅酒發下爛渣,場戲對白唔多鏡頭亦唔長,之但係唔夠三呎矮牆,肥苟次次上落都勞師動眾搞足十分鐘,原地由坐變企又再搞十分鐘,前後三個幕後猛男又傍又扶都係無法加快進度嗰下,隔住個 mon都覺論盡囉.你估同一場戲,換着差唔多份量,但靈活得多嘅欣宜會唔會快好多?
「減肥唔可以急!」
減肥進度停滯不前,大台地位就急降見底,不幸中之萬幸,係俾人叫足三年肥苟,苟芸慧起碼已經識諗,自稱睇輕磅數最緊要身體健康.
四月為新劇試造型時,就曾經口硬話負面新聞一概唔睇:「我有聽聞(花旦變大茄),但係冇睇過呢啲報導,唔想被影響心情.星爺話嘅,演員任何角色都要做,千雪本身都好適合佢嘅角色.希望大家除咗關心我嘅體重,都關心吓我嘅心靈.我最近啲甲狀腺指數都正常咗,減肥唔可以急,最緊要𠵱家個人好開心,樂觀.」梗係啦,冇人話瘦就一定靚, keep住樂觀
有升就有跌
09年當選華姐冠軍,苟姑娘當年靚到直接威脅當家花旦陳法拉,可惜隨着體重急升,事業亦都從高峰走下坡.
減肥道具龍虎榜
12年至今,點解荷爾蒙失調,從來冇瘦過嘅苟姑娘會俾人時肥時瘦嘅錯覺?美圖瘦瘦?你估花姨咩?其實係苟姑娘有佢特別嘅掩眼方法!


text:
Dec 8, 2012
Saturday
今日, 星期六
又係我返工同BB打針o既日子
真係好感恩, 我可以有份part-time
又遇上一班好同事
“感激我遇上”
話說我昨日掉爛左個電話 (發脾氣的後果)
今日, 我係用超究級舊款NOKIA
真係好好好唔習慣呀
我本身用開o個個係i-phone 3
佢經已好慢, 好舊, 成日都load唔到相
有時又會hang o下機咁
我諗住換電話ga啦
但係, 7月簽左新約
所以, 我諗住新年先換機
但, 點知, 俾我掉一掉, 佢咁就爛左
(嘻, 我當時真係好嬲)
唔換電話唔得
除非我可以用半年個古董NOKIA
但, 冇Whatsapp真係好唔方便
今日一放工
拿拿聲去出部i-phone 5 32G
嘻嘻, 其實, 32G對於我好似冇乜用
個sales 哥哥同我講左好多野
不過, 我係一個科技+電器白癡
真係唔係好明佢講乜
我求其應佢就算
我心諗, 我淨係想要個新電話ja
Yeah, 我有新電話用啦
聽日佢就可以上網啦
我終於可以install新Apps啦
我之前用i-phone 3
真係有好多好多apps 都install唔到ga
我最想就係install d影相apps
好似好好玩咁
仲有呀, 我個i-phone 3拍唔到video
而家, 終於可以幫Jayden 拍video啦
期待著明天
再見啦, 陪伴左我3年半o既 i-phone 3
byebye
多謝你幫我影左4000幾張相呀
Jayden o既嬰幼班多得你先可以有咁多張相ja
2011年12月的Jayden
睇返d相, 真係好懷念呀
時光飛逝, 咁又一年啦, 咁快o既?
...
我地今晚又開ball ball大會啦
好開心呀
希望年宵時有好天氣啦
凍唔緊要, 千其唔好落雨呀


text:
想同梓瑩去旅行想咗好耐,但怕佢係陌生地方吾肯瞓,加上平時係工人姨姨暗佢瞓,真係驚搞佢吾掂,所以由3日2夜縮短為2日1夜 ~L~
去到酒店,梓瑩巳經好輕奮,等爸爸check in期間,四圍行! 一入酒店房,仲一d都吾驚,周圍行, 周圍搞.酒店房好大,床好大,梓瑩急不及侍爬上床碌嚟碌去 ….. 廁所亦好大,,一边有大浴珤,一边係淋浴同坐廁.有兩边門,梓瑩成日同我係度玩捉伊恩,好搞笑 ^_^ 係房玩咗一陣就去动物園,真係好多动物呀,除咗可以行住嚟睇,仲可以坐火車睇tim !
行到5點半,返酒店同梓瑩冲涼,之後就去睇大馬戲.真係估吾到呢个馬戲可以同莫斯科馬戲睇齊wo ! 梓瑩仲自动自覺拍手tim ^^ 散場後,我哋返酒店食自助火窩,d牛肉好正架!食食吓, 梓瑩就瞓着覺,好彩酒店有BB床,吾係我實俾梓瑩踢儍 ^^
第二朝,我哋边睇白虎边食早歺, 梓瑩仲成日同白虎say hi,好開心! 食完早歺就去游水,个泳池竟然無人,我哋亦好盡咁玩 ^^ 玩完一輪,食完lunch,亦準備搭3pm班shuttle bus去碼頭再撘船返香港.
總括嚟講,雖然我真係好攰,但見梓瑩玩得咁開心,セ都值番晒 ! 亦因為呢次旅行, 梓瑩ヌ多咗癡我,成日叫住mami,就連尋晚我去冲涼,佢都不停叫我 ^_^
期待以後可以多d帶梓瑩去旅行,要去遠d同時间長d ! Yeah :-D


text:
星期日,又係購物日.
食完早餐事必要去圖書館蒲下,其實仲有好多書未睇晒,但睇書既貪念實在太重啦!或者又會搵到d咩靈感去做粘土呢?刨咗幾本食譜書既圖片,一路諗下d可行性,又有咩技術性困難要解決,順手drop咗少少概念notes,好值得參考.至於幾時先去實行,千日啦!
唉,已經好忍手架啦,但行埋個書架就俾我睇到劉健威寫既嘗甜啖苦,感情的味道,人間盛宴,雖然偶爾係雜誌上都睇過下,但呢d短篇雜文最適合係車上睇,佢地今日同我咁有緣,點可以唔借呢?
最衰都係爸爸啦,問佢走得未,又話坐多陣,咁我又走去搵資料圖片睇下,又俾我見到王浩一本慢食府城,我都幾鍾意睇埋呢d傳統小吃典故既書,唔借就對佢唔住啦.
跟住爸爸話要去華潤堂買煲湯料,只買咗白果,茨實,紅棗,雪耳,蓮子唧.
下一站吉之島,今日係購物日,有九折.爸爸想買只又可以上電磁爐,又可以用百潔布洗既鑊.於是就執咗只26cm既單柄鑊啦,順手執返兩個Lock & Lock用黎放粘土,又買咗兩個既可以抵受高溫同有食品藥物檢驗局認證物料既膠水樽黎裝水出街飲,差唔多四十皮一個,都幾貴.
仲想話去百佳廣場買野,點知去到變咗Taste喎!咁照買啦,一樣唧.咦!買滿一百蚊又有九折喎!於是素麵,米線,拉麵,烏冬樣樣執d(你咪諗下咯,有八包烏冬,六人份既拉麵同米線,係濕貨黎,非常重).下晝食咩呢?都係懶d買上海粗炒,乾燒伊麵,滷水豆腐同咸豬手啦.好多有機菜賣喎,白菜,鮮淮山,雜菌,粟米仔,每樣一包;買埋牛油果,有機蛋,魚蛋同香蕉添.
得我地兩個人,拎晒咁多野,仲唔死死下!


text:
呢套撲克牌系列,據講全世界得五個人集齊全套.
爆壹爆
亂世揸威士忌,有得諗!
威士忌熱潮愈炒愈熱,求其一個香港人都會買支返屋企扮有品味.但有啲嘢唔係個個俾得起錢,上星期爆哥參加一個威士忌拍賣會,就差點嚇屎.其中已閉廠停產嘅羽生撲克系列全套五十四支,同埋輕井澤( Karuizawa)嘅 1960-52 Year Old-The Cockerel,最終分別以港幣接近三百八十萬及九十二萬元成交,比最高估價仲要貴五成,刷新咗日本威士忌拍賣世界紀錄,認真飲一啖都要幾千蚊.
雖然爆哥買唔起,但點都要到場同兩套世紀貴酒影張 selfie,咁啱撞到一個威士忌收藏家朋友,佢淡淡定咁話已經擁有呢兩套珍品,仲話:「呢支 1960年輕井澤只得四十一支,我睇住朋友開咗兩支,真係買少見少㗎喇,所以今晚呢個價錢成交一啲都唔出奇,我相信會繼續升值添.」哦!收到!亂世除咗揸美金,威士忌都係值得考慮.
究竟九十幾萬一支嘅酒係咩味道先,呢個朋友就話好好飲,形容層次仲好複雜添,「有果香,花香,木香,朱古力味等十幾種味道,飲完半個鐘,口腔仍然回甘.」爆哥聽咗等於冇聽,但起碼第時同班兄弟吹水,都可以扮吓嘢吖嘛,超,冇咩特別呀,雜果賓治咁樣囉仲問.
SM私影女:紮糉,滴蠟
去完金鐘高級拍賣會,當然要去 MK平衡吓個心理,爆哥人面廣,當然搵個𡃁妹來吹吓水啦.其中一個叫 LLuvy,呢期網上都多宅男追捧,依家都算半個娛樂圈人,做𡃁模出寫真,又做網上成人節目嘅主持,所以呢幾個月,都見佢有出席公開場合.而佢未入娛樂圈前,同好多女仔一樣,都係做私影.不過, LLuvy做嘅私影比較另類,唔係一般三點式水著,或性感內衣褲,而係玩 SM主題超激嗰款.
LLuvy曾經同爆哥講,香港唔少男仔,特別係西裝友,唔知係咪睇得日本 AV片多,好鍾意研究 SM文化,不過又唔好意思搵自己老婆或女友玩呢味嘢,驚俾人話變態喎,所以會約私影妹影吓 SM主題嘅相,止吓咳都好. LLuvy話見有客路,而且影兩個鐘就有千幾蚊,所以就買咗幾件 SM道具,膽粗粗入行.而最多客人影嘅主題係捆綁,即係將個女仔綁到成隻糉嗰種,綁完之後再滴蠟,雖然啲繩同蠟燭都係特製低溫蠟,唔會整傷人,但睇見都得人驚,呢啲堅係辛苦錢呀大佬.
迷信會出事㗎嘛
話說司徒法正前徒弟阿儀向佢追討一千萬,上星期有報紙傳出兩人會在法庭和解.阿儀即刻打俾爆哥呻,斬釘截鐵話:「冇可能和解!」
阿儀出身富裕之家,但其後發生家族糾紛,佢懷疑姐夫落降頭,於是搵司徒法正幫手,四年來阿儀自言盲信司徒法正,使過千萬種生基,甚至「養鬼仔」,最終得個吉,運程毫無改善喎.錢多作怪,阿儀一家人搞到十寃九仇,佢人生最徬徨無助嘅時候,就被人利用做法事改運,其間仲不斷要求加錢,話會加強法力,最後大拿拿冇咗成千萬.
爆哥聽講,警方調查緊案件有冇涉及刑事詐騙,另外,有人又質疑司徒法正收咗千萬元酬金,點解稅局唔追收稅款嘅?講開又講,當年陳振聰為龔如心「祈福作法」,前前後後收咗廿一億,最終被稅局追收三億四千萬稅款呀,睇嚟有人有排頭痕喎.
爆哥乜料
金融界撈家,穿梭黑白政商界,朋友遍布旺角至中環,每星期都八到
唔同料,同《壹》仔讀者過吓癮!


text:
十月三十日
二十五個月至二十六個月閒記
一年一度嘅萬聖節又嚟喇
各式各樣嘅小鬼都出籠lu
好早之前已經收到通告話學校有 halloweeen party
正當個個家長諗緊幫小朋友扮咩鬼鬼之際
Tima一早已經諗好晒阿ti要扮咩喇 呵呵
扮巫婆? no way 阿ti會扯走頂巫婆帽 到時喺學校影唔到相架
tima會幫阿ti女鬼 嘻嘻
喺09年新年之後 見阿ti件格格長衫淨係著過一次
早已打算喺halloween著多佢一次
用嚟扮女鬼 格格長衫 加繡花鞋 再加埋兩個紅噹噹嘅face make-up
哈哈 仲唔係小女鬼? 小妮鬼阿ti嚟喇!
halloween party嗰日 tiba同tima送阿ti返學呀
去到學校一落車 d家長同老師都係咁讚阿ti呀
tima喺側邊都好開心 d老師仲逐個拉佢合照tim
阿ti放學嗰陣 聰少 yeeee婆婆 嫲嫲同tima去接佢
點知佢見到咁多人就狂喊 唔通學校d同學唔同衫 驚驚?
今日咁齊人 為嘅係上山頂食山頂明珠呀
上次食完返尋味 見citibank買一送一 就一於去多次
阿ti坐喺聰少度冇厘正經 哈哈哈 喺度扭patpat
點知今次食完感覺好一般呀 因為佢地將貨就價
推d好平嘅set出嚟 冇左上次嘅牛牛同大蝦lu
山頂廣場有個住好d嘅佈置 好得意好搞鬼架
咁啱阿ti嘅中國妹妹打扮好襯d佈置 fit!
夜晚喺yee e度食飯 tima同阿ti都扮鬼扮馬
喺度祝大家萬聖節快樂!


text:
titi同ti爸嘅第一個父親節 首先祝天下嘅父親 父親節快樂
一般嚟講 多數人會覺得媽媽偉大d 多野付出d
但ti爸喺 mami心目中係例外架 mami好少喺人前讚自己另一半
今日喺呢度忍唔住要讚佢一句 You are the best!!!
喺mami坐月嘅時候 ti爸怕mami辛苦 夜晚唔比我起身餵奶
家務盡量唔要我做 所以好多照顧titi嘅野 mami都冇做過
mami自問好少喺體力上作出付出 哈哈
正式d講一句 我除左生佢出嚟 都冇咩特別照顧titi
依家餵奶都係爸爸 抱titi行街街都係爸爸 (冇用bb車冇用咩帶架)
爸爸 我同titi都知你辛苦啦 所以今日特別慰勞你嘅
我地今日嘅節目係 陪爺爺早茶 之後去左沙田
再入馬鞍山公園 偶像 我有諗過會撞到你 可惜冇呀
呢個公園幾好行 下次一定會再嚟 (秋天先啦 哈哈)
ti爸一直表現得很累 可以睇波卦 但佢都好比心機陪我地周圍去
最可憐係上到車 我地個個訓 佢就好比心機揸車 sorry呀
你老婆會好快揸返車 你會舒服d架啦 真架!!!
離開馬鞍山 就出返去尖咀 yee ee同我行街 其他人就車上訓覺
直至七點半 就去左海港城嘅"加州薄餅廚房" 哈哈
哇 yee ee好叻呀 book嘅時候留到窗口位
今晚個海景好清好靚 野食好好味 滿分
食完就返屋企 mami依家再努力整相 要喺星期三前整晒
點解咁趕呢? 因為mami有張快圖美coupon 七折呀
c人都拿拿聲一次過晒啦 一百蚊計七十 爭好遠呀
我要加油 titi ti爸 你地訓先啦 我會努力架啦!!!!


text:
話說以前見過金牌小龍既任食團購
價格還是近$11x
同我今次單點既價位相若
Anyway……突然去食又唔係常客,冇所謂啦:^)
甫入坐就有熱茶飲:^)(茶錢$7)
金牌小籠包 $36
外皮薄而不濕爛
一睇好乾身以為自己中伏,點知原來乾身痴筷子易夾又唔會穿
見牛肉麵又未上,無無聊聊係到數佢褶數,竟然每個都有至少廿褶:^0
趁熱快快食啦,咩都唔點就咁咬開小洞
明明垂直夾起,入面d湯汁竟然都多到流哂出黎
湯汁味鮮不油,好夠味
入面包肉都好多肉汁,唔只係硬實既塊狀:^)
金牌牛肉麵 $58
聽講呢間係2013年就憑牛肉麵,拎左飲食天王既獎
除左小籠包,唔可以唔試下呢個鎮店之寶既XD
落單果陣個姨姨有提番牛肉麵既湯底係有點辣既,會考慮客人既preference呢點幾好
一見碗麵,咦牛腱黎既?仲要咁厚:^S
講真牛腱多筋好容易就韌過橡皮(因為自己煮過真係耐少少就會開始韌
唉冇所謂啦,都要食架啦
試左湯底,味濃但稀身,唔會咁鹹咁痴口(Y)
少少辣味好香但唔會嗆口乸喉
我小心翼翼夾起厚厚的一片牛腱……瞪了一會……
一放入口,一抿即化
筋位竟全是膠質,唔係韌到可以用黎紥頭髮跳繩果種:^00000000000
冇雪味冇腥味之餘,仲肉味鮮濃,有種食緊牛筋腩既感覺
很遺憾,已經冇手擀粗麵揀
不過冇辦法,仲係想試
但麵條部分真係好可惜
佢外表係滑溜,但我覺得唔夠麵香味,似outsource供應(平日買番屋企)既質感
因為好滑身,唔係好吸到湯汁,亦冇麵條既微微甜香:^(
總括而言,牛肉麵係牛肉好食,湯底都ok,只係麵就……


text:
講返呢個月先,包包感覺又大左好多,因為佢已經識行,成日自己行來行去,好似好有主見咁!
重
呢個月無磅呀~
食
飲奶又"正常"返,不過所謂正常都只係4-5安.上個月提到包包成日半夜喊餓或晨咁早自己起身,所以依家5-6 am 會補奶畀佢,佢就可以訓到8-8:15am, 即係訓到11個鐘.要知道睡眠對bb係好重要,所以暫時我都會keep住呢個模式,而老公話佢自己細個睡得好差,脾氣都唔好,所以都贊成畀包包訓耐啲.我媽話bb會自己戒奶,唔需要擔心喎.所以包包無啦啦變左3奶3固.
固體方面又差左啦,因為包包終於出新牙仔啦,仲一出出兩隻!13個月嘅佢先出第三四隻牙!呢個月佢成日食得半碗粥ja, 仲mi實個口唔肯食,加上運動量多左(成日自己行),真係瘦左呀陰公!真係唔知佢幾時先有胃口食野?!
對食依舊無咩興趣,又賴得咬/趙,仲食緊粥仔,未食軟飯.
另外想講嘅係,包包豬好鍾意飲水架,佢係會咕咕咕咁飲,唔係一兩啖咁飲.所以佢便便從來都無問題.但係呢,佢除左水,咩都唔鍾意飲(包括奶),果汁,開奶茶,雪梨水,湯等等,佢飲兩啖就唔飲.但一換水就咕咕聲咁飲,各位媽媽,有無辦法呀?
訓
日頭兩個nap, 夜晚9點上床,朝早8-8:15起身.除了太熱/凍會醒,基本上都訓得ok.(不過佢最近失常呀,有機會再寫)
牙仔
終於有四隻牙啦!
活動能力
- 已經能夠自由地行來行去,但興奮得濟就會行得好快繼而跌到.呢個月就已經兩次撞親頭同兩次撞親咀!
- 可以自己企喺身,所以包包已經唔爬lu
- 新動作,學識手指指,指住想去嘅地方叫人抱佢去.但都唔係成日出手.
- 成日會做:byebye,錫錫
- hello方面,對住熟人有試過hello,但成日唔肯做
- 拍手依然未識
- 飛吻,請請,give me five 都係一時時肯做
- 喜歡玩波波同車車
認知能力
- 我知包包聽得明好多野,人物如媽媽,爸爸,爺爺,嫲嫲都識聽認得.又識聽:訓覺,食mum mum, 飲奶奶,去街街,nono dirty, peekaboo 等等
- 話clean up佢會自己執玩具入玩具箱
- 拎住電話,話喂喂吖會拎埋我耳仔邊,但佢自己唔會拎去自己耳仔架,唔通佢知自己唔識講野?!
- 經常拎住搖控對住電視,應該想開電視,仲分到dvd機同tv嘅搖控,想睇迪士尼就會攞dvd嗰個,開唔到就拎畀大人,示意幫佢開,真係好似好識野咁!
- 認得banana, 因為鍾意食
- orange當波波
- apple唔鍾意,唔會理apple
- 入形狀就一時時,無咩耐性
- 入圈圈方面,佢主要係拎圈圈出來,但唔肯入.不過我話clean up 再遞畀佢就肯入
說話能力
多左baba音,有時又ma, 仲要係maaa~,一個長音,但未必係叫緊我…… 主要bb話都係吖吖吖
情感發展
- 依然係一個無耐性嘅bb,玩具玩一陣就唔玩
- 睇書時間耐左,喜歡嘅書會一睇睇幾次,但有玩具時會prefer 玩具多過書
- 十分固執,叫佢畀畀通常唔畀,佢拎住嘅野唔使指意可以攞返.一攞就大喊 (>﹏<)
睇相
自從識行,就極唔鍾意留喺圍欄裡面
圍欄裡行動自如
有個小朋友發脾氣 (好多時係因為唔畀佢玩某樣野就咁嘅樣,如papa嘅手機)
條褲濕左,無著褲 Xp
喜歡玩車車
自己行
開始喜歡睇書
食緊粥仔,污jo貓
o靚模pose... 包包食手指係食第二隻手指唔係手指公
成功偷左個相機蓋再拿拿聲走佬
依家仲識開cream蓋,試過ji到成手都係!
呢個bb好想走佬
呢兩三個月感覺包包大得好快,可能因為佢識行,已經唔再bb啦~包包豬如果你食方面好啲就好啦,咁媽媽就唔使咁頭痕啦~
黎緊就快有n班interviews,但屬於細b嘅包包好似仲係咩都唔識,就算識嘅都要睇佢心情先會做,真係令媽媽有點擔心呢!但其實又真係迫佢都無用,唯有求上帝保守啦~


text:
11-11-2012 星期日
除咗尋日嘅pizza hut 係咁多日之中可以令到我們狼吞虎嚥之外
(我居然可以一張相都無影到)
以下呢間,連店員,老闆都對我地側目
今日天氣好好,陽光充沛,氣溫1度
極力推介
睇到電話地址呀呵,右下角呢
第一張相紅色牌都有寫
但為免yahoo會食相
我都係寫一次個地址,做福人群
安內大街252號
電話 : 64046944
呢個北京著名的 - 豆汁
我只係聞加用舌尖點一點淺賞
足以令我打冷震
一家6口試完著名的 - "豆汁"之後
立即叫人收走佢
北京著名食物 - 不太適合我們口味
驢打滾 - 唔知係咩,點黎試下
好似硬咗個油炸鬼咁,幾好食架
炒薯絲,好食
綠色的蒜頭
佢有個大甖醃蒜頭
好奇地問店員: 為什麼蒜頭會變綠色?
店員好奇地答: 因為醃蒜呀
之後就攞一碟比我地試喇
炒西蘭花,真係難得見到西蘭花,一定要叫黎食
蠔油生菜
醬油炒飯
呢個唔記得係咪叫炸咯炸,不過係好食
椰菜
說真的,包住晒,見唔到入面啲餡料,真係唔知邊款打邊款
不如就一次過講晒我地所叫嘅餃子喇
番茄蛋,韮菜豬肉,白菜豬肉,芹菜豬肉,粟米豬肉
呢個肯定係番茄蛋餃子
我呢世都會記得
好食到要encore 再encore
韮菜餅
有無食過清真牛肉餅呀?
餅內餡料爆汁勁juice嘅
呢個韮菜餅真係無得輸
餅內餡料豐富,爆汁juice一定喇
佢仲加添一份令你食到唔停得口嘅韮菜香
佢無個種一食入口有辛辣刺激攻鼻韮菜味
4件唔夠6個人分,再encore
醬燒茄子
個芡汁好厚,不過幾好食
回鍋肉
賽螃蟹
有魚肉混合
甜咯咋 - 冷盤
呢個真係好一般
炸餃子三款
番茄蛋,韮菜豬肉,白菜豬肉
埋單唔記得幾錢,不過係平嘅
攬住個肚走
行下睇下買下,天氣凍,個人好快就肚餓
見到門口好多人排隊
我地又排
之後攞住張飛等
即係燉奶,好味的燉奶
唔食奶的人去買燒餅食
好鍾意入呢類特色店舖
買咗呢個雙手掩耳的佛仔
只是百多元人民幣


text:
7:15 已經去到,一直等佢地黎喇
等到差不多8:00喇
陸陸續續到齊喇
係等其間,太肚餓喇
同餅餅係咁食豆豆,好好食呢~~~
因為豆豆只係食入面啲豆
出面綠色係食唔到架
我地食到咁上下
就有侍應哥哥幫我地換碟
其實呢到啲侍應哥哥姐姐好細心架
成日都行埋黎睇下你有乜需要咁
我地只係坐係到睇電視,影相
叫嘢飲時,我又多多問題喎
佢地都無唔耐煩喇
芒果汁,淡咗少少,不過飲得出係鮮搾嘅
仲有一粒雪到硬晒嘅荔枝,慢慢等舊冰溶開就可以食喇
雪花海蜇皮,芝麻嘅香夾住粗粗嘅爽爽嘅海蜇,一流呀
賽螃蟹,呢個有蛋黃另上架,詠藜園,學下人啦
呢個絕對唔油,賣相又靚
食都食得開胃啲啦
香濃嘅蛋黃,包住大大隻蝦
一口一隻肯定唔得
起碼要分三次至食得晒一隻蝦
炸饅頭,餅餅呢排好鍾意食炸饅頭
我無食到唔知好唔好食
不過呢間店子絕不小家
大大碟練奶比你慢慢點
可鍋杭式三杯雞
熱辣辣吱吱喳喳上枱
我想炒下啲蔥
一起身攞起個湯匙,兜亂佢
亞黃經理見到我兜梗個餸
行埋黎好細心講 : 我幫你吖,好熱架
嘩!!!我即刻比佢啦,個湯匙
上至經理,下至侍應都咁細心
係值得一讚嘅
呢個餸有個唔好處就係太熱太熱
會好容易辣燶啲雞喇
係就係好入味
不過有啲熟得滯,un咗啲啦
鮮肉水餃,個湯正,個餃只係得肉,無咁豐富囉


text:
2006年12月29日(五)
成個南部環島遊共三小時, 我地回程係Micronesia Mall落車, 先去food court食lunch, 我揀佐食Burger King, 明明見menu係呢個價錢, 但係點解比錢果陣會貴少少既?? 我地諗緊唔通日本遊客真係會比人收貴D呀!?(個店員以為我地係日本人, 我地明明話要No. 8個餐, 個店員仲拎個日文menu出黎問我地係咪呢個, 我地話係), 原來個日文menu淨係得加大個價錢, 我地都無諗住加大, 就咁就比貴佐勒, 然後得到杯超大既加大汽水... 個包麻麻地好食, D薯條又麻麻地好食, 唔夠熱, 唔夠鹽...
食完飯我地就再分頭行動勒, 我覺得Micronesia Mall呢度唔及GPO好行, 所以係呢度都唔係買佐好多野, 係阿姨佢地犀利, 買佐成11條牛仔褲. 由於我尋晚先買完, 知道應該有$10減, 點知佢地買11條都無discount喎, 於是返去問清楚, 個店員阿嬸竟然一句"sorry, I forgot"就算, 嘩, 每條減$10, 11條就可以減$110啦, 成八百蚊港幣喎, 梗係點到爭取番啦, 後尾先知原來個US$10 discount card唔可以即時用, 要下次購物既時候先用得(即係話尋日個店員好人一次過free比我), 不過咁都應該可以減番$100掛, 搞手續搞佐好耐. 搞完都差唔多四點.
行完Micronesia Mall我地再去GPO, 因為阿姨今朝係GPO睇中佐件褸, 下午返去買. 係GPO逗留佐一陣我地就要返酒店勒, 因為約佐導遊五點鐘黎接我地去機場. 酒店同機場好近, 十至十五分鐘左右就到機場. 之後... 都無咩特別lu, 返香港啦, 嗚嗚...


text:
25 March 2013
九個鐘既機程我nap左六個鐘機 落機精精神神
叉足電去玩lu
美國笫一站 洛杉磯
Welcome to Los Angeles! 行李車歡迎著
等車車期間 大家都周圍睇周圍影
我呢? 就掛住同carrie姐姐玩
架旅遊巴一離開機場 mami就問我覺得美國點 洛杉磯點?
我答佢 : 好多鬼佬 (停一停) 好多大隻既鬼佬!
Mami笑一笑 係呀 我地中國人黎到人地既屋企 要講英文架喇
ok 今日開始 我要講英文lu
倫敦的士好靚 依家嚟美國見到的士都好興奮
旅行就係見識 古語有云 : 讀萬巷不如行萬里路 係好啱嘅
好似今次我去完美國 個個都話我成個人都成熟左
見多識廣左 係真架~~~
L,A第一站 係hollywood 去睇睇星光大道 同埋中國劇院
一落車就發現同d 明星既星星手印好近喇
出發前 mami比我睇過hollywood星光大道既相
估唔到同現場咁睇好大差別呀!
呢度比我地想像中差
條街好多人 好亂 唔乾淨 又窄
多人唔係指遊客喎 而係d美國本士人喺度“揾生意“
所以呢度要小心銀包呀!
地下既星星有分演員 歌星等等 …
呢個位影相好靚靚啊~~~
好多粒星星呀 開始我地嘅摘星之旅
我地不停搵星 粒粒都係巨星
呢度有好多好似歐洲街頭Kodak 賣藝工作者架
拿 有蝙蝠俠啦 蜘蛛俠 大黃蜂等等
同佢地合照最少比USD 1
如果你行埋去影完又唔比錢 你知後果架啦
wow比USD 2 就有Superman抱起我
係唔係好抵先?
daddy最鐘意嘅大黃蜂啊
戲院前面全部都係知名人士嘅手印
大家可以搵到幾多個?
我指住嘅明星係邊位呀?
哇 Donald Duck呀!!!
哈利波特主角嘅手印腳印 我地一般鐘意套劇
但好多人圍住呢個位架
行前少少就係Dolby Theatre 杜比劇院
前名 Kodak Theatre 柯達劇院
位於Hollywood Boulevard
呢度係奧斯卡金像獎頒獎禮嘅舉行地點
每年既奧斯卡頒獎典禮會有一部最佳電影
電影嘅名就會刻喺我地身後嘅柱上
劇院附近有一條電梯
行到去中間嗰層就會見到遠處有 " Hollywood"呢個字架喇
最後嚟到盡頭見到wax史力加
仲有柯德莉夏萍啊
盡最後努力去掃手信同扭銅板咯...


text:
十二月九日 小ti嘅百日宴開始之前
mami終於成功餵食小ti食人生中第一樣唔係甜既野
就係mami之前喺網上訂購既 "和光堂三合一淡湯" 有粟米味 南瓜味同野菜味呀
盒上提醒左mami邊隻湯係適合幾多個月既baby食嘅
mami之前一直唔敢比糊仔小ti食 淨係比過兩啖森永果汁佢飲
始終驚小ti得三個月 係唔可以食糊仔住 (医生太<<我個客 話會食壞baby嘅腸胃)
糊仔要到六個月先食得咯 但係淡湯titi就可以享用呢
和光堂呢個牌子係mami最信得過嘅 小ti一出世就飲和光堂奶粉 一直都好好呀
於是mami喺網上見到 諗都唔諗就訂左 仲順便訂埋四個月可以食既明治米粉
每盒都係廿一蚊 好抵食呀 一盒有八袋 mami決定一星期比titi食一包
終於出動ti爸朋友既餵食用品 就係好多mami都揀既combi餐具
呢套餐具嘅設計 真係for到寶寶學習進食嘅每個stage
例如橙色spoon既手柄係內彎既 比寶寶容易掌握 仲有比mami壓菓蓉既spoon等等
小ti初之體驗嚟啦
1. 倒粉末入小碗 配合初學進食小朋友專用小spoon (fit口型)
2. 加熱水溶為淡湯 (mami之後試過 係有奶味既南瓜湯 唔怕佢之後唔食奶卦)
3. mami比左一包未開既湯粉小ti 你睇佢幾為食丫
4. 小ti肯食 但冇爭食 一細啖一細啖吞落肚
唔知點解 見到小ti唔洗淨係食奶 覺得好安慰 好開心
雖然好想比其他野佢食 但始終唔敢亂嚟 就連尋日嘅淡湯都係比左幾啖佢食咋
第一次用匙羹食嘢 mami梗係有用video影底啦 去片
又要喊又要嗒 喊住嚟嗒 但都好彩 肯食兩啖 不枉我訂返嚟 唉


text:
杏花樓就成日食,今次黎到觀塘新開既「杏花火鍋」打邊邊.
等齊人之前較岩個個醬料先:)
要有既醬基本上都齊啦!
等個爐滾既時候就食住日式刺身拼盆先啦:)
不過我唔太受到生冷野,只係食左蛋同蟹柳,蛋好Juicy,好香蛋味,蟹柳雖然無咩特別,但食落都唔係D劣質貨.
野飲就幾特別啦,羅漢果無花果茶同紫貝天葵,羅漢果個味我唔太喜歡,紫貝天葵幾香又清清地,幾岩打邊邊.
邊邊個湯底係胡椒豬肚雞鍋,先飲湯再打邊邊,個豬肚包住隻雞黎煲,剪開豬肚,完全冇臭味,入面隻雞仲Keep住嫩口,個湯好香胡椒味,少少辣又唔會太Over,不過飲完再加上湯打邊邊,上湯就有少少唔夠味啦,下次要留多少少胡椒湯做湯底先得.
我地嗌到成枱都係,都咪話唔瘋狂XD
不過我唔食魚,白鱔片同鯇片就唔關我事,但友人大讚新鮮又嫩口.
鮮豬潤我都唔記得左試XD
比較特別既係即炸魚腐大皇(左下),食落唔似魚,外面香脆,入面嫩滑,香口既小食.
響鈴,魚皮都係即炸既,咬落D魚皮好似食緊薯片咁,正!
響鈴夠哂香口,衰在個湯唔係太夠味,唔係就完美了:)
但講到尾,打邊邊既重頭戲都係肥牛:)
本地手切肥牛,手切都咁薄身,脂肪紋幼身得黎分佈平均,食落好嫩,牛味亦好夠.
正!正!正!
講到牛,一定要試下呢到特有既牛之天地雜錦拼盆.
西式拼盤咁放滿哂唔同部位既牛,安格斯肥牛,牛柳粒,牛展,牛胸爽,牛坑腩,黑柏葉都齊哂,滿足食牛既慾望XD
安格斯肥牛比本地肥牛更嫩身,但牛味無咁重,牛胸爽我第一次食,口感幾特別,好似食緊爽口彈牙既肥膏,但又幾挺身.
杏花四式滑
我本身唔太鐘意食D乜滑物滑既,但呢4款滑個味又幾OK,有咬口得黎好似食緊魚蛋既感覺.
農場時蔬拼盆
見到都覺得新鮮既蔬菜,最開心係有埋菇類.
手打稻庭烏冬同勁爽蝦子麵,招牌手打三寶丸
烏冬係打邊邊既好朋友,我食左超多XD
蝦子麵本身我唔太好,但呢隻都幾香口彈牙.
再配埋招牌手打三寶丸,我呢粒是牛啊,又滑又嫩,仲好香牛肉味,Nice:)
最後以薑茶西米皮湯圓作結,第一次食西米皮整既湯圓,口感好特別,感覺無咁膩,同時保有湯丸既質感,入面既芝麻似係手磨的,香口得黎仲有少少野咬.
薑茶我是不嬲都唔飲既,但呢碗試左兩啖又幾易入口,甜味同薑味50/50,唔太辣又唔太甜XD
整體以打邊邊黎計係水準之上,食物新鮮得黎都有少少新意,餐前仲有個刺身真係幾貼心.
但敗筆之處係我地個湯底留得唔夠,搞到打邊邊時得返D上湯味,冇哂D靚湯底T^T
下次再黎我會留返半煲湯做底XD


text:
行程:Fox Glacier - Wanaka
今朝起身只係隨便食左兩個小 Muffin,就趕去 Fox Glacier Guiding 既 Office 報到.登記完等左一陣個 Guide 就講解我哋今日所行既半日行所需裝備,跟住各人就開始換鞋,襪及攞鞋釘扣帶,之後就坐佢地架 Shuttle bus 去 Glacier 既入口.
今日天氣好好,陽光普照,但係個 Guide 話朝早 d 冷空氣會下沉,所以比較凍,記住要 Keep warm.
Fox Glacier 全長 13 km,前部份海拔 245 m.因為我哋只係參加半日行,所以只會去到前一部份.朝早大約 8:50 am 出發,行完返到嚟都成 1:00 pm.
行完呢幾百級後,就可以正式踏上冰河啦! 首先要將個鞋釘扣套上對鞋,咁就唔怕滑倒.一路上有 d唔知係河水定溶左既冰水不停向下流,所以會令 d 冰溶化.個 Guide 有時行行下要擺住個冰鑿鑿下條路,等 d 冰既梯級清楚 d,咁我哋就唔會踏錯腳啦! 平時見倒冰河就只可以離遠望,今次就真係第一次親身行上去,感覺都幾新鮮.
聽個 Guide 講,每朝佢哋會有兩位同事,晨咁早就上冰河視察,睇下今日適唔適合行,如果情況唔好,當日既所有 Tours 都會取消.另外,呢兩位同事重會攞住個冰鑿鑿 d 冰梯級,等一陣 d 遊客可以行.我哋行到一半,剛好撞倒呢兩位哥哥仔,真係要對佢哋講聲辛苦晒啦!
跟住就沿頭先條路出返去,今次係落山,所以難唔倒我,好快就完成左啦! Yeah!!!
放好行李就即刻行去 Supermarket 買餸,事關其他人已經喺到煮緊飯.今晚我煮左 Sweetcorn & Chicken chowder soup,煎 Flake fillet 配蒜蓉炒棷菜.食完飯就擺衫去洗,事關 5 日無洗,所以就嚟無衫著啦! 以下係 Lunch + Dinner 既相片.
住宿:Wanaka Bakpaka Hostel
網址:http://www.wanakabakpaka.co.nz/
房價:每晚 NZ 69 (Twin bed room,有浴室及洗手間)
評價:地點方便,可步行至大街及超市,有廚房及洗衣房


text:
上回講到,我好快就confirm咗喺LM租我嘅The One
第一次去LM時,一開門見到佢哋啲gown, 真係偷笑咗出嚟
我唸我當時好似大鄉里出省咁,盲嘅都睇得出實做得成我生意
當日可以試3件gown, 好心急嘅我試到第二件就揀定咗
呢件就係曾經被我認定咗嘅gown....
係一件LM出品嘅gown, 當時覺得好靚,冇一件靚得過呢件
決定咗之後,我開心咗好耐
但係我一如其他多心嘅新娘子,即使揀咗都會成日上網/睇magazine
越睇越覺得自己嗰件唔靚
尤其是裙腳條lace 邊,真係好唔得,好似好笨重咁,一啲都唔飄逸
因為可以免費換款一次,所以就決定再上LM睇睇
呢次去,冇咁猴擒喇,慢慢睇,慢慢揀
試咗兩件Pronovias嘅出品
之前一路都冇唸過著mermaid style,唔係係咪designer gown r啲剪裁真係好啲,試上身之後發現都carry 到喎
超喜歡呢件,好lady好嫵媚咁呀
即使要加$4000,我都唔理喇
但係唔知係咪我個樣又好心急好易屈,LM突然又話冇期,要我造租喎
雖然我好大花筒,但係都唔可以縱容自己越踩越深
唯有放棄啦~
大日子臨近,我又好鍥而不手捨咁再出訪LM
今次,我又揀咗Pronovias 嘅出品
呢次我醒喇,入去fitting之前,我要個staff 先check咗有期,我先肯試
個staff開初都唔肯,拉鋸咗一排,佢check 咗話有期,試得!
亦順利奉上銀両,confirm 咗我嘅The One
我唸唔洗我多介紹.....
The Radiante~
到依家我都覺得自己揀得好啱,當日仲得到好多compliments添呀!
裙褂之後就一直著到敬酒,好開心好開心,真係唔捨得除呀!
但係我冇租到個train, 因為為租呢件gown已經加咗好多錢,租埋個train真係過唔到自己嗰關,加上我唔行church,冇都okay, 同埋總覺得個train太太太女仔,唔係好襯粗粗魯魯嘅我,所以冇要囉


text:
2012年8月30日 星期四
陀龍BB正式踏入第8個月
今日陀龍BB正式踏入第8個月喇!
時間可以話快又可以話慢,頭幾個月覺得時間好似好漫長咁,有排都未生得,所以買野比龍BB時又可以慢慢格下價,睇下邊樣好D先再考慮都未遲!
間中又可以去聽下講座,行下BB展!念起都幾開心,可能有得Shopping買野比龍BB又有得拎禮物,心情都特別愉快!
直到依幾日,開始覺得時間過得好快,好似有好多野未準備好咁,但事實上眼見龍BB既用品都已經有齊,有時真係會驚龍B媽究竟重有無野漏架!因為好老實講,今次又係龍B媽第一胎,好多知識都係由Bolg上面既媽媽到得知,所以真係好彩有各位媽媽既提點!
最近開始覺得個肚又越來越大,越來越重(肚圍39", 體重129lb),龍BB又無時無刻咁踢,雖然有時覺得有D吃力,但係都會開心龍BB咁活躍!
而家龍B爸已經落左指令,吾比龍B媽再去咁多講座,行街Shopping之類,因為龍B爸驚龍B媽太辛苦!好彩,想聽既講座大致都聽晒,亦都學到好多有關懷孕既需知,真係幾有用!
重有兩個月就可以見到龍BB出世喇,龍B媽同龍B爸真係好希望龍BB係依兩個月內再不斷吸收多D營養,要肥肥白白,健健康康咁出世!千析吾好心急要見龍B媽&龍B爸搶閘出世呀,知無!
1 則留言:


text:
當年今日,果日,明日
當年今日
- 盟軍登陸諾曼第,代字Overlord.
- 香港政府指令海外信託銀行暫停營業
- 世紀烹騾宴
當年果日
- 鹿死
- 病
當年明日
果日咩日大家都知,但我真係唔想果日變左一個值得忌諱既日子.遮咁,我唔係話高官要正字正確,或者希望市民大眾因為咁咁咁原因覺得唔需要提唔好提,亦唔係高呼要日日穿著裝戴都鹿死上身.Well,我都係一年講一次遮.我只想講世事唔係mutually exclusive 囉.
鄙人唔係果種覺得你唔認鹿死就係罪人,你高舉鹿死就係清白既阿叔.我唔係.你提又點,唔提又點,響果日去左維園又點,唔去又點,都唔代表你響你既神面前,或者你親戚朋友面前,或者你政敵黨友面前,確切係一個「點」既人.What you are 唔係因為你一兩次表態就證明倒.反而,自己平時係一個點既人,到呢個時刻先至高呼自己對呢件事同自己有幾切身,更可以令自己睇清楚自己有幾虛偽.
我唔係pointing fingers,亦唔係責難或者擁戴對於果日有幾關注或者有幾厭惡既人,而係存在響天地間「最多 mutually exclusive既野」,唔係物理學上面,唔係邏輯學上面,更加唔係哲學上面,反而係「人既選擇性」,而唔係「絕對性」.
奉行mutually exclusive 政策,排外,排他,否定人其他既優點,認為對方作出左致命既錯誤選擇... 都係自己既選擇.不過,如果你越肯定自己既選擇正確,就代表你認為呢個世界其他人已經做出一個錯誤選擇.假如你講緊政治,咁諗固之然無可厚非,亦理所當然.但如果你唔係講緊政治,而係你真心信奉兩者必有抵觸呢個哲學,咁你,就已經將果種內容,成為信仰一部分,縱使信仰係咪應該或者應該點樣包含呢部分內容,並唔係一句 mutually inclusive 就可以另兩者合二為一.
果日咩事,唔應該簡單用黎分辨敵我,或推心置腹,或水火不容.人地點睇呢件事,點對待呢件事,只可以獲知呢個人微小既一部分,以呢件事為自己做擋箭牌戴光環既人,隨時更容易讓人作出錯誤既選擇.
正如鄙人某日既自白,呢個見習高管越靚女,我就會越提防.
Be water, my friend.


text:
其實每次當我見到Facebook入面有人話自己隻喵需要輸血,我就好想拎楊先生去瘦醫度放血 – 呀唔係,係捐血先啱.以呢隻咁好肉地又乖又大食又嗲既喵,其實係好應該為地球作出一啲貢獻既…雖然工人最想佢地自己賺喵糧同喵砂,唉,最後咪又係我自己買?不過點都好,少病是福,所以最好都係做好預防措施,打好針先,至少唔打針的話,就連捐血都唔洗諗,係咪?
今次一約就約晒楊生楊太兩位主人一齊去打針,一大一細袋,重到呢…
楊太太好乖,好定,全程都好靜,又無乜反抗~
至於楊先生…當然就一如以往地好多野講啦,由頭到尾都叫唔停,仲好大聲~
不過佢唔曳嘅時候又真係好乖既.一刻囉.
楊太太當然就定好多啦,不過唔知點解出到黎診所有少少流眼水.
等佢地再靜番啲,我地就開拉鍵俾兩位主人視察一下四週.
隔左排入到去見瘦醫,好快就磅重打針,楊先生個靚樣殺晒醫生護士,仲俾人叫佢做貓巴士添呀 XD
不過貓巴士都係要打針,無得走.
楊太太上磅不知幾咁定,不過有合埋口時有少少嚇親醫生,幾驚一個唔小心就又有血案呀 Orz
楊太太打針都好定,仲發出比以前更嗲嘅功夫出黎,嬴晒~
因為唔知道以前有無打過針,所以為安全起見,下個月又要打多次針喇…


text:
很多人細個時候都鐘意隨手塗畫, 再唔係讀書果時都免不了要上下美術課.
自問美術課成績一般, 讀書時期除左上堂之外都無特別動筆畫畫.
不過人就係好奇怪, 見到人地畫畫果時, 又或者特發奇想果時, 總會手痕想畫下野, 即使只係畫左一D毫無意義既野, 感覺係過下隱都好呀.
適逢情人節前夕 Nuffnang 舉辦左個"呃錢"活動, 手痕毛病又發作就報名去參加囉!
Art Jamming經常見到係團購中出現, 由於身邊既朋友都呢類活動興致缺缺, 所以一直都無機會嘗試, 自己一個人參加又好似怪怪地咁, 透過呢次活動終於有機會試下.
呢次活動既地點係位於官塘工業區, 鄰近官塘地鐵站既Aura 愛畫室. 地點就係麥記對面, 銀行樓上, 容易搵, 而且鄰近地鐵站交通方便.
活動場地大概可以容納30人同時畫畫, 場地未必能夠提供小孩奔跑耍樂, 不過就畫畫呢類靜態活動黎講就足夠有餘.
Aura 愛畫室 亦貼心咁提供野飲服務, 除特定飲品要另外收費外, 基本上係任飲.
除左提供Art Jamming服務外, Aura 亦有提供書藉及顏料等販售, 還有藝術課程供選擇, 課程除左畫畫, 仲有陶土班,黏土班及小熊布偶制作班. 見到呢個小熊布偶制作班, 我都幾有興趣.
畫室陳列既畫作.
活動開始, 每位都進入忘我境界.
完成之後, 只要同 Aura 愛畫室既人員講, 佢就會幫你吹乾幅畫同入袋.
Art Jamming最好既地方, 就係顏料任用, 唔會好似以前上堂咁怕太浪費顏料, 成日要就住就住咁用, 而且顏色齊哂, 想要咩色就自己去倒, 都幾方便.
顏料就放係中央區域方便畫畫既人自取, 唯一唔好既係, 坐係顏料區附近既人會驚俾人"唧"顏料果時噴到. (咪就係我囉! 未必會噴到, 只係驚囉!)
其中一位blogger既作品, 未完成, 但我好鐘意佢既立體感同想象力, 自己缺乏想象力, 就好羨慕人地既天馬行空.
一位Aura 愛畫室既客人畫既, 唔係學畫畫既都畫到咁靚, 真係羨慕. 對於色彩光暗呢方面自問真係無乜天份, 只可以羨慕下人地既天份囉.
負責活動既人員畫既, 本身讀美術科出身, 佢幅畫就係參考左畫室提供既相片. 同佢開玩笑叫佢下次咪負責呢類藝術活動, 免得我呢類無藝術天份既人, 見到佢D畫自卑唔夠胆畫.
最後介紹下自己呢幅情人節作品先, 係活動之前就唸定自己想畫咩先, 由於我大少鐘意老虎狗, 所以就係網上面搵左D老虎狗卡通版黎做參考, 不過家下越睇越覺得呢隻似八哥多D, 無計搵唔到其他, 實物我又無本事畫, 唯有叫我大少勉強收貨. :P多謝Nuffnang X Aura 愛畫室 協辦呢次活動, 俾我一個愉快既週末.
本來只係唸住畫一隻, 後來先醒起呢次既主題係情人節, 所以草圖就改成一對, 加多左好多心心囉! 睇落都幾奇怪. 見到人地畫既畫全部都好有層次, 見到自己果幅就覺似好平板無咩立體咁, 不過畫畫無他既, 純綷自己畫得開心咪得囉!
總括黎講今次活動感覺都幾舒服, 整體都好滿意.


text:
套戲開初十幾分鐘尚算節奏緊湊,但之後就變左敍事形式,平舖直敍,好慢,好悶.重點係超睇超唔舒服,點解?
戲入面有唔少場境取自香港,其中有何超儀同徐天佑.徐天佑係賭場職員,掂過 Gwyneth 隻杯(咁就死得)超儀係佢老婆之類受感染死埋.佢兩個出場冇幾多次就死左,好似冇對白,但都叫做令人記得‘出現過既角色’ .最離譜係做香港負責接待世衞醫生個人 (唔知咩人)敢死話佢條村好多人,包括佢媽都病死左,佢為左死淨左既村民,竟然拐帶個世衞醫生,要世衞一出疫苗先比一百支比地條村.九唔搭八,當香港人白痴! 後尾個被拐既醫生响個鐵蓬入面教小朋友畫畫,呢啲地方我淨係响電視大陸偏遠山區既探訪片先見過,香港邊到有呢啲呀.... 仲成村人响間大木屋到避,不如你話番比我知條村响邊我得閒去見識吓.仲有,响香港開會,咁大單野有咩理由小猫三兩隻圍住張枱仔講完就得? 無端端又廣東話又國語,你到底知唔知自己去邊到拍戲呀導演,做吓資料搜集啦.搞到香港好似第三世界未發展咁...
最後想講,套戲好浪費演員,除左之前講既 Gwyneth Paltrow, 套戲仲有 Kate Winslet (疾病防護中心去前線調查既醫生,中途都染病死左),Marion Cotillard (世衞醫生,比人拐帶嗰個,但後尾好似有斯得哥爾摩症候群咁),Matt Damon (Gwyneth 老公,但唔知點解有抗體咩事都冇),Jude Law (freelance 記者,借件事揾錢,no good....,呢套戲拍得佢唔靚仔),同幾個眼熟又講唔出咩名既演員.咁多好演員,個個都唔太知做咩咁,冇咩對手戲,超嘥料~ 但如果唔揾呢班人拍,大概都冇咩人會去睇,包括我.....


text:
終於清晒聖誕新年假D blog,又係時候講返BB豆豬,上星期二我哋就同咗佢去照結構,記得對上一次燒腩仔係喺鄧悅翹醫生到照,無4D睇但收費只需$1700,估唔到事隔三年所有醫生都加晒價兼加得幾甘,本來艾菲今次係想去燒腩仔姨媽推介嘅林勇行醫生到照(燒腩仔婆婆猛讚醫生好細心,發現到表妹有早膊),但林醫生已經由上年年頭$2800加到$3500,米高聽到即問有無第二個選擇,咁艾菲唯有上網搵搵,終於揀咗婦健嘅王紹宏醫生,同樣有4D亦都係母胎醫學專家,收費只需$2600,相對較合理啦﹗
為咗遷就之前話可能聖誕節出trip嘅米高,艾菲將照結構嘅日子推遲到一月頭,一早約咗3:15pm,仲諗住可以將燒腩仔交畀燒腩仔爺爺嫲嫲,照完同米高拍個拖食埋飯先返去,點知早一星期收到診所姑娘電話,話部機壞咗要改遲到6:30pm,再加上些少意外嘅出現,最終我哋決定湊埋燒腩仔一齊去,當畀多個機會佢見吓BB豆豬啦﹗
平時我哋約Dr Wong檢查都係5:30pm,接完燒腩仔放學出去時間係啱啱好,但今次多咗成個鐘出來,為怕燒腩仔扭眼瞓,我哋都唔敢帶佢四圍走,所以接完佢放學就去咗九龍城食澳牛二代開嘅聯發,果然個炒蛋同澳牛一樣水準,仲有好味沙嗲牛揀兼可以免費轉一丁,最重要係環境無澳牛咁窄,唔會有粗魯伙計催你走,更加係唔使大排長龍先有得食啦﹗
食飽我哋就坐車出發去婦健,期間燒腩仔已經開始眼瞓蟲發作變得好失控,但我哋叫極佢瞓都唔肯瞓,終於捱到差唔多落車佢先話瞓,又焗米高抱住佢瞓,所以我哋一落車就急急腳上婦健登記,等米高有得坐吓唔使咁辛苦,然後六點三左右登記,等到七點幾先有姑娘叫我哋入房準備,但入到房原來仲要等,終於連燒腩仔都醒埋王醫生先出現,好彩啱啱瞓醒嘅燒腩仔知道有得見BB豆豬即好合作無嘈無扭(佢一見完BB豆豬出房即發作,唉...),否則場面就慘不忍睹啦...
王醫生一埋位簡單問咗幾句就開始,邊照邊逐個部位講解,仲有撩燒腩仔講嘢添,感覺都好nice好專業,唯一唔好係把聲真係比較細,而BB豆豬都好乖真係有聽燒腩仔哥哥話,無擰歪面反身唔合作,等我哋可以一take過搞掂,醫生先同佢照個肚,搵齊各樣內臟之後就睇心臟同血管,然後睇尾龍骨,之後再同我哋一齊數手指同腳指,亦有話畀我哋知BB豆豬嘅性別,同之前Dr Wong照嘅結果係一樣,最後先睇腦同五官.
睇五官期間,王醫生轉咗好多次4D畀我哋睇,哈哈...艾菲最期待就係呢一刻,金晴火眼望到實一實,想知BB豆豬到底似邊個,so far無睇錯的話,BB豆豬嘅鼻同咀應該係似艾菲(連王醫生都咁講,返來cap圖畀燒腩仔姨媽睇,佢都話似艾菲細個時個樣,但又有話似燒腩仔BB時嘅樣>.<),但最關鍵嘅眼呢,就始終未咁快睇到住,不過艾菲今次點都叫做贏咗一半先啦﹗真係陀得辛苦D都抵呀﹗YEAH!
照咗三個字之後,王醫生講埋BB豆豬嘅估計重量就話OK問我哋有無問題,佢雖然好忙但都好有耐性有問必答,仲話照宜家情況來講,BB豆豬各樣發展都好好,出世時有九成半係正常,叫我哋唔使擔心咁話,唔...有佢呢句實在太好啦,BB豆豬又成功過咗一關啦﹗
嘻...講到呢到,大家係唔係好奇怪點解艾菲仲未公布BB豆豬嘅性別呢,因為艾菲好想講返畀大家知燒腩仔到底點睇弟弟同妹妹,所以大家唔好心急住,下一篇blog自有分曉.


text:
隻Mighty Mouse終於到手!一啲有睇呢個blog嘅某些人都對呢隻超力鼠有興趣,即管講吓用咗一日嘅感覺啦.
我對戰鼠有一定嘅要求,始終一日用十幾個鐘隻鼠點都要有一定戰力.當然輕身少負擔係首要條件,wireless入電嘅儘管係3A用得耐都會好攰.其次係手感同順滑度,好揸嘅老鼠先可以高速及準確咁去做嘢,尤其係我哋啲 grahic 仔 seleect 粒點都select 幾次就真係蚊瞓!其他係方便,好似有scrolling,shortcut 等等嘅function就最好不過,有齊以上幾點就可以叫做戰鼠.
可惜好鼠難求,相信好多人用過千嚟試各式各樣嘅老鼠嘅人大有人在,我都有四,五隻老鼠,大牌子小牌子有線無線樣樣都有,不過最後發覺最好用嘅老鼠係一隻$45嘅A4 tech! 可惜一分錢一分貨隻鼠最後都用壞咗,就係呢個時間Apple 就出咗隻新鼠 - Mighty Mouse.
Apple design 無咩好講,因為我極唔中立,中晒毒就算Apple出舊厠紙我都實話靚,雖然只係食返iMac嘅簡單設計路線,但白𠽌𠽌一舊嘢睇落真係好得我歡心,加上神奇表面一體化,實質係雙鍵嘅高科技感應系統;內置微型speaker喺scroll同某些button on press嘅時候會發出相對嘅聲效,好鬼抵死;一粒小track ball可以同時橫或直scrolling;新加兩邊嘅function button;有別於一般老鼠十份順滑嘅底部硬身接觸面,咁多樣嘢就算隻鼠咁貴但我真係覺得好抵!
不過好還好,唔好嘅地方都係有,兩邊嘅新button真係好難㩒吓!最後我都放棄用佢.粒波波要時間適應,不過熟落咗嘅話就好方便,唔駛㩒shift嚟打橫scroll.
一句講晒,唔理啲extra嘢佢都係一隻十分理想嘅戰鼠,搵唔到好老鼠嘅不防一試!
後記:用嚟作戰咗兩日發現有樣嘢唔掂,就係好易邋遢,手汗大就要成日抹啦.另外習慣咗粒小膠粒實在十分好用,至憎一格格嘅scrolling,呢隻白老鼠實在岩心水,正!買啦笨!


text:
離開魚美獅公園後,我哋就沿住Fullerton Hotel 行返去Raffles Place車站,再向老巴刹方向前進,原本真係諗住龜速行過去,但行到一半,天色開始變黑,重不時聽到隆隆聲嘅雷响,所以都係加速腳步為妙,最後雙腳剛踏入老巴刹,大雨就從天而降,真好彩啊!
由於落雨關係,露天攤檔全部無開,我哋唯有喺市場內搵位坐底.
一坐底,已經有好多人攞住啲menu嚟爭生意.
我哋揀咗串燒,燒魔鬼魚,炒貴习同一碟炒菜.價錢唔平,但味道一般.
沙爹串燒三十條(牛,雞,蝦各十條) SGD36.00 燒到好黑呀!不過啲肉都重好淋.
燒魔鬼魚 SGD12.00 好似燒得唔係好夠火喉
炒貴习SGD10.00 哩個味道唔錯
炒菜 SGD8.00 非常的式呀!
原本諗住食飽就行去隔離克拉碼頭影吓夜景,但場雨雖然細咗,但仍然不停咁落,所以最後決定改去武吉士(Bugis)行一陣.
唔知點解今次影啲相成日都手陣,搞到啲相好矇呀!
.
其實我覺得哩到好似香港嘅女人街咁無咩特別,不過B女同老豆未嚟過,都係要帶吓佢哋嚟啊!
哩到啲磁石貼好多款咖!比起魚美獅旁嘅手信店平好多!B女都買咗個呀!
係咁意用半個鐘行咗一個圈,老豆個樣都已經非常倦,於是決定打道回府啊!
經過Bugis Junction裡面有間舖頭賣嘟嘟糕,緊係買咗件做宵夜啦!
返到酒店樓下,哩間好出名嘅豆漿店都未收舖,又幫襯買咗杯豆漿.
食完宵夜後,沖個涼就去瞓啦!


text:
一星期前
Mingle: 復活節去邊度玩呀?
卡旻e: 度度都咁貴, 你都知我唔係假期去玩啦
Mingle: 不如過澳門2天啦
卡旻e: 咁遲仲Book到房咩?
Mingle: Book到係咪去先?
卡旻e: 好呀! Book到咪去囉!
Mingle: 等我叫蛋撻Book房先
卡旻e: 等你好消息
前兩日
蛋撻: Book到房喇, 船飛未有
卡旻e: 吓! 咁都比你地Book到
蛋撻: 咁多酒店仲有一間 Book到架, 不過貴d之麻
卡旻e: 你地唔好全日係賭場喎! 你知我唔賭架啦!
蛋撻: 得啦! 等你瞓咗我地先去囉!
卡旻e: 咁又唔使, 我都要去見識吓架
因為未買到船飛
所以當日就要早d去碼頭買飛
11點半就去到上環
但只係買到2點船飛
蛋撻提議加$50坐頭等艙
又有免費飲品及杯麵提供
可能仲會快d有船喎
最終只係早咗一個鐘落船
因為到咗Lunch時間
我地都好肚餓喇
點知傳來惡耗
服務員話已經停止提供熱水
杯麵可以帶走
有冇搞錯呀????
冇熱水供應???
咁比個杯麵我做乜呀???
終於捱過一個鐘船程
第一時間坐接駁車去酒店Check in啦
好彩張床都幾大
唔係點瞓兩個人呀
唔明點解廁所要咁大做乜囉


text:
偶然間發現我嘅第100篇網誌原來係呢篇, 我將佢奉獻咗俾你呀 - 小藍!!!!
尋日係訓得4hrs 嘅時間我出席咗blogger小藍嘅婚禮, 我同小藍都有好多共通點, 其實大家已經係masa x 紅豆好姊妹了, 佢係我哋一班babies中第一個結婚, 我哋當然係好興奮一定要同佢一齊分享佢嘅喜悅啦!
一大早扑左出尖咀, 約咗MM, Carol, Fi, 阿風食早餐, 之後就去註冊處見証小藍同袁先生嘅重要一刻! 仲有見到我big day photography - 阿Jan添!! (佢都好意外見到我同阿Fi).
小藍真係好靚呀, 個樣好典雅, 仲有個MASA頭真係好靚好襯你, 恭喜你可以將佢帶左嚟香港!
下午我同MM, Carol就join埋紅豆班jm去咗Ease Cafe繼續參加wedding party. 第一次參加婚禮係喺cafe o架, 感覺好得意, 大家好relax好close. 感動嘅時刻就係度發生. 原來成長片段嘅歌係由小藍作詞同主唱o架..講述咗佢哋7年以來嘅經歷. 另外, 袁先生都為小藍帶來驚喜, 就係特登去學咗結他自彈自唱咗一曲Oasis嘅Wonderwall送俾小藍! 真係好sweet好幸福呀! 真係好感動, 袁先生仲喊咗兩次, 攪到我哋一班jm都眼濕濕.
仲有仲有, 小藍真係好利害, 有好多diy嘢, 回禮曲奇, cupcake, wedding cake, 相架, 簽名筆, 食物牌等等...真係好勁, 仲有係好好食呀!!
我哋成班留守到最後一刻先走. 之後就去左買貢茶飲, 多謝小車!!! 然後就去左金都同Ling Ling睇WG, confirm埋轉款, 係一班jm壓力下, 金都阿姐冇得say no. 最後就去左M 記DIM JACK, 多謝迪比呀! 食完之後就搭車返屋企繼續作戰. 完成埋我ZUJI份功課!!
今次Wedding party真係好特別, 我經歷咗好多我嘅第一次, 多謝小藍, 祝你永遠幸福快樂, 早啲同袁生有你哋嘅愛情結晶品!


text:
早前收到迪士尼通知
會員可以抽籤出席9月18日嘅預演活動
無乜抽獎運嘅我,又抽唔到啦
本來好失望
點知尋日見朋友有一個pass多出
立即問下有冇得一齊去玩啦
就令我有機會提早體驗迪士尼最新嘅夜光巡遊
原來我都有少少運,就係有好好嘅朋友
收工立即刻飛返屋企接朗朗
好彩青衣入迪士尼車程好快
唔夠8點我就到達樂園
入場就同朗朗慢慢行入去『明日世界』果邊等朋友會合我地
再去指定餐廳食晚餐 (朗朗每次黎都一定要幫襯太空餐廳嘅薯條 @@)
食完就玩左幾個遊戲已經9點20分了
同埋朋友行出去『美國小鎮大街』搵靚位等睇巡遊
係巡遊開始前,見到迪士尼嘅職員推住車仔賣《米奇光影畫筆》
呢支筆好奇妙架,係巡遊期間
可以用透過呢支筆,改變特定表演人員服飾嘅顏色架
不過我尋晚無買到呀
搭正巡遊時間
開始隱約聽到音樂慢慢傳過來
朗朗立即同我講:『媽媽,我好緊張呀!』
其實我都好興奮 XD
以下我係尋晚影到嘅相片
用相機仔影,質素一般咋 ^^
整個夜間巡遊
真係好精彩,睇到迪士尼好落本去製作
朗朗見到Mack 同埋 Lighting McQueen時
起初好興奮,然後直情望到呆左
見到都好笑
除左《米奇光影畫筆》,另外仲有其他配合活動嘅產品
大家鐘意就記得入場選購啦~~
『迪士尼光影匯』將於10月1日正式每晚公開上演
而『黑色世界』亦會於10月2日正式開始
大家快啲約埋朋友一齊去玩啦


text:
香蕉Pancake .... 好滯....
果陣日本人已經黎到越南做生意,係傳統戲劇都有出現日本人角色.
會安個環境唔差,無上次農曆新年黎咁多人,
可以慢慢行,係曬左少少.
俾50,000VND可以試坐洗頭艇,佢會唔會夾你去支那就睇你造化.
曬到啊媽都唔認得,有頂越南草笠係差好遠,
上次係美山聖地買左頂,拎左返屋企.
周圍都係古厝,呢間好似係博物館黎,
要買飛所以無入去.
會安古城隔離係個市場,就好似胡志明市個檳城市場咁一樣係好多人同好混亂.
仲有半個區係熟食檔,不過呢到唔係好夠膽食,一定屙死我.
仲有一部分賣鮮肉同魚,唔係好想行落去驚一陣食唔落飯,
拿拿淋行返出去.
越南由南到北都係咁,一街都係電單車.
行過遊客中心見到有個水上木偶劇既飛賣,
個劇場仲係酒店附近,又唔係貴就買張飛等睇戲(夜晚先開場).
dafuq......
順手寫埋張postcard同上陣網.
寫完postcard就搵郵局買郵票,呢間郵局都幾隱閉,入去條路九曲十三彎,
但個綠化做得好好.
好到你以為佢唔係一間郵局.
行左陣見肚餓就係街邊食個Pho.
越南街邊檔大部分都係咁樣,一個檔仔加個爐就可以賣野,
唔會有人叫你俾一百萬出黎買架美食車....
呢檔算幾特別,除左定番既香草同菜之外仲有醃芽菜同醃白菜,仲有杯茶.
買果陣都無留意,原來張郵票係日本橋黎.
寄出,上次係河內寄大約兩個星期就到香港,
呢次就暫時都未收到.
今次去返間大D既郵局,行多幾個街口.
佢個營業時間都幾長,0630-2000,一至日.
係河內坐過兩次呢D人力單車,幾過癮但係側邊D車同電單車穿插,
而你係條路到妹下妹下都幾得人驚.
呢檔就係我呢次旅程食足咁多日既檔仔.
食多次豬肉,今次唔係豬骨.
未食飽,行過見到間士多有賣法包就食個法包添,
有呢間唔錯個蛋係即煎既.
差唔多夠鐘就行去劇場.
個劇場大約坐到一百人,都算滿座.
呢幾位係木偶師,最後謝幕,
我唔會睇緊show果陣影相,睇show係專心欣賞個節目,
但側邊D友仔又影相又拍野仲要開閃光燈.
咁上下鐘數就坐車去機場,司機大佬唔知係咪趕住返去訓一路渣百一直飛去機場.
隔離呢行係泡菜廉航.都幾多泡菜仔黎呢到,大韓係禁區有Lounge.
等上機.
其實... 架機D位又劃哂,係咪驚架機唔等佢定點呢....
返黎呢架A320好殘,個感覺好似細個坐火車去廣州D車廂咁.
影下架機.
完,又係時候要返工.


text:
Monday, December 1, 2008
癲狗違規犯例 自招facebook戶口被刪
近 日 facebook 網 站嘅管 理 人 突 然 ban咗 黃 毓 民嘅 戶 口 . 毓 民 話 , facebook 係 佢 同 網 友 交 流嘅 重 要 平 台 , 但 上 個 禮 拜 五 開 始 名 下 兩 個 賬 戶 同 一 個 專 頁 先 後 被 凍 結 , 向 管 理 人 查 詢 亦 冇 回 應 . 毓 民 話 , 自 己咗 開 三 個 facebook 賬 戶 , 分 別 擁 有 近 5,000 個 friends , 家 剩 番 一 個 , ban 埋 唔 知 點 算 .
睇 過 facebook 使 用嘅 條 款 , 講 明 唔 准 一 個 人 開 幾 個 account , 就 算 係 人哋 幫 你 開 都 唔 得 . 不 過 facebook 執 行 條 文 唔 係 咁 嚴 , 好 似 Donald Tsang 仲 有 兩 個 賬 戶 , 或 者 facebook 管 理 人 唔 識 邊 個 係 曾 蔭 權 褂 .
睇 過 facebook 使 用嘅 條 款 , 講 明 唔 准 一 個 人 開 幾 個 account , 就 算 係 人哋 幫 你 開 都 唔 得 . 不 過 facebook 執 行 條 文 唔 係 咁 嚴 , 好 似 Donald Tsang 仲 有 兩 個 賬 戶 , 或 者 facebook 管 理 人 唔 識 邊 個 係 曾 蔭 權 褂 .
at 12/01/2008
No comments:
Subscribe to: Post Comments (Atom)


text:
夏天,個個都話要美白,面又話要美白,身體又話又要白,
而家仲要講埋比堅尼位都美白,咁仲咩地方仲要白呀?
就係同比堅尼位一樣咁重要既部份,你既腋下(俗稱: 隔肋底/加拿大),
或者有人會話其實個度都要美白?唔係應該要脫毛先岩嗎?
老實說的,我個人認為腋下較比堅尼位更需要美白,
原因就係我自己覺得我會穿起小背心的機率多過我著上比堅尼
不過對於呢個部份我覺得美白唔係最重要,反而體味仲更加緊要..由其而家係出汗最多既時間
有睇開我既Blog 既朋友都會知道我係行路番公司架,係呢d 天氣真係唔洗十分鐘就已經標哂汗
夏天我必要既產品除左係防哂之外,最重要既係止汗劑!!!
今次想介紹一下Dove 新推出既
先來介紹淨白美肌止汗香體系列噴霧裝 ~
Dove 其他產品真的用過不少,反而止汗劑真係第一次使用,
加上今次仲要係可以7日可以美肌止汗係唔係好吸引呢?
其實大家都會問止汗劑點解要美肌呀,不如我地諗諗呀,
如果你穿起小背心或者著住一件好Sexy 既三點式既時候,
舉起隻手Say Hi 個陣,即使你有脫毛,但係見到你腋下鞋恰恰,又一撻二撻黑色印咁,
真係見到都唔開胃~但係而家有佢,就可以暫時有體味之外仲可以美肌
其實每次離腋下15cm 噴一噴就可以啦,我覺得佢味道真係幾濃下,所以即使Keep 一日也沒有問題
不過假如你係好大汗人仕呢,就真係要Lunch噴多一次啦~
但係對於我黎講,起碼行番公司又熱又哂又出汗既時候,我番到公司都未出現汗味問題
有時同事仲問我,你噴左香水呀所以唔洗太擔心會好濃既味啦
另外噴出黎唔會有白色既粉末,所以唔洗擔心會攪到D衫變左色啦
再介紹淨白美肌止汗香體系列裝 ~
說真的,我真係好唔鐘意用走珠裝,因為買親就真係自己獨家使用,
如果有另一個人用過之後,都唔知仲Keep 唔Keep 住用佢好
即使另1個人係你親人也好-口-
不過雖則佢唔可以同家人Share 使用,但係今次Dove呢款走珠式真係好輕巧
即使放係手袋入面都唔會覺得重,發覺有d體味走出黎個陣,即刻去個廁所碌一碌
咩怪味都可以即刻冇哂啦
係腋下每邊碌兩-三下左右就攪掂~走珠式既止汗劑比起噴裝就就冇咁多水份~
但係就會令肌膚滑好多~同埋衝擊冇噴裝咁大~當然睇下你自己想要點樣成份既止汗劑~
除左介紹新品之後,我都想玩一個小測試~就係將家入面既噴劑止汗劑黎個大測試
我會用上四枝不同品牌既止汗劑做測試,比試既分別就係味道,乾爽度,滑肌度同衝擊度既
(請留意: 準則就係以小妹做主,未必代表全部人的,)
先比較噴口及按制位邊個較易按的
咁個人認為其實四款也算差不多,但係品牌B 會有防滑按位,而Dove 則有軟膠可以防止滑手
所以個人認為品牌B 同C 可以打成平手的
再來一次過比較乾爽度,滑肌度同衝擊度~請先看下圖
乾爽度真係一望就知係品牌A 最快一噴即爽~
而潤肌度就當然就真係Dove 個一枝既~
衝擊度最大既其實就係品牌B,可以睇到我隻手一噴就已經紅左
來個小小總結: 係四款止汗劑入面說真的,我最喜歡真的品牌A ,或者係私心也好
因為佢不論係味道持久,同乾爽度真係好Good 由其我要做運動既時候
不過即使我覺得佢咁好,其實佢好易堵塞左毛孔,因為我好幾次都試過因為噴左之後會有D 黑點走左出黎
我給它 ✿✿✿✿
而品牌B 就是妹妹購買的,說真的...曾經我也以為呢個品牌會好好用啦,加上佢同Dove 也同樣擁有美白腋下既功能
但係由我試係手既衝擊力開始,我已經對呢個品牌好反感,點解我同樣以同一樣既距離就只有它一枝令我手紅左?
同埋佢噴左係手既時候我會Feel 到"那" 痛...不過係腋下就沒有出現呢個問題,
但係香味係完全唔覺,我都懷疑究竟佢做唔做到香體功效呢?
我給它✿
而Dove 呢,味道方面我也覺得好持久,不過就唔會停止出汗,因為我都用左幾日,腋下都係會不斷出汗,
但係唔會出現體臭問題,同埋即使你用剃左腋下既毛毛噴左Dove 都唔會Feel 到好痛~
同埋都未見到會令毛孔堵塞情況,不過只限於小妹既試驗,不代表所有人!
我給它 ✿✿✿
品牌C 就簡單說是So Far So Good 啦,味道也算長久,但係不是最好,
止汗問題亦可樣不能止汗~個人認為適合唔算大汗人仕
如果你就係一個大汗人仕~我建議你使用品牌A
但係如果你同我一樣唔算大汗人仕,只係想防止體臭問題,我建議你使用今次我介紹的Dove Ultimate White系列
唔知你又打算點揀呢?不如講我知啦?
希望你們喜歡我今次的介紹,喜歡的話給我一個留言吧,你的留言是我打文的動力呢!
如果你有興趣會留意到我動態,也希望你給我一個Like
如果你有微博,都請關註我: http://weibo.com/siuangel


text:
呢間舖係最細一間, 但好好用, 已經砌咗7個場境. 原裝材料牆身係薄木板, 所以好堅固. 未有變型情況. 呢間舖應該會持續發展! 但因為今年我又有新舖落成, 所以收起咗呢間舖, 無得出場!!! 遲d心血來潮又會玩一排!
2014年5月16日 星期五
手作仔 之 小屋仔的建造
呢間舖係2012年初做
今次想記講吓呢間舖仔的誕生過程
呢埋屋仔材料係一位blog友送比我
其實將佢地組合, 已經有初型
原裝材料已有牆磚和隔線條, 好方便!
首先我封咗其中一邊牆身的原裝門口
由於另一邊牆身只有半幅, 所以要加駁貼和透明膠片
底板係12蚊店買的木板
先係地板掘幾個凹口
呢幾個凹位係用來插主柱用
有咗主柱, 牆身好輕易安裝
整間舖都可以拆卸, 收藏好方便
呢個係半成品
舖內地板, 用咭紙再貼木紙貼紙
之後就係做屋頂, 先係咭紙開口, 配合4支主柱位置
屋頂是靠4支柱牢固鎖定, 位置ok, 就做長方型邊框便可
呢個屋頂係參考mimo來做, 中間開口, 採光一流
最後加多一幅透明膠片係前面, 可以砌場境lu
糖果店
時裝店
麵包店
曲奇店
mini cake店
冷織店
餐具店
呢間舖係最細一間, 但好好用, 已經砌咗7個場境. 原裝材料牆身係薄木板, 所以好堅固. 未有變型情況. 呢間舖應該會持續發展! 但因為今年我又有新舖落成, 所以收起咗呢間舖, 無得出場!!! 遲d心血來潮又會玩一排!
訂閱: 張貼留言 (Atom)


text:
第三天
今日繼續hea遊成都,唔諗住去好多地方,只會去熊貓基地探探可愛熊貓BB;既然係hea遊當然唔會咁早出發,但其實好多人都話去熊貓基地最好既時間應該係朝早7-8點,咁早係因為D熊貓食早餐既時候先最生猛,過左早餐時間,好多熊貓就會好似海洋公園既熊貓咁,隻隻都灘晒係道唔願郁;不過算啦我先唔咁早起身

第二天
今日既目的地就係呢道啦
秋天係去旅行既好日子,天氣清涼又可以欣賞美麗秋色,每年都好期待秋天到來!今次原定計劃去婺源﹑宏村,睇好靚好靚好
既紅葉,但諗諗下婺源個邊交通都幾煩,一個人去包架車又好似唔係好抵,坐巴士班次少時間又難就,呢樣野研究左好多日都仲未有結果...就係研究緊婺源既時
候,有一日半夜咁岩比我留意到深圳飛成都既機票突然減價變到只係二百幾,就即刻手快快買左先算,起碼去四川既準備冇咁複雜,以前又去過大約都知道成都既環
境,所以可以安心等出發;由買機票至出發其實只係大約有一星期時間準備,好快就去到出發既日子,又可以去四川啦,仲有想去好耐好耐既九寨溝
成都﹑九寨溝﹑重慶12天行程:
Day 1: 香港 - 成都
Day 2: 成都 - 洛帶古鎮
Day 3: 成都 - 熊貓基地
Day 4: 成都 - 九寨溝
Day 5: 九寨溝
Day 6: 九寨溝
Day 7: 九寨溝 - 成都
Day 8: 成都 - 錦里﹑人民公園﹑闊窄巷子
Day 9: 成都 - 黃龍溪古鎮
Day 10:成都 - 重慶
Day 11:重慶 - 磁器口古鎮
Day 12:重慶 - 長沙 - 香港
成都住宿 -- 成都懶骨頭青年旅舍
九寨溝住宿 -- 九寨溝自由國際青年旅舍

平時去廣州坐直通巴士比較多,貪佢夠平,單程90來回170;但今次要先到深圳處理銀行戶口問題,冇得搭巴士lu,就趁機過下火車癮坐火車上廣州
1/8/2013
八月既時候有事要去廣州一轉,諗落坐幾個鐘車去又坐幾個鐘車返,如果咩都唔做咪好蝕底?要好好諗下廣州有咩好玩先得!廣州其實真係冇咩特別野好玩,
特別既地方唔多,加上之前都去過廣州n次,想去既都已經去晒啦,拎起本廣州旅遊書諗有咩玩真係諗到頭都暈,既然廣州冇地方想去就不如諗諗廣州附近有咩正野啦;最後用左唔洗一秒時間即刻有答案:Hello Kitty Cafe!!之前如果要去Hello Kitty餐廳,最近應該係台北Hello
Kitty Sweet,再唔係就要去首爾,估唔到今年竟然係佛山出現一間Hello Kitty Cafe(係正版唔係山寨),喜歡Hello
Kitty既我當然要去朝拜一下!!
原本去Hello Kitty
Cafe呢D咁可愛既地方都唔打算話比人知,自己靜靜雞去完就算,但出發前幾日比朋友知道左之後竟然有多3位朋友加入,真係估唔到大家咁有興趣,不過大家都唔敢同人講自己去Hello Kitty
Cafe,所以呢3位朋友身份要絕對保密,怕比人知道會笑死人bor;不過我唔怕既,比人知道咪比人知道囉,邊個叫Hello Kitty咁得意咩,哈哈
由廣州去Hello Kitty Cafe好方便,只要坐地鐵到祖廟站,出站後行大約10分鐘就到;Hello Kitty Cafe就係祖廟站旁邊嶺南天地入面


text:
2015年4月1日 星期三
《五個小孩的校長》勁催淚收過千萬 導演關信輝:寫劇本已經喊! [FACE - 410] MF,
戲中5位小朋友從未拍過戲,但男女主角卻有楊千嬅和古天樂,導演關信輝解釋:「監製陳木勝話題材好有意義,但冇咗 cast就冇咗焦點,冇咗話題就唔能夠持久,會好快落畫,所以要搵就要搵最好嘅演員.」 爆 Like王 《五個小孩的校長》勁催淚收過千萬 導演關信輝:寫劇本已經喊! 《五個小孩的校長》改編自「$4,500校長呂麗紅」的真實故事,由楊千嬅飾演的呂慧紅,眼見只得 5位學生的元田幼稚園面臨倒閉危機,為了幫助小朋友繼續有書讀,甘願以超低月薪接任校長一職;故事感人,觀眾開場喊到散場,上映未夠兩星期,票房已超過 1千 3百萬.導演兼編劇關信輝在拍攝前親訪過呂校長,電影內容有九成是真實情節,關導演更透露了一些被剪走的內容,說到眼泛淚光;他自己亦曾有個改變他一生的老師,可是關信輝想邀請他看這部電影時,才知他已離世,忍不住哭了! 關信輝說到當年恩師禁不住流淚,想睇多啲可能係關導演有史以嚟最感動嘅訪問,就要下載 FACE Pop睇片喇! 真實版校長呂麗紅在小朋友特訓期間扮演副校長,楊千嬅係校長,令小演員熟習彼此關係,但呂麗紅因不想高調而沒有參與演出. YouTube畫面 F:《 FACE》 關:關信輝F:當你搵真實嘅呂校長,佢有咩反應?關:其實第一次見佢就喺畢業禮,唱緊〈友誼萬歲〉,即係電影入面嗰首,我喊到不得了!嗰日十幾人畢業,我已同自己講,套戲 ending一定係畢業禮.完咗之後我同校長食飯,我又喊晒,佢又喊晒,佢話當年只係一個人畢業啫,我聽完好感動,一定要拍出嚟,好多謝佢信任我! Day 1開始唔係歌頌一個人,校長亦唔想歌頌佢幾偉大,而係表揚佢以生命影響生命嘅精神. 戲中場景係一所棄置學校,製作人員重新裝修變成元田幼稚園,不在原址拍攝是因為學校要正常上課,而且太多阻礙會影響小朋友演戲. F:有冇啲感人真事未有拍出嚟?關:有好多,呂校長知道嘉嘉(飾劉玉翠女兒)屋企啲傢俬好舊,佢真係女俠!搵人捐咗成車傢俬,搵搬運公司車去嘉嘉屋企,佢屋企喺落斜,啲工人唔負責搬,校長傻到自己搬,床呀櫃呀,搞到啲搬運工人感動到一齊搬,我覺得呢場好好睇嘅,無奈片長冇拍到.另外係何伯(吳耀漢飾)有次約校長喺屋企食飯,校長開工到好夜,去到見到張燈結彩,原來係何伯生日,但佢唔敢預早講,因為覺得校長嚟係好榮幸,佢好尊重同好感激呢位校長,所以張燈結彩. 珠女父母在雷雨天車禍死亡,珠女向天伸手呢場戲拍咗過百 take,關導演向小演員王詩雅解釋:「珠女,我都掛住媽媽,因為我媽媽都過咗身.我喊,珠女就明白佢點解要喊,其實小朋友係好聰明!」 F:你點樣挑選同訓練 5個小朋友?關:用咗 4個月去搵,喺音樂學校,團體, fb,結果 cast咗四百幾個,再選 10個仲要有兩個月特訓,佢哋會同千嬅一齊,小朋友要叫番戲入面個名,千嬅嚟到要叫佢校長,大家熟習先.嚟到要裝咪,因為去到現場先畀啲新嘢佢哋會唔習慣,一唔舒服就可能唔集中,喺片場會發生嘅嘢都喺呢兩個月 run咗先.所有小演員唔可以拍過戲,要一張白紙,因為係講情真或者童真,如果佢做戲,扮可愛就唔 work. 每位小演員的特訓都唔簡單,好似飾演小雪的何涴瀠,每日要踩住鐵桶在廚房煮飯,所以在戲中才會看到她熟練的手勢. F:戲中有一句「每個人都有掛念嘅好老師」,你自己嘅好老師係邊位?關:小學我讀書好差,考 0分考第尾,好多老師話我冇得救,但有位姓朱嘅中文代課老師同我講:「喂關信輝,我睇你個樣,其實你都係聰明嘅,不過心散,不如由𠵱家開始,你集中做一樣嘢,我相信你會有成就!」我未試過有人讚,朱老師話我得喎,我就不如作文啦,從此儲錢去書局買作文書睇,去寫,突飛猛進,開始寫故仔,寫詩,讀大學寫論文,𠵱家寫劇本做導演.我好多謝呢位老師,但係我返學校想請校長同教師睇呢套戲,校長話呢位老師已經過咗身……但我諗佢喺天上,都會恩惠嘅! F:點解咁易喊?關:由寫劇本開始已經喊,其實邊個整喊我?係喬宏!以前我唔喊嘅, 99年拍《天使之城》(福音電影),有場戲講陳嘉輝唔返屋企食飯,返到去阿爸已經死咗,喬宏就同佢講:「記住呀,飲湯唔係飲維他命,係飲煲湯嗰個人嘅心機.」句對白係我寫嘅,但通過喬宏講出嚟,我直頭嗌唔到 cut,嗰次之後一觸碰到啲感動位就好易喊,但係好嘅,如果感動唔到我,又點感動到觀眾!


text:
馬鞍山綫第一城 財務公司支店検索
第一城
第一城站是港鐵馬鞍山綫的一個鐵路站,為架空車站,乘客可在此乘坐往烏溪沙或大圍列車,往返九龍及新界等地.位於新界沙田區城河東圓洲角插桅杆街愉田苑與欣廷軒之間,即沙田第一城附近.原建議的站名為圓洲角站.後來取自附近的沙田第一城,於2004年12月21日馬鞍山綫通車同日正式啟用.
第一城站共有兩層.大堂位於地面,大堂內有多間商店,包括便利店,麵包糕餅店,診所,時裝店及物業顧問等,以及自動櫃員機等服務.另外,大堂近C和D出入口的非付費區設有「e分鐘著數」機,供乘客購買網上服務及享用港鐵友禮會的會員優惠.月台設於大堂之上.車站設有兩個月台,採用島式月台方式排列,月台南面設有預留空間以便馬鞍山綫延長至8卡行走.大堂與月台層之間設有升降機和扶手電梯,方便乘客使用.而此站北面設有石門側線,方便列車調動或信號故障時才使用.
車站共設有4個出入口,方便前往沙田第一城的市民外,愉田苑,愉翠苑,欣廷軒等居民及前往威爾斯親王醫院探病或上班的市民.另外,車站南面設有1條行人天橋橫越插桅杆街.
由於車站週邊地區多數為住宅區及學校區,以及車站為最接近威爾斯親王醫院及小瀝源工業區的港鐵站,所以使用該站的乘客多為沙田第一城,愉田苑,欣廷軒和愉翠苑的居民,及在鄰近學校上學的學生和到醫院探病或上班的市民,當中亦不乏在工業區上下班的市民,因此車站人流亦不少.


text:
不過噚日,孫柏文見 到段新聞令我唔講先唔得,簡直係悲劇,所以今晚就同大家分享我嘅感受.段新聞係話,有個的士司機喺筲箕灣某食肆嘅閣樓食飯,走嘅時候喺樓梯跣親.
雖然係咁,大家可能會問:「日日都有人喺樓梯跣親,點解呢單特別慘?」因為今次個的士司機跣落樓梯,結果癱咗.悲劇.
最慘係根據法庭判決,的士司 機跣落樓後,可能唔會癱咗咁嚴重.不過因為個食肆東主完全違反基本常識,喺冇醫護人員嘅情況之下,將的士司機監粗移去後巷,就係咁令傷勢更嚴重.悲劇.
保險唔包冇得賠一 個可以喺特區飲食業呢個充滿競爭嘅世界當中,脫穎而出嘅食肆東主,冇理由出於「想幫人」,去違反基本常識,將一個傷者拖去後巷.換轉當日喺樓梯跌落嚟唔係 一個中等身材嘅的士司機,而係重量相若嘅死物,例如罐頭,雜物,如果大家在場見到食肆東主將件「阻住做生意」嘅死物拖出後巷,大家會覺得點解呢?唔通當時 個食肆東主又係為咗同一理由,去違反基本常識,將傷者拖去後巷?悲劇.
人就已經癱咗,相信傷者屋企人最擔心當然係醫藥費同埋傷者以後嘅生活費,而法庭亦裁 定要賠1000萬.雖然食肆東主已經話冇錢,不過照常理,一間食肆應該買咗保險,食肆賠唔起,都仲有保險公司.最慘,原來間食肆嘅有效牌照,只適用於地下 嗰層,所以保險唔包閣樓,樓梯,冇得賠.不過點解個牌得地下嗰層?日日睇報紙報道,見到啲新開嘅商場食肆鋌而走險,就算一早已跟足規例申請,最後都要無牌 經營,唔通……悲劇.
當然,就算癱咗嘅係億萬富豪,都想討回一個公道.拖人出後巷嗰個,到今時今日仲大大聲話自己冇錯,法庭話係佢嘅決定,先至令人癱瘓, 呢個唔係刑事傷人,係乜?點解個食肆東主仲可以大大聲接受人訪問,話自己冇錯?悲劇.
最後,佢有冇試過向傷者講句I'm sorry?No?


text:
(曾抄牌)賭王仔何猷亨先追陳凱琳 被鄭嘉穎「截糊」
2015-04-14 11:12:00
現年23歲嘅陳凱琳自從選完港姐,做埋大台當家小花,收服唔少裙下之臣,不過近日有傳呢位「民間港姐」情傾45歲嘅鄭嘉穎,仲同對方暗交兩個月,更有指陳凱琳上男方屋企,事後鄭嘉穎有出口護花,聲稱陳凱琳係上佢屋企借碟,不過真冇講實大家有冇機會發展,仲話怕未開始就嚇親人哋.
今日有周刊爆,原來唔止同劇嘅黃又南,陳山聰曾經獻殷勤想追陳凱琳,就連賭王仔何猷亨識咗陳凱琳,亦識過展開追求攻勢,上年12月傳猷亨喺活動中,曾經同陳凱琳交換電話號碼,疑最終都係唔夠嘉穎鬥,嘉穎成功獲得伊人芳心.
據報道講,嘉穎同陳凱琳上周五喺薄扶林道拍一場kiss戲,佢哋更好快投入到,陳凱琳更主動恰埋雙眼獻吻,攬實嘉穎條頸,表情相當受落,嗰場戲嘉穎成程扮cool,陳凱琳就又繑實男方,未埋合,佢哋仲企堆一齊係咁傾,陳凱琳更不時用一雙電眼喪電嘉穎.
據知,入行多年嘅鄭嘉穎一直好易同拍檔擦出愛火,當年嘉穎就同初戀女友王馨平成日合唱,唱出感情,之後同周麗淇,佘詩曼及劉心悠因拍劇傳過緋聞,當時更有指係嘉穎瞞住拍拖5年嘅Niki,暗交阿佘,最終疑分手收場,嘉穎至今亦聲稱仍係單身.


text:
代糖夫人你好:
上個月識咗個女仔,成日三五日就話咩「今日係我哋x星期紀念日」之後就要我請佢做呢樣果樣.床都上唔到,就連份糧都冇咗.夫人,請問我應該點做好呢?
學人溝女嘅窮撚上
********
學人溝女嘅窮撚:
女仔多數都好著緊「紀念日」既,好正常者,愛情呢啲野無形無相,咪無安全感囉.其實大家都係咁架喎,你睇下班政治家,雨傘革命一個月又話要重返金鐘;兩個月,三個月,四個月都要出個Post,寫本書,曝下光.咩野節日同紀念日,都係俾個藉口大家搞啲野,做下生意.就好似你女朋友,識左一個星期,就話:「BB豬,今日係我地相識一星期紀念﹗」,跟手就可以叫你請佢去食半島自座餐.紀念日呢啲野,好使好用,夫人我後生既時候都用唔少.
唔好話相識一星期啦,就算係你隔離屋個鄰居死左,你都可以用黎做紀念日架.好似六四事件一周年,兩周年,到依家廿幾周年,香港班政治人社運人咪用黎做生意呀,籌款呀,出書呀,開talk呀,幾開心呀,大家又有個機會出黎影相,上報紙.
去維園燭光晚會,同你女朋友叫你請佢食燭光晚餐,其實無咩分別架喳.去燭光晚會得到心靈既快樂,去食燭光晚餐就得到肉體既快樂,分別只係心靈既快樂好廉價,你去維園可能只需要付出車錢,同人迫下,就已經成為關心社會,心懷中國既知識份子公民,已經為「建設民主中國」出左力;至於去食燭光晚餐就貴得多喇,計下條數夫人都係覺得去維園燭光晚會比較抵.
你使左幾多錢,同你同佢上唔上到床,係兩回事黎架.你要睇下自己負唔負擔得起,同埋佢值唔值得你繼續付出囉.你係可以無左成份糧,都溝唔到條女架.啲香港人夠訓街訓左七十九日啦,佢地都爭取唔到任何野咩?
令到公民覺醒,散播民主種子,係啲政治戲子呃人既說話黎既者,係春成果咩?就好似你女朋友同你講,今日我地係相識一星期紀念日長征去半島食野,已經得到階段性勝利,你心裡面都屌一聲啦.你係想上床丫嘛,你係要埋牙肉搏先係目的呀嘛.如果你好鍾意個女仔,咁你要記住自己既目標,努力面前,向著標竿直跑,唔好扮扮下情聖,扮到連自己都入埋戲.
咪話夫人唔提你,個女仔同你講:「我係鍾意你架BB豬,其實我地得閒行下街,食下野,都已經係一齊啦係咪?」你千萬唔好信呀,一個女仔正正常常無信耶穌既話,真係鍾意你,點會無慾望同你上床?爭取唔到民主既民主運動又點會叫有成果?但如果你個銀包頂唔順,決定放棄呢個女仔喇,咁你都不妨同自己講,其實付出左咁多錢,已經得到階段性勝利,輸都輸得好漂亮.反正你都放棄左啦,用下精神勝利法,打下飛機,令自己容易接受啲,都無話錯既.
你還有山,放棄左就去下行山囉,行返一頭半個月,返出黎就係新造的人啦.
祝你盡快成功同女朋友深耕細作
代糖夫人上
原文連結


text:
2015-07-07
劉BB 成長紀錄 - 十個月
時間真的過得很快很快...
已經七月了 BB 又大一個月了!
劉BB 成嘗試了很多的第一次
首先講講成長進度
體重: 10.5 KG (輕了, 未知是否無時停呢)
身長: 74 cm 吧...... (無度)
奶量: 變返6安奶奶 x 4餐 + 一餐粥仔
而家仲要加埋水果, 小食等等
發展:
呢個月突然唔叫媽媽了, 只會不斷叫爸爸或爹爹, 有時我抱住佢都係叫住爸爸
到爸爸真係去抱佢時佢又唔要... 佢只係要我...
令我懷疑佢都係叫我做爸爸 我要多D 教佢叫我媽媽先得喇!
扶住企已經好熟悉 好大膽 成日放手自己企
企一秒就會跌返低 有時真係好怕跌親佢
因為佢次次坐低都好大力呢!!
唔知你幾時識行第一步呢!
已經出緊第5隻牙仔了 所以更喜歡咬人 特別係咬爸爸
開始對圖畫書有興趣 每晚飲完奶奶後我都抽時間同佢一齊睇故事書
佢會一邊睇一邊微笑 好可愛 不過睇一陣佢就會想擺本書入口了 哈哈
另外, 去日本城買左個箱仔教佢clean up 玩具
每次教完佢 轉個頭佢就幫我倒晒出黎之後走左去
總之我一執佢就倒晒出來 搞到我好嬲又好笑 激死我
其他方面就無乜大改變了, 同上個月差唔多
父親節的時候 我們一早就帶左劉BB 去游水
仲以為佢可能會驚會喊 點知... 勁開心
走果陣仲唔捨得添呀... 游完水同爸爸開冷氣訓覺
可憐媽媽.... 咪做家務囉!!! 所以嬲嬲地我就POST 佢地的相上面書喇! HAHA!
第二個星期... 會所泳池終於開左 我地就去樓下游了
點知... 可能劉BB 眼訓啦 唔係好肯游水呀... 成日都想抱抱
而劉爸爸都好開心過左第一次的父親節
明年啦... 明年我叫BB 整條呔俾你帶 唔駛心急呀老公! 哈哈!
而上星期 因為有優惠 我地亦帶左劉BB 去試堂返PG
好多BB 都係差唔多年紀 一係就驚驚痴住媽媽 一係就發呆
但劉BB 一入教室見到玩具 就立即爬去玩具埋度玩 連爸媽都不要了
詳情下一篇Blog 再講
食
暫時搵唔到野係佢唔中意食的
不過食野仍然係好心急 唔太中意咬就直吞
識得自己用飲管飲水 完全唔駛教 食就真係好叻了!
而十個月果一日 媽媽俾左人生第一隻烚蛋劉BB 食
佢一邊食一邊露出趣怪表情 餵慢D 都唔得
相當佢應該都中意食蛋吧?
隨住佢愈來愈大個... 多左互動,,, 我就愈來愈唔捨得出門口返工
因為佢好似會好唔捨得咁 不過... 為左令BB 有更多資源 我仍然會繼續選擇做WM 的
亦因為想事業更進一步 我昨晚開始放工後還要到浸大進修
回家後BB 已經睡了 其實都有少少失落啊! 不過真係多謝老公支持我每一個決定啊!
將屋企打掃得整整齊齊 把BB照顧得好好 令我一返到屋企就可以休息了!
10 則留言:
劉bb肥dodo好可愛.回覆刪除
媽媽勁呀仲有時間進修!回覆
希望可以將時間分配得更好啦><刪除
劉BB好好肉好大隻呀﹗回覆刪除回覆
所以抱佢都幾辛苦呀~刪除
劉BB好肥美呀,挨住野仲企得好穩添喎!回覆刪除
媽咪好努力呀,仲要進修一定勁攰!我生埋第二個真係冇晒鬥心呢回覆
就係因為想生第二個, 所以趁呢個時候進修左先, 我相信我生埋第二個之後就真係唔會再想讀書了!刪除
進修..... 好叻叻喔,我就愈來愈lazy了,嘻嘻......回覆刪除
加油呀,進修要幾耐啊 ? 咁完成後就係重生之時,支持你 =)回覆
一年啫, 希望到時有回報啦haha!!刪除
頂得順ge~
係咪抱佢時猛教佢講爸爸所以連你都當埋爸爸? haha回覆刪除回覆
我都有教佢叫媽媽呀, 但佢就係唔肯叫, 明明6個半月時成日都叫, 而家就唔叫了, 只叫爸爸@@刪除


text: 雜食媾女王李思捷日前俾人影到同34D前歌手彭湘淇(Cory)喺尖沙嘴撐枱腳,兩個人又食又飲3粒鐘之後離開,嗰陣李思捷扶住飲腳步浮浮嘅Cory搭的士,點知Cory攬實條柱唔肯走,最後李思捷軟硬兼施令Cory跟佢坐的士返歸.正所謂一不離二,有啲嘢係會無止境咁發生,只不過今次男女身份調轉咗.噚日有讀者黃先生透過爆相爆片向本報報料,話日前喺紅磡一間私竇,捕獲這名李思捷新歡Cory,與一名男士表現親䁥,其間仲多次向該男士大送秋波.黃先生話呢個係張林雄嘅私竇,喺短片見到,Cory表現相當熱情,成日都向男人獻吻兼抱抱,對方亦表現欲拒還迎.黃先生話呢個男人就係李彩華嘅前緋聞男友Thomas,又話:「再豪放啲都見過,有時有啲都唔識形容.」翻查資料,呢個張林雄本身係股壇同娛樂圈嘅活躍份子,曾經有報道話呢個私竇專門招待金融圈和娛樂圈嘅人,因為私癮度極高,所以消費一啲都唔平,張林雄就話呢個地方只係招呼朋友.Cory今日接受《蘋果》訪問,最初佢猛問邊個Thomas,又話自己識好多個Thomas,佢話:「係咪大整蠱呀?我冇印象喎?唔好嚇我呀,我受唔到咁多打擊.我唔係成日出去玩,點知一出就遇到呢啲嘢.」不過Cory睇完啲相之後就話:「Thomas係我朋友,識咗好耐,嗰晚係幫我慶祝生日,嗰陣我係整蠱話好鍾意佢,搞到佢好驚咪猛避我.」咁係咪向Thomas求愛?佢話:「我梗係唔會鍾意佢,佢都唔係鍾意我嗰類型,我寧願同李思捷一齊,不過有冇機會發展真係唔知,了解吓先.」


text: Fitbit Flex健康計步手帶試用報告 因為做完手術同工作繁多既關係,運動量大減, 體重由標準身形型急降至排骨身材,之前努力做gym增磅既成績完全白廢, 雖然宜家開始打返籃球,但做gym都係未敢住,為左更加了解自己既運動量, 重返標準身型既行列,我開始搵下有咩可以幫下手. 搵搵下發現宜家有種叫電子計步器,可以記錄你每日既行走步數, 從而計算你行左既路程同消耗左既卡路里, 呢d計步器多數可以同時記錄用家既睡覺狀態,從而令大家更加了解自己既生活習慣. 雖然呢類手帶香港未係好流行,我當時搵資料都係以外國網頁為主, 但搵親既其實香港都有代理,唔知點解係香港紅唔起. 黎緊應該愈黎愈多大廠會出電子計步器(好似LG將會推出), 宜家主流既有呢幾個品牌及型號:Jawbone UP, Fitbit Flex, Nike Fuelband 及Withings Pulse. 簡單講講各樣既好壞 Jawbone Up:外型最靚仔,當飾物帶出街襯衫都冇問題,智能電話app入面既介面比較colorful同detail,但用家反映好易壞,保用期內需要維修3-4次既個案多不聲數,而且防水程度只係足夠一般使用,即係報稱可以戴住沖涼,但官方唔建議濕水 Fitbit Flex:Fitbit.推出既計步或者保健系列比較多及全面,之前佢地既ONE系列已經有好多好評,而且佢地有出埋量體重既磅,連同計步器用就雙劍合壁,不過Flex既設計就唔突出,已經同UP一樣冇Display LED既,所有資料都要透過智能電話或者電腦讀取,但防水功力較好,帶住游水都冇問題 Nike Fuelband: 幾隻入面價錢最貴,但有LED display顯示,可以show埋時間等資料,較方便,但佢地定位比較運動形,因為內建有埋GPS,可以計算你跑步既資料 Withing Pulse: Pulse設計類似Fitbit one, 唔係手帶形,而係一個好似擦子膠size既計步器,用家要將佢掛係身上面或者袋係褲袋,雖然佢係唯一一個可以量度心跳既,但因為佢唔係手帶形式,所以要記錄睡眠時要另外配帶特製手帶,比較麻煩 […]


text:
Install
No Compromises. Just Quality.
2015年1月22日 星期四
Microsoft Surface Pro 3
2014年9月5日 星期五
《新學年有感》
2014年8月21日 星期四
耳機
你可能會發現大部份所謂靚耳機都係入耳式, 而你又唔習慣帶入耳式, 會覺得耳仔唔舒服, 而我朋友亦有同樣問題. 不過千祈唔好因為依個原因而放棄, 因為解決方法係好簡單架, 你只要換左跟機送既個對矽膠就得! 只需要去比較大型既唱片鋪, 或者耳機專門店就會搵到可以換既Foam Tips, 只要買返同自己耳機相對既型號就得.
依d用記憶海綿做既耳綿將會舒服過普通矽膠好多, 而且長時間帶都唔會唔舒服.
2014年7月23日 星期三
手錶 - 膠帶? 鋼帶? 皮帶?
鋼錶, 一定要有一隻, 著起Suit上黎, 唔通仲帶膠錶咩? 一講到鋼錶太家都可能覺型就係型, 但係又好貴, 未必買得起, 為左有隻鋼錶而走去買隻街邊野又唔知用得幾耐. 其實鋼錶又唔需要下下諗Rolex, Omega, Longines既, 普通4個位既價錢都已經買到好唔錯架喇.
2014年6月30日 星期一
太陽鏡
Aviator其實只係因為有Wayfarer既出現所以先會感覺上冇咁重要, 而比起Wayfarer, 一副Aviator比人既感覺就更有味度. 我個人之前都只係帶Wayfarer既, 但係特別係著得Casual一d, 或者係戶外活動既時候, Aviator應該係既好既選擇. 嚴格黎講, Aviator既遮光作用應該相比其他太陽鏡好, 因為佢本身係身機師要設, 所以名都會同Aviation等等航空用語有關.


text:
同你吟一吟
同陳爽莫可欣鬥短 51歲羅霖啱啱冚過 pat
今個熱天,唔只雪人,真係熱到鐵人都溶!出街想感覺涼快啲,惟有著少啲布.
要舒服方便又唔想太暴露俾人眼望望,熱褲係不二選!「美魔女」羅霖去 shopping,莫可欣湊女放學,陳爽一家幾口去沙灘玩,全部短褲出動.
論年紀,羅阿姨最大,但條褲嘅長度,就以佢最短,僅僅遮住 pat pat!
包上露下 涼快一半
51歲打到嚟!羅霖凍齡有法,影寫真拍三級片,聽講仲有個細超過 10年嘅內地富商 J君男友,堅過好多後生女.
又夠鐘去銅鑼灣利園巡鋪,至愛 Chanel嘅羅阿姨, Juicy Couture牛仔褸超短牛仔褲襯齊一套,青春到呢!睇袋試袋大半粒鐘,搞掂先搵番囝囝同工人姐姐!
百分百 C9
離開無綫轉行搞生意嘅陳爽,時間自己嘅,得閒就同班大台好姊妹出埠度假,他他條條!
早個禮拜,陳爽同老公抱住個仔拖埋隻狗,一家幾口去淺水灣玩水,星期三嚟㗎喎,梁師奶就話啫,梁生都唔使 do!
要湊 B又要放狗,陳爽 T恤短褲踢拖,標準 C9打扮.雖然做咗阿豬媽,但平時見 33歲陳爽晒比堅尼同陽光玩遊戲個 look,仲係好 OK㗎!
湊放學 晒象腳
比起生咗三個嘅羅霖,得一粒女嘅莫可欣,完全係一發不可收拾.
老公方中信喺內地撈得掂,唔使拋頭露面,莫可欣寧願俾心機湊女,有時間仲搞埋慈善,例如平價遊學團,等啲低收入家庭小朋友,都有機會出去見吓世面.
大條道理唔 keep,雙腿十二分粗碌嘅莫可欣,三點下午茶時間接完個女放學,跟手揸車去西貢買埋嘢先返屋企.
只做好媽媽,其他,話之你
撰文:八珍


text:
上次去 ipsa 拎 metabolizer 之前
去左 theztyle office 拎換領信,仲有一包玻璃彩珠~
聽講係用 回收返黎既 ipsa metabolizer 玻璃樽循環再造 ga~
如果你都有用完既樽,都鼓勵你送佢返去 ipsa ,支持下環保呀~
一天下午,終於 "的" 起心肝把 metabolizer 樽裝飾一番~
(原來彩珠好難上,因為佢同樽身都係滑滑,好易係未乾之時移左位)
metabolizer 樽身好光滑,我成日都怕會跣手跌破(咁樣我會好心痛)
今次我用左多樣材料,包住樽身,拎起上手冇咁滑,有手感一d
除左有功能,仲有意思 ga~
我面上一向都有好多暇疵
一直用既 skincare 都解決唔到問題,有時仲會令condition worse 左
不過今次試用 ipsa,好明顯改善到皮膚既問題
令我感到好開心之餘,仲認為佢係云云咁多 brand 之中好突出
成為我的最愛!
所以,樽底用左好多不同物料圍住樽身,好似樣樣都唔相襯,就比喻為我好多問題既肌膚
而上面就長出左一枝 "ipsa 花" .表示我肌膚既問題終於找到救星,佢就係又光滑又通透既 ipsa 啦!
希望大家明白我既開心心情啦!


text: 曾經喺11年前參加《殘酷一叮》,俾李克勤稱呼為莫生嘅莫凱謙,唔經唔覺,佢今年已經18歲,近排仲拍咗一首自彈自唱嘅MV《今天只做一件事》擺咗上網,即刻惹嚟唔少網民討論.莫凱謙噚日接受《蘋果》訪問,原來今年9月會喺中大升讀二年級,主修新聞與傳播,喺年初參加咗《全港十二大大學大專聯校歌唱及創作大賽 iMusic iDol Contest 2016》,令到佢簽咗新公司準備入樂壇:「音樂對我嚟講係好重要,有得去嘗試呢樣嘢,我會覺得好開心,我同公司都有共識,o依家會學業行先,爹哋媽咪都好支持,仲喺側邊同我一齊分析,睇吓有乜嘢可以去做得更好.」其實當年參加完《殘酷》之後,謙謙都曾經參加過唔少比賽,本來佢一直覺得唱歌最緊要唱啱啲音就得,但係參加完音樂劇演出之後,情況就有改變.佢話:「做咗音樂劇之後,我覺得唱歌要有感情,每首歌都有佢故事,打動到先自己可以唱得更好.」堅係鍾意唱歌嘅謙謙,原來喺屋企間房已經有一套錄音系統,所以呢首歌係佢喺屋企自己一手一腳去做,到拍MV先搵公司幫手:「其實我覺得自己仲有好多進空間,呢幾年都有KEEP住去寫歌,大約有50首作品,嗰陣係為興趣,冇諗過咁長遠嘅嘢,不過我覺得好多嘢要慢慢嚟,所以我只係會繼續keep住做,出碟呢啲嘢慢慢做.」但係o依家市道唔好,會唔會預咗條路難行?謙謙話:「絕對會,明白香港市道唔易行,只係希望盡自己一份力,可以令呢個樂壇有更加多嘅色彩同力量.」除咗市道唔好之外,網民啲意見亦都好直接,謙謙話:「我知道會有呢啲聲音,我自己都預咗,講得啱會聽,就算唔啱聽亦都會接受.」查實謙謙個樣一直都冇乜點變,只係身型大隻咗好多,如果真係入行,似乎要執一執,佢話:「呢個再要努力,可能我由細到大都鍾意食嘢,未有諗住入行,所以會有啲脹卜卜嘅感覺.」當年節目主持之一嘅克勤,仲讚佢:「有一定嘅天份同音樂感.」


text:
Sum中文全名個斈字比較少見,讀音係「學」,佢話:「其實好多人將我個名睇錯做余孝心,即刻變到勁『娘』!」
U花 U草
熱血嶺大排球女將 拍拖都要講打波
後生仔成日話最想識到個識做運動嘅女朋友,現讀嶺大體適能訓練及運動管理 Yr.1嘅余斈心 Sum由小三已經愛上打排球,一打就打咗 10年,佢男友亦係打排球好鬼襯.
余斈心 Sum( 19歲)
嶺大體適能訓練及運動管理 Yr.1
fb: Sum Yu
ig: yhsummmm
拍拖有共同興趣有共同話題,總好過男有男打機,女有女行街濕平:「係㗎,我哋出街拍拖好多時都講排球,唔使驚 dead air,有時諗住行吓街睇吓嘢,點知都係忍唔住講排球,結果行咗成個鐘先發現掛住傾,冇行過一間鋪頭!最搞笑有次試過比完賽等搭巴士返屋企,同男友傾到架巴士『嚓』一聲關門開走先記得我哋要上車,最尾送到我返屋企樓下,大家都仲講緊場波!」
聽落 Sum呢對情侶真係羨慕死人,但有時 Sum會覺得男友要求高:「喺打波方面要求高,咁佢打緊香港高水平嘅聯賽(甲二)梗係勁啦,不過我係女仔,邊有得同男仔比.但我知佢為我着想,自己都好想打勁啲,有男友督促住都好,所以我哋打波就算意見不合都只會默默咁聽對方講,唔會鬧交!」
撰文:彭家駿
攝影:范仲良
形象及化妝: Kika Wong


text:
2014年8月14日 星期四
親子寶寶班
8月見龍BB 返完 ("Jolly kingdom" Playgroup) 課程, 接住就幫佢報讀PN 個間幼兒/稚園既 PG, 始終龍BB 而家重未夠2歲, 所以想先比佢輕輕鬆鬆咁玩埋依幾個月, 到龍BB 滿2歲(11月)就會返依間幼兒/稚園, 而家報佢既PG 就係想比龍BB 預先適應下入面既環境, 打算會一直返依間幼兒/稚園PG 直到11月入學, 每星期一堂每堂一個鐘$200!
1Y9M10D
第一日返新環境PG, 要面對新既老師 & 新既同學仔, 我開頭都有D擔心龍BB 會吾適應, 點之上完第一堂先知原來我念多左!
早到左10mins 入到課室要自己坐定定玩玩具Warm up下先, 兩位老師(英文 & 國語) 就分別走去同龍BB 玩, 其實一個講講下英文突然又走個講國語既黎, 龍BB 會吾會覺得R 頭呢? 連我都要即時轉Channel 去應付老師們!
當等齊人 (其實計埋龍BB 都只係得5個小朋友), 英文老師先點名舉手, 然後再帶領佢地唱歌仔, 又問佢地頭眼耳口鼻係邊度, 龍BB 完全無膽怯, 全程載歌載舞勁happy, 又做晒老師既指令, 連老師都讚龍BB 叻叻, 相反旁邊有個妹妹又大叫又走黎走去都完全無影響龍BB, 其實連我自己都覺得有D 意外, 估吾到龍BB 可以咁快完全融入晒環境!
之後老師就比佢地油顏色做勞作, 油完重要小朋友自己拎出去貼上畫版, 個感覺真係好似返緊學咁! 5個小朋友貼晒勞作上畫版之後我發現左D野, 其餘4個小朋友既勞作係勁明顯由佢地家長油出黎, 唯獨是係得我比龍BB 完全自己一手包辦油依塊鏡, 其實點解吾比佢地自己親手發揮去做依份勞作而會係由家長幫佢地做呢? 咁樣做正確嗎? 對小朋友好嗎? 依點我真係念吾明, 定係我太過由得龍BB 自由發揮呢??
油完顏色就要佢地排隊跟老師去洗手間洗手, 龍BB 係第一個走去老師度排隊, 老師二話不說就拖左佢走, 可憐既我睇住龍BB 拖住老師就咁走左去完全無叫過媽咪, 我一路跟住後面睇就覺得龍BB 好獨立, 好似真係睇住佢返學係時候要放手咁! 如果到時真正返學龍BB 有咁既表現我就放心晒喇!
洗完手就再排隊一個手疊住一個扮火車咁入課室, 點之排龍BB 後面個哥哥就當玩一路行一路推住龍BB, 攪到龍BB 行吾到, 當時我見到人地個爸爸竟然係吾出聲由佢個囝推人囉, 而我亦無即時勸阻, 因為我見到龍BB 好冷靜, 完全無喊無大叫, 反而重識企埋一邊遠望我! 我相信返學一定會遇到類似咁既情況, 而家就當比龍BB 一個試驗啦!
入到課室各自坐返原位食茶點, 有水 & 粟米湯, 龍BB 自己食食下又餵下我, 真係好Sweet, 食完就要自己收拾好餐具!
之後就再去另一邊上堂, 今次就由國語老師帶領佢地講故事, 另一邊個場要落幾級樓梯, 眼見其他返開既家長都那那臨走落去, 而我重係慢吞吞咁幫龍BB 著蔑, 幫龍BB 著完到我自己著, 我叫龍BB 企係度等我, 之後另一個工作人員就讚龍BB 好乖真係肯企定定等埋我! 之後大家聽完故仔就唱歌玩遊戲, 玩完就去洗手講Bye Bye lu!
由於上堂係用返學模式, 所以我都無係幼兒/稚園影相, 吾想比老師話 heeeee
幼兒/稚園比左個姓名掛牌龍BB, 都幾靚架, 值得留念!
感想: 今次返幼兒/稚園既 PG 真係同平時返個d 好吾同, 而家就用返學既模式上堂, 個感覺真係好好, 一個鐘好似做左好多野咁, 希望一直用住依個模式比龍BB 返PG 真係可以令佢到11月入學時吾會覺得陌生同快D適應校院生活啦!
4 則留言:


text:
返左嚟香港咁耐,都未去過昂平360﹗今次要感謝昂平360嘅邀請,等我可以趁住好天氣去昂平行下,而且仲可以 欣賞到全新360舞臺嘅精彩表演同埋體驗下360動感影院﹗
昂平360係熱門香港旅遊景點之一,到訪當日係平日,但都係咁人山人海﹗建議大家如果想搭昂平纜車,就一定要先於昂平360網站訂定票,因為網上訂票條隊係同現場售票處分開嘅,亦未見人龍﹗
拎左飛之後就可以去候車站,乘坐水晶車廂的話,職員會提供一條手帶作辨認.
每部纜車最多坐 10 個人,如果唔想同其他人一齊坐,不妨約齊班 friend 一齊去﹗今次乘坐嘅係水晶車,全透明車底設計,可以清楚見到腳下面嘅景物﹗
上左纜車,職員會好快咁幫你影張大合照,而照片到落車嘅時候已經可以有得買﹗一上纜車就要 get ready,影張靚相喇﹗
水晶纜車絕對值得一試,低頭望望,好似有大地在我腳下嘅感覺﹗
昂坪纜車連接大嶼山東涌市中心同埋昂坪,全長 5.7 公里,沿途可以飽覽北大嶼山郊野公園﹑天壇大佛嘅景色﹗途中更可以清楚睇到香港國際機場,好彩的話更可以見到飛機升降添﹗ 眼前同腳下風景咁靚,25 分鐘嘅車程轉眼就過﹗
昂坪市集以仿鄉村式的設計建築,簡潔樸素,亭台樓閣亦表現到傳統建築風俗文化.雖然好多遊客,但到左昂坪市集之後亦唔會覺得好擠擁,感覺都幾悠閒,可以放慢腳步,慢慢周圍行下.
全新嘅360舞臺同動感影院為寧靜嘅昂平市集富予生動嘅一面.走進360舞臺外面以彷舊式影院設計,外牆上印有彷手繪電影廣告畫,更不時有穿上古裝嘅工作人員出嚟大耍武功同埋與遊人拍照留念.
走進360舞臺,感覺有如回到舊時,裝潢參照舊戲院打造,牆上貼有武打明星電影海報,入口附近更有個假售票處添﹗
去之前以為360舞臺係睇動作電影,點知原來佢係真係一個 live show 大舞臺﹗一開始會先介紹電影中各聲效,燈光同埋特技效果可以營造嘅氣氛效果.再來係模仿李小龍嘅武打演出﹑白髮魔女傳同埋一代宗師葉問詠春打鬥表演,演員由台上演到台下,非常落力﹗期間更有多個與遊客互動嘅環節,觀眾都可以參與演出,試下拉威也鋼線﹗刀光劍影,連場打鬥,25 分鐘親歷電影製作嘅表現,認識香港武打電影,大人細路都睇得非常投入﹗
睇完武打電影製作,即刻過去側邊嘅360動感影院﹗影院只有 21 個座位,職員亦會派發3D 眼鏡﹗坐上會移動嘅椅子﹑戴上眼鏡﹑扣好安全帶,飛行器就出發喇﹗由飛行器帶領下,以另一個角度去感受大嶼山各個景點.360動感影院嘅影片製作得很不錯,提供 4D 體驗,畫面上嘅美景好有感染力,原來大嶼山真係有好多值得去嘅好地方﹗
睇完戲,閒逛一下昂平市集,坐低食碗山水豆花,入廟拜神,唔經唔覺就過左大半日.平時返工咁辛苦,有時間到咁悠閒嘅地方走走,確實好 relax﹗
回程嘅時候開始日落,天空被慢慢染紅,纜車外呈現左不一樣嘅美景.
特別鳴謝:昂平360


text:
食飽飽後去咗THE ONE睇福山雅治真夏之方程式. 睇完戲之後, 無啦啦見到姆明, 仲要無人排隊, 即刻埋去合照~
離開尖沙咀, 我地去咗荃灣, 因為一田新開張, 我想去行吓.
呢隻熊本熊, 我上次去九州既時候佢仲未"出世", 佢肥嘟嘟傻吓傻吓個樣都幾鬼可愛, 又走埋去合照~
講開一田, 不得不佩服佢地既CEO莊偉忠, 睇完蘋果日報有關佢既訪問, 我真心好想加入佢地既團隊~ 呢D先係做實事既公司嘛~
喺訪問裏面, 有好多金句, 令我好有同感, 例如:
「明明返工時間係9點,個會就8點45分開,(公司)仲唔係想攞人着數?個會又無內容,只係例牌講下手頭上有乜工作咋喎.」
開早會係日本公司最最最鍾意做既野, 我都做過唔少公司係返9點, 但就要人8點半返到公司, 講吓大家有咩follow緊... 最搞笑係有時成間公司數埋其實唔夠十個人, 平時同事喺身邊講電話/食飯講開, 根本大家已經知大家做緊乜follow緊咩野, 我唔明點解仲要"煞有介事"開埋D無生產能力既會.
「好簡單,一般公司職員每日花最多時間去做乜呢?檢討啦,俾人鬧啦,互相指責啦,發自己脾氣啦,去開會討論一啲根本無人控制到嘅嘢啦……每日就花40%,50%精力,去搞呢啲不事生產嘅嘢,咁生產力點會高?」
日本公司亦都勁勁勁鍾意開會, 做presentation, 花時間做埋D好靚既chart呀, powerpoint呀, 圖表呀. 我試過做一間日本公司, 每個月有一日係"開會日", 全公司supervisor職級以上既同事果日就係全日喺會議室開議, 同事輪流報告呢個月實績係點, 下個月既forecast又係點. 基本上呢一日係完全做唔到野, 開會前又要花時間做定powerpoint, 無無謂謂, 開會時其實只係呆坐囉...
我亦做過一間日本公司, 個日本人上司有一日專登叫全世界開會, 就係為咗"教導"大家做excel時個table D線應該點樣, 幾時要加線, 幾時要隱藏條線... holy cow! 我日日OT到八, 九點都做唔晒D野, 你仲花時間同我地講個table既款式要點, 痴痴地...


text:
Samsung體育節又開鑼,可以攞正牌去影運動但又唔駛交相,可以遲到早退,實在係好節目.同日有兩個選擇,一係棍網球,室外易影,但只去到兩點,室內手球就去到六點,爛玩的我就揀咗手球.
同其他球賽一樣,除非諗住影龍門接波,否則在底線會比較多機會影到正面進攻既畫面.觀眾席對面no good,因為觀眾做背景太花,得翻兩個位,基於大多數人用右手進攻.所以企進攻方向既左手面係冇咁易俾手遮到面.不過超多人喺嗰度練波,球來球往太阻,跟本影唔到相,侷住去次選.撞吓彩都未必遮到面既.我最鐘意表情夠兇悍既運動員 :P
跳起進攻的畫面其實幾難影,唔夠光對焦慢,快門慢,加上又好易被防守球員阻住,被球證阻住,仲有啲球員係唔跳既……..所以我會影吓容易啲既中場爭奪畫面.不過………今日既隊伍似乎鐘意十零零多啲,一攞失波就全軍退守,由得你射.搞到冇乜得影添.
影多張跑緊既先.
等咗一輪,終於等到靚位冇人練波,可以冇咁易被右手遮到面.
除咗遮面既問題,我仲發覺我唔係好影到離地嗰吓,用135mm又爆框,到我換85mm又成日細粒得滯.慢慢我發覺弱隊比較like遠射,較適合用135mm,強隊就鐘意近距離飛身,85mm啱啲.
仲有我成日影到冇咗隻手同個波, 因為扣球需要伸高手,再加埋跳起……搞到成日出晒界,唔知係咪冇影一排退化咗?經過慢慢更正後,終於影到跳起既畫面喇 :P


text:
The only true wisdom is in knowing you know nothing. - Socrates
說好的歐洲之旅終於出發, 首站女人夢想之都 - 米蘭, 非米蘭站.
喺意大利我冇搵CouchSurf, 因為都驚驚地. 所以都訂咗2晚Hostel. 冇地圖冇網絡, 周街問人. 意大利佬英文都麻麻地, 用英文問佢, 用意大利文答我. 但方向感都麻麻地, 一個指東一個指西, 已經去到隔離街問舖頭, 竟然唔知就係隔離街, 真係俾佢吹脹. 搵咗成個鐘唔對路, 搵間有Wifi嘅Cafe google map, 原來係隔離街.
同三個鬼妹同房, 係咪羨慕先, 不過係6張床. Orz
同隔離床嘅德國妹幾傾得. 又同成班鬼仔睇皇馬加時追平亞特蘭大, 除咗入波果刻語言一樣外"嘩!!!呀!!!!Yes!!!" 其他時間全部講意大利文, 完全搭唔到訕.
由於個人不太喜歡意大利, 所以只係留三日, 點知都領嘢. 我去到米蘭其中一個景點城堡, 有個非洲人好friendly咁走埋嚟, 又Hi晒Five, 又話I love Hong Kong, 唔洗錢綁兩條彩繩落我手. 一綁完就幾個非洲人過嚟話要收錢, 又指住我部相機. 由於我驚我啲boxing 打死佢, 放低咗EUR20叫佢俾心機讀書佢地先能夠全身而退. 所以我唔鍾意意大利係啱嘅!!
另一景點米蘭主教座堂, 地鐵去到Duomo落, 一出就見到.
由於流浪攝(入內影相都要俾EUR2), 慳錢唔買English guide, 完全唔知佢寫咩. 佢除了主教堂, 應該有一條路線建議仲有其他嘢睇. 一開波已經唔爽用咗大嗱嗱廿蚊, 咁我唯有只睇主教堂. 下面嘅圖應該有使徒保羅, 約櫃等. 意大利文唔Q識睇呀, 自己google啦, 講起都仲嬲嬲地. 德國妹都被人偷iphone 5, 勇得佢大叫, 又攞得返.
主教堂旁便是大家趨之若鶩嘅名店街.
Useful information:
Related Blog:
人到中年先電波
一個人旅行有幾出奇


text:
o係結婚前一日,我亞媽已經一早同我講定,o係酒樓記得要戴o西所有親戚送o既金器首飾.去到酒樓預備換衫o既時候,佢好似驚我會唔記得,又再提一次要戴金器.
之前租衫o既時候,我已經諗過呢個問題,由於我唔著掛,所以就租o左件紅色晚裝,諗住用o黎襯番D金器手飾.
第一件著出o黎同親戚影相o既衫就係紅色晚裝,原本諗住戴Mua 跟比我o既首飾,到敬酒o既時候先戴金器,但係由於我亞媽不停提住要戴金器,所以唯有將D金器戴o西上身.
大家仲記得我之前提過,我亞媽唔多鍾意我件紅色晚裝o麻?講番起都有少少唔開心,佢一面叫我唔好著件紅色晚裝,一面又不停叫我戴金器.我亞媽仲想我著住件紫色泡泡裙戴金器,我心諗唔係o麻,完全唔襯啦!我都係突登租件紅色晚裝o黎襯D金器咋!
我o既朋友就同我解圍,話紫色裙唔襯金器呀!不過最後我當然無理我亞媽點講啦!但係為o左呢件事,當時我真係有D唔開心.
到後來件紅色晚裝影到o甘上下,我去換件紫色泡泡裙,除o左D金器,我亞媽一見到又有說話講,但係我當然都係無理到.
其實我都唔明做乜要戴o西D金器o係身,好似為o左要show比人睇o甘,話就話因為D親戚送,要戴番出o黎比佢o地睇到,但係我真係唔係好鍾意o甘樣law,真係好無奈,包括夜晚擺酒都係好無奈.
呢o度就係o果晚耍戴o西上身o既金器飾物,我無龍鳳扼,係我叫亞媽唔好買,後來佢買o左隻鑽石戒指,鑽石扼,金扼比我,我覺得比起龍鳳扼好,可以之後戴得番呀!


text:
四點幾已經返到今晚住嘅酒店 ~ 雲品酒店
點解咁早返酒店?因為哩間係一間溫泉酒店,裡面有好多設施比住客享用,所以我哋亦被安排早啲返酒店享用酒店設施.
一入門口就會見到哩個雕像,喺人哋個blog睇過好多次,而家終於由自己影出嚟啊!
日頭影佢因為背光,所以黑蚊蚊.
夜晚開咗燈就可以見到佢嘅真面目嘞!
大堂側放咗一排陶瓷,其實喺玻璃後面擺放咗五部電腦比住客用啊!
好嗱!急不及待返房睇吓咩環境先!
一出電梯,無敵大湖境.
好大間房呀!不過露台唔係向住日月潭就有啲失望啊!
每間房都有自己嘅風呂,流出嚟嘅都係溫泉水.
坐廁都係同日本用嘅一樣啊!
枱上放咗生果同典奇餅,重有雪櫃裡面嘅所有飲品都係任食,任飲,唔需要額外比錢咖!
表弟間房比我哋後幾間,所以佢哋可以見到日月潭嘅湖景,對面山頭就係聽日會去嘅文武廟.
見重有時間,我哋先去酒店旁嘅棧道行到日月潭嘅湖邊影吓相先!
環境好舒服,感覺真係好休閒啊!行咗一圈都五點幾開始日落嗱!
睇完日落就返房換衫去游水,溫泉區有分要著泳衣戴泳帽嘅溫泉,哩面有好多個按摩池同25米游泳池,重有個兒童戲水池;另一區就好似日本傳統溫泉咁咩都唔使著就係咁浸. 我本來諗住玩完按摩池先去浸傳統溫泉,但游完水按摩完,沖埋涼過去時,工作人員話溫泉內只限二十人同時用湯,因當時已經滿額,要我哋起碼等半個鐘以上,所以我哋最後決定返上房浸.
浸完成個人都鬆晒,重有啲肚餓,係時候食飯嗱!
臨去食飯前,出酒店門口影吓相先,之前我見人哋個blog影酒店門口個水池好靚咖!不過我個傻瓜機影得嘛嘛哋.
哩餐係食buffet,係成個行程最豐富嘅一餐,好多嘢食,啤酒,汽水任飲.
大家都食到好飽,八點半廣場開始有民族表演,B女同肥家姐有去睇,我就無去啊!我襯啲人去晒睇表演,我就緊係去浸返個溫泉啦!
浸完溫泉後,就喺酒店內打咗個圈,哩到真係好多嘢比住客玩啊!
得閒玩返盤先!
行完返上房食埋今日晏就買嗰條腸,其實真係好飽,不過買咗唔可以唔食咁嘥嘢嘛,啲味道都唔錯,啲腸味好香啊!
食飽飽,又係瞓覺嘅時候嗱!
.....續 (Day 3 - Part 1/2 )


text:
2004 日本北海道四角之行 之 七
續上回
第二日早上,滑雪用品租賃公司一早就送上我需要的equipment,我試過ok.屋主又見時間差不多,主動話車我去學校上課,我真係覺得唔好意思,因為見佢剛忙完serve早餐,真係岩岩收起d碗碗碟碟都重未洗,除左圍裙就話帶我起程.好再有住客剛巧出發去滑雪,就義務答應不如帶我去學校,順路放下我才先上山去,我見呢個方案比較好,當然接納啦.
原來著起隻skiing boot,行起路來好不方便.成個機械人敢,個身硬晒0太 (你自己想下小露寶係點樣行路既你就體會到當時我既步伐).除左著到成隻糭之外,我重要抬起塊滑雪板及滑雪杖,在冼冼既雪上步行,都唔野小.好在由小屋出發至滑雪學校,路程不過十至十五分鐘,也不算多.因此都可以應付,不過亦都可以行到成身出汗.
去到學校交款,就以為正正式式開始我實現滑雪既夢想!點知個呀sir話,學既地點唔係呢處,叫我出門口向唔知邊處有個牌定唔知乜既集合點,到時你個呀sir就會準時出現,叫我千期唔好遲到.死啦,唔知點我去邊添,點算呢?
我當然一輪咀話我唔知’定’,又唔識日文,走失左點算?! 點知佢話你出門向上走不遠就係哪.我又話我未見過個呀sir,唔知邊條友仔係呀,認錯人咪好瘀.點知佢話佢地d 呀sir個個都著黑衣 “(乞衣)就真”,好似佢現時所著禁,所以應該唔會認錯,叫我快d出發行上去.唉,我又要背著滑雪用品出發去,今次重大Q獲,上斜坡tim,真係行一步,冼後一呎.一路行,一路望,望下邊’得’似集合點,幸好我既判斷力不錯,見到有可疑物體,我就行過去企埋一份.


text:
(短片)(凌晨爆大鑊)前港姐keep得好 47歲吳婉芳省鏡陪仔
2014-11-07 23:30:00
現年47歲嘅前港姐吳婉芳,自從下嫁商人胡家驊之後退出娛樂圈生咗兩仔一女,過住少奶奶養尊處優嘅生活,難怪令到佢望落去同選港姐時嘅樣貌冇乜改變,真係唔講都唔知佢已經年近半百,所以佢同羅霖一樣被奉為美魔女.
前日呢位美魔女身穿白tee牛仔褲短靴再襯件綠色外套,身形同打扮少女味十足,最難得嘅係素顏嘅吳婉芳皮光肉滑,冇化妝依然省鏡.當日吳婉芳同個仔及一位老人家喺中環行街歎茶,個仔雖然未夠20歲,已經生得高大威猛,同媽咪拍埋一齊你話係情侶都有人信.一行人大概行到3點鐘左右,就去咗太子大廈準備等司機接返屋企,可能由於當時繁忙時間,交通比較擠塞,所以等咗好耐都唔見架車出現.不過吳婉芳一啲都冇心浮氣躁,仲鬼死咁好心情同個仔有講有笑,更不時走去window shopping,睇吓櫥窗啲名牌用品嚟打發時間,最後等咗10分鐘架車至到.
同樣喺月中就47歲嘅楊羚,自從嫁畀老公黃建崇後,就生咗一仔一女,不過佢似乎冇吳婉芳keep得咁好,前晚7點左右,楊羚一個人揸車離開元朗寓所,好急去到粉嶺運動場,原來囝囝樂天喺度接受田徑訓練.楊羚去到嘅時候,囝囝仲未走得,於是就傍住條鐵欄同教練吹水,現場見楊羚明顯豐滿唔少,側邊睇仲有雙下巴,不過baby face依然.大概10分鐘後囝囝終於完成訓練,心急嘅楊羚又再跑住去攞車,咪見佢身圓肉厚,依然非常靈活,反而囝囝慢步跟喺後面.睇嚟呢位心急媽咪應該係趕住返屋企開飯,全職媽咪真係唔易做.


text:
(ノ ゜Д゜)ノ == ┻━┻
激死我喇而家連薯片都拎走埋你冇撚病下化而家你當呢度咩地方呀間屋係你既但係咁耐d水電煤邊個交架!!下!!本來你搞到個廁所咁撚污糟又訓落我張床度我都費鳩事出聲家下好丫你踩到本人條尾啦薯片我呢幾日都唔捨得食亦都唔得閒食到我終於有時間想食既時候你同我拎鳩左去仲要一粒聲都唔撚出我以前boarding d 人都仲未仆街到咁啦凸(゚Д゚#)而家日日都痴0係度食飯又係邊個煮邊個比錢架老媽子同你講一句你就發老脾咁撚叻唔好住0係度丫返去人地度丫同我糠他人之概你係咪食撚左屎呀而家我而家好撚後悔自己冇apply hall而家累左自已仲累埋老媽子同我一齊stuck0係度
係喎之前又話要偷又搶都要供我上大學而家又點呀不過靠得住本人都嘵上樹啦係咪先你唔好成日話好撚失望呀因為你到而家都仲未知道你係最冇資格講呢d野既人呀仲有我覺得你而家好撚需要太太口服液囉咁撚煩躁多疑講多兩句又話agreesive你而家0係度講真我飯都食少左唔該你短期內唔好撚再出現如果唔係本人一定忍唔住出聲到時又罵戰就唔好啦我唔係好似老媽子嬲起上黎都仲咁有品架
凸(゚Д゚#)我而家真係嬲到想打人.
ps.我而家應唔應該鎖房好橫掂我而家好多時都要早出晚歸
pps.講咁耐我都冇屌佢老母咁係因為佢老母係我阿嫲


text:
sg2e 10 郭穎
香港位於中國南部沿岸,北靠廣東省,西背珠江口,南向南中國海,介乎北緯22°08′至35′,東經113°49′至114°31′之間[7],所處嘅時區比協調世界時快8個鐘頭香港北部同廣東省深圳市僅隔住一條深圳河,南部海域連接珠海市萬山群島海域.截至2005年12月,香港境內陸地面積有1104.04km²,連同水域總面積有2755.03km².香港一般會細分為香港島,九龍同新界三個區域;但係由於新界面積比前兩者大好多,所以當中所包含嘅二百幾個離島一般會睇作另一個區域. 九龍半島同香港島之間嘅維多利亞港係又闊又深嘅天然良港[8].而且香港位處東亞中心,所以英國人喺19世紀中葉鴉片戰爭後由滿清政府割走香港,開通港口,發展航海貿易.時至今日,香港嘅地理位置仍然令到本地經濟透過轉口貿易同中轉旅客而得益由於佔據境內大部分範圍嘅新界山多平地少,香港本身無乜可以發展嘅土地.香港開埠早期,新界同市郊大部分範圍都係由林地,灌木,以及務農嘅鄉鎮村落所組成,並未有大規模發展.政府後嚟喺1976年將部份未開發地區劃做郊野公園,保護綠化環境.而接近維多利亞港嘅市區,則因為經濟發展而令到土地供不應求,高密度樓宇向高空發展,寸金尺土.政府自1960年代起規劃多個衛星城市,發展新市鎮,分散人口.為咗方便市民跨區工作,增加各區人口流動,政府亦都大力發展交通運輸網絡,縮短市區同郊區之間嘅旅程時間,陸路,鐵路和地鐵網絡至今仍然不斷擴張.人口增加,市區擴展,幾近700萬人唔平均咁分散喺嗰1,100多平方公里嘅土地度,除咗造成人口密度極高之外,亦都產生環境污染等城市問題.


text:
上星期好天到爆,但係我好攰,唔想又登山,唔去影相喺屋企Hea又好似好嘥,咁啱有人話雲泉仙館有菊花展,有車直到唔駛行啱晒何呎.
除咗一朵朵既菊花之外,仲有好多用花砌既擺設,不過幾乎大部份都係炒冷飯,同往年既一模一樣,用條金龍開齋先.哎呀…用綠色既草做龍身,配上綠色既草做背景,超級正光影住勁反光既龍頭同龍爪,後果就係龍身隠咗形.得翻個頭同啲爪凌空,非常鬼異 XD
啲公仔都係咪搞,影翻花算數,影啲易影既先,紫色花配綠底最易影,只要搵個有光到,較遠既背景,就好容易拍出明亮的感覺.
越淺色既花越難處理,用翻影紫色花既設定照影多數朵花會爆晒,爆好易搞啫,影翻暗啲就得,不過隨之而來既副作就係變咗夜影,背景幾近全黑.總之唔多啱我,所以我一定帶埋閃燈,唔係幫花補光,反而係背景.
哈哈,關心背景多過關心朵花 :P
除咗菊花,仲有不知名既花,都幾得意,但菊花靚啲.
仲係講背景,除咗顏色同光暗外,唔好亂都好緊要的,最簡單既做法就係影特寫,只要放大率夠大,除非背景好貼,否則就算收光圈都可以好散,問題喇,變咗全部畫面都係得一兩朵花.於是我又留意吓啲細細朵又生得密啲既小菊花.咁就算放到好大都可以見到好多朵喇,當然只可以有一朵清啦.
來到最難影既白色花,搵勻都搵唔到夠遠既背景,搞到有啲亂添,但顏色我又幾喜歡 :P


text:
我好記得以前我同過一個同事兼老友講,
(好心你唔好成日慳自己,洗比阿女啦,
對自己好少少,買d 正野哄下自己啦)
朋友仔當時話你未有小朋友,你唔會明點解架啦
當時我就不以為以,仲話我覺得我唔會慳自己瘋狂買野比阿b 囉
但係係Hugo 未出世之前其實我都已經買得好癲下
好似d 清潔用品,衫仔呀,仲之我覺得有需要用既野都買買買
不過係出左世之後,又因為之前份工係臨放完產假個陣
突然被通知唔洗再番去,前景完全空白,望住個仔都唔知點算好
重新搵過份工?人地接唔表受我呢個新手媽媽?
仲要成日做做下野去汞奶? 準時收工唔會OT?
最後我係阿B 三個月左右大就開始去搵工做
有人話點解唔等阿B再大多少少先去做野呢?
但係唔搵工做又點可以有錢買野比阿B 呢?
就好似今次咁,我又比媽媽Group 既媽媽放火燒到,
主要原因就係因為GMarket 既SF 運費半價優惠XD
明明我都好少去G 野都可以因為半價就走左去買野囉
今次就好忍手地買左兩樣野比阿b 啦,就等我分享下啦
首先要介紹呢個枕頭,叫GIO Pillow
其實由Hugo 一出世冇耐,我朋友已經成日介紹我用架啦
呢一個枕頭,賣點係咩呢?
其中三大賣點就係有抗菌,低敏性同埋速乾
而我自己就覺得係可以令頭型靚,防塵璊同埋透氣既
唔知大家會唔會知BB 其實佢地既汗線真係比我地大人多好多
所以真係要一個透氣既枕頭真心重要,
由其小朋友開始轉身既時侯,一個唔留意既時侯
佢趴左係度訓既時侯用左呢D 枕頭都可以避免左窒息既問題
呢個枕頭係寄到黎個陣,有一個盒裝住
係從來未開既時侯會有個原裝貼紙
就好似人地賣電話個D 咁啦
打開個盒之後,會見到個枕頭其實仲有一個包裝袋裝住
而今次我就揀選左呢個花款係營火花/甜心花
每個枕頭都會有一個枕頭袋同芯既
品牌方面就會建議大家用手洗個枕頭芯,枕頭袋就可以掉落機洗既
想同大家Share 就係枕頭都有分前後位置
唔係話是但一邊訓就可以架,枕頭芯有個logo 位既地方就係面頭
另外就係有分Size 既問題,分別有S,M,L Size
S: 一出世至10個月大
M: 6-24個月大
L: 兩歲或以上兒童使用
而我阿囝都就黎5個月,咁我就揀左個M 碼佢用啦
當然如果覺得好似太高既話就先係BB 既頸部以下位置
搵東西加墊一下,大約墊多一至兩星期就可以拿走囉
我而家都係襯高少少,因為枕頭都係比較高
所以真係要比BB習慣下先
另外就係我又係諗左好耐既地墊啦,
點解要諗咁耐呢?主要原因就係因為地方問題
首先要諗買左擺係邊呢?打開左咩位置又可以擺佢呢
本身都已經打算買巻裝既地墊,雖然比較薄身少少但係起碼叫做收藏容易
雖然我仍然有D心有所屬厚身但係收藏不易既地墊呢
點知係呢個時間,又係媽媽谷既朋友仔又係GMarket 搵到d 正野
就係呢個Dr.Mama 既遊戲墊,價錢真心超抵
好似都係三百多元,跟我想買個張費雪牌巻裝既地墊
價錢其實真的差不多,但係呢一款相對黎講好似厚一點
仲要有幾款唔同色可以揀tim
係網站度會有兩個唔同既Size ,而我就揀左細個款
Size 為120 cm x 160cm 重量約3kgs
其實我唔覺得佢係咁重,起碼我日日將佢拎出拎入都OK
咁我主要想買就係想比阿囝反身呀,遲D 學人爬呀個陣用既
由其而家有時番到屋企要煮飯,真係唔想煮煮下又要入房
望下呢隻曳豬係度做咩,咁起碼我煮煮下飯見到阿B 係度碌緊
放心過佢係房自己係度碌,真係一個唔好彩碌左落床就喊死我都似
有時佢碌碌下自己會趴係度訓,我都會將佢變成床比佢訓
或者食完飯坐係度陪佢玩下都係幾開心架
總結: 今次我係G-Market 買左大約$630
枕頭: $260 ,地墊$370 左右
為左Hugo 既玩具世界,不知不覺愈洗愈多錢
除左係G-Market 之外,淘寶亦係我買玩具最癲既地方
下次Keep 住介紹Hugo 的玩具皇國xdd
由其有時間既時侯真係唔好睇到淘寶,會瘋狂地買野同買野
**希望大家也喜歡我今次既介紹**
想隨時留意小妹既Blog 既動態及生活點滴
希望你地都喜歡小妹既介紹啦
記得要Like 我既專頁啦
↓↓↓↓↓↓↓
◕‿◕如有任何問題歡迎聯絡小妹
電郵:manman811@gmail.com
以下地方可以找到小妹架^^


text:
2011年2月27日上午2:00公開累積瀏覽 385
抽筋 ~ 26 - 02 - 2011
今日老細 無啦啦 抽起條為食筋 話想食 蜆
食完晏就孖我去街市睇吓有冇 蜆 賣
我呢度唯一嘅魚檔 有喎 , 不過我覺得細隻咗啲啫
但係 老細 好想食 唔理大定細就俾錢 ( 問我攞 ) 買咗 斤半
返到屋企用鹽水浸吓等佢哋吐哂啲沙出嚟
再用 水 , 蒜茸 , 清酒 煮
煮好再加上蔥花 ~ 搞掂
清酒煮蜆
2011年2月6日下午2:59公開累積瀏覽 397
初三 ~ 赤囗 05-02-2011
今日係年初三 ~ 赤口 不宜去拜年
所以尋同啲 家姐 亞哥 打緊麻雀之制巳經商量緊去邊樹郊遊好
我 "哥" 就提意不如一齊去摘士多啤梨 吖
咦 ~ 有得玩,有得食 果然好提意喎 !
呢個提意即時通過 , 我哋決定一於 go go go
地點係 >大尾篤嘅士多啤梨園 ~ 摘士多啤梨
我哋約咗喺大埔街市門口等,然後一齊坐車入去
不過我個司機話要放假一天喎 , 所以我就要自己坐車入去
因為個司機話>呢幾日 日日都早出晚歸,又(早瞓)又要早起 ~ 好 攰呀,要請假一天休息,休息 吓喎 !
( 真係由年廿八開始 , 日日都出街 , 唔係去買嘢 , 就係去食飯 , 日日如是 , 都冇乜時間留喺屋企 hea 吓 , 攤抖吓 ) ( 其實我都覺得好攰 , 所以就放佢一日假啦 )
橫掂嗻大埔集合 , 我仲諗住早啲入去順便食碗豬扒麵先
點知上到去冇開檔
冇得食 tim , 激 c
唯有求其買咗幾個包食住先頂吓肚
一行 17 人到齊後 就坐車入去 lu ~
個 士多啤梨 園 就喺正燒烤場 隔離 , 無須入場費 , 場主仲提供埋紙盒 , 較剪 俾妳 .
摘 一磅 盛為 $ 40 大元 .
不過我 哥話 之前 $ 20 蚊雞一磅咋
咁即係新春期間 雙計 ? 加價 ? ? ? ?
不過 $ 40 蚊 一磅 計埋 "娛樂費"都唔係貴嘅 , 所以我哋一人攞咗個盒同較剪入到去就分道揚鑣 睇啱邊粒就 剪 , 受唔住誘惑嘅仲即場偷食 tim
睇吓佢哋一個二個係咁搵 , 起勢揀 , 睇啱就剪 ~ 真係開心
唔知係咪因為幾日假期 , 好多人去摘 , 所以淨番都唔係咁多
大粒嘅得番好少 淨番好多都係 中 - 小型 size
不過偷食咗幾粒之後 發覺都幾 香 同 甜
因為我 "老細" 唔食 , 所以我淨係摘咗一磅半倒 就收手
今日天氣好好 , 太陽又猛 , 哂到我哋 c c 吓
大家玩夠收手之後就俾錢走人 行返出去 搵嘢食
今日成個 大尾篤 都 好多人 , 可能因為天氣好 , 好多人入嚟踏單車 同 BBQ , 仲熱鬧過尖沙咀 .
我哋求其搵咗間食店就入去坐低醫肚
食食吓嘢仲有人嚟舞獅 , 同啲店舖拜年 ~ 真係好熱鬧呀
粉紅色嘅 小獅 ~ 好 landy 呀
我記得以前睇人舞嘅獅子 好 大隻 好威猛架嘛 , 點解而家呢啲咁 pinky 咁 landy 嘅 一啲氣勢都冇 !
原本 "家姐" 提意食個下午茶後行多陣就出返去 "三門仔" 食海鮮
點知原來個個都好攰 , 有啲又另有節目 , 所以最後都係冇去度 , 食完個下午茶就各自歸家 , 初七再見


text:
話曬假假哋都叫做大學生,點都要搵返份大學生嘅熱門工作先似樣嘅.當然唔係講緊M記,些粉呢啲普通料啦,識做就一定係做補母──補習老師.踏入教育界嘅感覺一開始都幾有趣,都叫有班細路叫你做阿Sir吖嘛.
好彩地叫做喺社區中心搵到份補習,百二蚊一粒鐘對住一班七個細路,算係待遇唔錯啦.第一日上堂先發現,原來新界啲小學生已經大舉俾新移民入侵.講明先,我唔係話歧視新移民嘅,不過見到佢地著住自己細個著過果套校服,但係講曬普通話咁,感覺就……硬係有啲唔自然咁囉.話說有幾個都係啱啱大陸落嚟,小一又有小三又有連小五都有咁,仲要全部讀埋同一間,真係唔敢想像呢間小學啲老師可以點教……如果佢哋仲有心教嘅話.
咁做得補習,唔少得嘅梗係要幫佢地默書啦.今時今日啲小學課本比起十年前似乎更加色彩繽紛,不過課文都係差唔多,感覺就格外親切嘅──直到我讀出第一個字之前──
「老師,我哋用普通話默架.」
嘩頂,你玩阿叔咩.對住首押韻,兼且字字鏗鏘嘅唐詩,你叫我用普通話讀?他朝我落到黃泉見到李白杜甫佢哋你叫我情何以堪呀?Fine,為左兩斗米我折腰,我用普通話讀.好彩讀左幾年聖賢書,喺今時今日要求同上面接軌嘅香港教育模式下讀左幾年,叫我讀幾句普通話你都難唔倒我.正當我以為只係一間半間小學用普通話嘅時候,我發現我錯曬.七個細路來自四間遍佈全區嘅小學,全-撚-部-都-係-用-普-通-話-教.我屌.
果刻我先知道原來普教中已經係以迅雷不及掩耳之勢入侵曬咁多間小學,見到佢地啲功課簿詞語上面竟然要佢地寫埋拼音果陣真係血都嘔埋.諗返起自己上個sem仲有得喺大學中文個course學下廣東話拼音,雖然最後爛grade,但係都抵.正當我以為最差都只係咁果陣,我又錯左.教數學乘法自然要小朋友背下九因歌咁,當我見到個小朋友將九乘八計做五十四,就叫佢背九嘅乘數表嚟聽下.
「剿衣der剿,剿餓衣屎巴,剿生餓屎癡…(九一如九,九二一十八,九三二十七)」
頂.呢個時候我做左一個好幼稚嘅決定,我逼佢用廣東話背.佢面露難色咁背,背到九二一十八果陣我於心不忍,於是叫佢都係用返普通話啦.我開始唔明白,究竟我生活緊嘅係咪仲係香港?為左同大陸接軌,為左推普廢粵,教育局同啲學校究竟可以去到幾盡?
Okay fine.但係教落去,我發覺其它更難搞嘅問題.新移民嘅學生佢哋普遍都有一個喺香港學習好嚴重嘅問題,就係佢哋啲英文完全跟唔到香港進度.有個小五嘅,岩岩落到嚟,連5w(Who, What, When, Which, How) 都不知為何物.你送佢落嚟然後仲叫佢學咩past perfect其實同玩個細路無分別.我嘗試用心去教佢,但係喺英文嘅範疇上面大家就好似來自兩個星球咁,完全溝通唔到.一個每星期教三堂加埋四個半鐘嘅補習老師都姑且覺得如此困難,我完全想像唔到一個對住幾十個細路,兼且堆細路睇怕學習能力差距都極大嘅情況下日校老師可以點教.究竟一開始啲老豆老母夾硬送佢落嚟插班果陣,有無諗過個細路根本唔會適應到香港嘅教育模式?送佢落嚟係咪就代表係好呢?我睇唔透.好彩果兩個老豆老母有少少錢凈可以俾佢地去學下英文,咁凈返果啲呢?
講講下又夠鐘落堂.見到佢地一個個咩起個書包走人,總是有種說不出的感覺──我諗我終於見到,或者預見到香港嘅跨代貧窮,仲要喺現有嘅土生跨代貧窮上面再加一大堆源源不絕嘅新移民跨代貧窮.香港仲要做幾耐福利收容港?聽到政府班友話佢地接受完教育可以做香港高等教育生力軍,我真係笑而不語.
肚餓走入去麥記買個加左價嘅九蚊包,令我欣慰嘅係我聽到嘅仲係「歡迎光臨想食乜?」而唔係「huan ying guang lin xiang chi shen me?」.不過我諗,他朝呢班生力軍投入勞工市場果陣,就好難講咯.
天色已漸沉,落日如霧燈.
原文連結


text:
Hi!又係我燒腩仔一個月出場一次嘅時候啦,不過我宜家唔係好得閒,忙緊食蛋糕呀,媽媽專登整來慶祝我十個月大,好好味㗎﹗
呢個月嘅飲食方面都係同之前差唔多,三餐奶兩餐固體,早晚兩餐飲七安,下午茶就飲五安,至於固體就要一個大人碗,但食完之後我仲可以食好多嘢落肚㗎,尤其係見到爸爸媽媽食嘢我一定會lur住要食埋一份,有時都呃到一啖飯或者半個餐包食﹗呢個月我又食咗唔少新嘢啦,有馬蹄,瑤柱,紅腰豆,蘑菇,西芹,ABC粉,青椒,麵包,鬆糕,雞蛋餅,哈蜜瓜同水蜜桃,媽媽話來緊可以開始畀我試食牛肉同蛋白,嘩﹗唔知好唔好味㗎呢﹗好期待呀﹗因為我呢個月又出多隻牙仔啦,咬嘢亦都越來越叻,所以除咗多咗食印度餐之外,媽媽有時煲粥仔都唔將D食物打蓉,而改為切粒粒畀我咬,仲煲到D粥仔超杰先畀我食,佢話我再叻D就可以試食爛飯啦﹗YEAH!
宜家我每日都瞓到差唔多13個鐘㗎,每朝九點半起身,飲完奶玩到十一點就瞓一陣,十二點起身沖完涼食粥仔,跟住三點左右瞓第一次晏覺,四點起身等食下午茶餐奶,之後玩到六點就再瞓,瞓到七點起身就等爸爸餵我食粥仔,食飽就同爸爸媽媽玩到十點半先飲奶瞓覺.不過朝早三覺都要媽媽挾持住逼我先瞓(實在唔逼唔得,一唔夠瞓佢就會發痲好難搞),但夜晚一覺我落床碌一陣就會自己瞓,亦都無再半夜爆喊,等爸爸媽媽都可以同我一樣一覺瞓天光.
至於活動能力,當然係越來越叻啦﹗我爬得越來越快,每次媽媽一開房門拎嘢,我就會九秒九爬過去搞搞震,成日借D意襯爸爸媽媽去洗手間或者廚房開閘時攝入去,亦都越來越大膽會傢俬駁傢俬咁係屋企行來行去,但媽媽想畀條學步帶我試用我就即刻唔想行囉﹗唔扶住嘢企都企到半分鐘咁耐㗎,無力就用pat pat坐落地下抖吓.仲有一樣不得不提就係我已經練成咗擒上梳化拎嘢嘅絕技啦,仲識得用腳落返地添,係唔係好叻叻呢﹗
嘻...我同爸爸一樣好鐘意出街㗎,每次出親街都會踢晒腳好hyper,坐係BB車到成個看更咁四圍望,成日眼甘甘咁望實街上面D人同偷聽人哋講緊咩,尤其係見到同我年紀差唔多嘅BB,經過時我一定會望多幾眼,但我都唔係咁隨便畀反應人㗎,心情好我先會同你say hi同bye bye,至於kiss同拍手更加係no way(艾菲:實情係教極都未識),至於BB話就只會留返同爸爸媽媽講,尤其係扭媽媽畀嘢我食時我可以好清楚咁講到「Ma Ma, Mum Mum Mum...」.
我呢個月嘅最大轉變,就係情感表達嘅能力越來越高,識得執唔到D嘢食時會唔開心發脾氣,又識得唔想爺爺走咗去唔同我玩時扁咀喪喊,畀人搶咗我D玩具或者沒收我D嘢食時會發惡大叫,做完衰嘢怕畀媽媽鬧會扮嘢喊咗先,媽媽大大聲say no唔准我搞風扇時我會停低望住佢笑再試吓伸隻手埋去睇佢會唔會繼續stop我,畀媽媽話我會乖乖坐定定聽佢訓話唔敢再嘈,雖然媽媽都覺得我係大個仔咗先會咁,但佢話佢其實好頭痕唔知應該點樣教我控制情緒好喎﹗